

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΗΡΑΚΛΕΙΟΥ**

**ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΠΡΟΜΗΘΕΙΩΝ**

**Ημ/νία: 24/10/2024**

**Αρ. Πρωτ.: 19854**

**ΚΑΤΑΧΩΡΙΣΤΕΟ ΣΤΟ ΚΗΜΔΗΣ**

Ανοικτού Διεθνούς Ηλεκτρονικού Διαγωνισμού για την σύναψη Συμφωνίας – Πλαίσιο για την υπηρεσία με τίτλο «ΣΥΝΤΗΡΗΣΗ ΚΑΙ ΕΠΙΣΚΕΥΗ ΟΡΓΑΝΩΝ ΠΑΙΔΙΚΩΝ ΧΑΡΩΝ », διάρκειας τεσσάρων (4) ετών για την κάλυψη των αναγκών του Δήμου Ηρακλείου.

|  |
| --- |
| **ΠΡΟΥΠΟΛΟΓΙΣΜΟΣ ΠΡΟ ΦΠΑ :379.032,26€**  **ΦΠΑ 24%: 90.967,74 €**  **ΣΥΝΟΛΙΚΗ ΔΑΠΑΝΗ ΣΥΜΠΕΡ. ΦΠΑ 24%: 470.000,00€**  **ΤΡΟΠΟΣ ΕΚΤΕΛΕΣΗΣ: Συμφωνία - πλαίσιο για την υπηρεσία με κριτήριο ανάθεσης της σύμβασης την πλέον συμφέρουσα από οικονομική άποψη προσφορά, βάσει τιμής (μεγαλύτερο ποσοστό έκπτωσης).** |

**ΣΥΣΤΗΜΙΚΟΣ ΑΡΙΘΜΟΣ ΕΣΗΔΗΣ: 359092**

Περιεχόμενα

[1.1 Στοιχεία Αναθέτουσας Αρχής 4](#_Toc25563)

[1.2 Στοιχεία Διαδικασίας-Χρηματοδότηση 4](#_Toc11280)

[1.3 Συνοπτική Περιγραφή φυσικού και οικονομικού αντικειμένου της συμφωνίας-πλαίσιο 5](#_Toc23077)

[1.3.1 Αντικείμενο της συμφωνίας-πλαίσιο 5](#_Toc19766)

[1.3.2 Αριθμός συμβαλλομένων οικονομικών φορέων 7](#_Toc1990)

[1.3.3 Εκτιμώμενη αξία της συμφωνίας-πλαίσιο 7](#_Toc14782)

[1.3.4 Διάρκεια συμφωνίας-πλαίσιο 7](#_Toc26638)

[1.3.5 Κριτήριο Ανάθεσης 7](#_Toc5355)

[1.4 Θεσμικό πλαίσιο 8](#_Toc6556)

[1.5 Προθεσμία παραλαβής προσφορών και διενέργεια διαγωνισμού 10](#_Toc4509)

[1.6 Δημοσιότητα 10](#_Toc24460)

[1.7 Αρχές εφαρμοζόμενες στη διαδικασία σύναψης 10](#_Toc15189)

[2.1 Γενικές Πληροφορίες 11](#_Toc24807)

[2.1.1 Έγγραφα της σύμβασης 11](#_Toc26719)

[2.1.2 Επικοινωνία - Πρόσβαση στα έγγραφα της Σύμβασης 11](#_Toc16545)

[2.1.3 Παροχή Διευκρινίσεων 11](#_Toc9800)

[2.1.4 Γλώσσα 12](#_Toc15039)

[2.1.6 Προστασία Προσωπικών Δεδομένων 13](#_Toc15113)

[2.2 Δικαίωμα Συμμετοχής - Κριτήρια Ποιοτικής Επιλογής 13](#_Toc5963)

[2.2.1 Δικαίωμα συμμετοχής 13](#_Toc26771)

[2.2.2 Εγγύηση συμμετοχής 13](#_Toc2624)

[2.2.3 Λόγοι αποκλεισμού 14](#_Toc19866)

[Κριτήρια Επιλογής 19](#_Toc3998)

[2.2.4 Καταλληλότητα άσκησης επαγγελματικής δραστηριότητας 19](#_Toc21965)

[2.2.5 Οικονομική και χρηματοοικονομική επάρκεια 19](#_Toc3387)

[2.2.6 Τεχνική και επαγγελματική ικανότητα 19](#_Toc31981)

[2.2.7 Πρότυπα διασφάλισης ποιότητας και πρότυπα περιβαλλοντικής διαχείρισης 19](#_Toc4117)

[2.2.8 Στήριξη στην ικανότητα τρίτων – Υπεργολαβία 19](#_Toc850)

[2.2.9 Κανόνες απόδειξης ποιοτικής επιλογής 19](#_Toc26924)

[2.2.9.1 Προκαταρκτική απόδειξη κατά την υποβολή προσφορών 20](#_Toc26592)

[2.2.9.2 Αποδεικτικά μέσα 21](#_Toc20010)

[2.3 Κριτήρια Ανάθεσης 25](#_Toc23176)

[2.3.1 Κριτήριο ανάθεσης της συμφωνίας-πλαίσιο 25](#_Toc1132)

[2.3.2 Κριτήριο ανάθεσης συμβάσεων που βασίζονται στη συμφωνία-πλαίσιο (“εκτελεστικές συμβάσεις”) 26](#_Toc13238)

[2.4 Κατάρτιση - Περιεχόμενο Προσφορών 26](#_Toc4388)

[2.4.1 Γενικοί όροι υποβολής προσφορών 26](#_Toc8295)

[2.4.2 Χρόνος και Τρόπος υποβολής προσφορών 26](#_Toc32680)

[2.4.3 Περιεχόμενα Φακέλου «Δικαιολογητικά Συμμετοχής- Τεχνική Προσφορά» 29](#_Toc28602)

[2.4.3.1 Δικαιολογητικά Συμμετοχής 29](#_Toc5937)

[2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών 30](#_Toc5688)

[2.4.5 Χρόνος ισχύος των προσφορών 31](#_Toc25490)

[2.4.6 Λόγοι απόρριψης προσφορών 31](#_Toc23589)

[3.1 Αποσφράγιση και αξιολόγηση προσφορών 33](#_Toc20660)

[3.1.1 Ηλεκτρονική αποσφράγιση προσφορών 33](#_Toc6044)

[3.1.2 Αξιολόγηση προσφορών 33](#_Toc22230)

[3.2 Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου 35](#_Toc6210)

[3.3 Κατακύρωση - σύναψη συμφωνίας-πλαίσιο 36](#_Toc26080)

[3.4 Προδικαστικές Προσφυγές - Προσωρινή και οριστική Δικαστική Προστασία 37](#_Toc22993)

[3.5 Ματαίωση Διαδικασίας 39](#_Toc28752)

[4.1 Εγγυήσεις καλής εκτέλεσης 41](#_Toc31696)

[4.2 Συμβατικό Πλαίσιο - Εφαρμοστέα Νομοθεσία 42](#_Toc14982)

[4.3 Όροι εκτέλεσης της συμφωνίας-πλαίσιο 42](#_Toc12337)

[4.4 Υπεργολαβία 43](#_Toc31100)

[4.5 Τροποποίηση συμφωνίας-πλαίσιο κατά τη διάρκειά της 43](#_Toc8104)

[4.6 Δικαίωμα μονομερούς λύσης της συμφωνίας-πλαίσιο 44](#_Toc25643)

[4.7 Κήρυξη οικονομικού φορέα εκπτώτου από τη συμφωνία-πλαίσιο 44](#_Toc31227)

[5.1 Τρόπος πληρωμής 45](#_Toc13614)

[5.2 Διάρκεια εκτελεστικών συμβάσεων 45](#_Toc22944)

[5.3 Παραλαβή του αντικειμένου των εκτελεστικών συμβάσεων 46](#_Toc18014)

[5.4 Παρακολούθηση του αντικειμένου των εκτελεστικών συμβάσεων 46](#_Toc7510)

[5.5 Απόρριψη παραδοτέων-Αντικατάσταση 47](#_Toc32387)

[5.6 Κήρυξη οικονομικού φορέα εκπτώτου - Κυρώσεις 47](#_Toc12206)

[5.7 Διοικητικές προσφυγές κατά τη διαδικασία εκτέλεσης των συμβάσεων 48](#_Toc18761)

[5.8 Δικαστική επίλυση διαφορών 48](#_Toc13203)

[5.9 Αναπροσαρμογή τιμής 49](#_Toc21527)

[6. ΔΙΑΔΙΚΑΣΙΑ ΑΝΑΘΕΣΗΣ ΕΚΤΕΛΕΣΤΙΚΩΝ ΣΥΜΒΑΣΕΩΝ 49](#_Toc1617)

[6.1 Διαδικασία ανάθεσης και απαιτούμενα δικαιολογητικά 49](#_Toc24197)

[Κριτήριο ανάθεσης συμβάσεων που βασίζονται στη συμφωνία-πλαίσιο (“εκτελεστικές συμβάσεις”) 49](#_Toc19123)

[ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Συμφωνίας-πλαίσιο 50](#_Toc9080)

[ΠΑΡΑΡΤΗΜΑ ΙΙ – ΕΝΔΕΙΚΤΙΚΟΣ ΠΙΝΑΚΑΣ ΕΡΓΑΣΙΩΝ ΚΑΙ ΠΡΟΜΗΘΕΙΑΣ ΥΛΙΚΩΝ 54](#_Toc3628)

[ΠΑΡΑΡΤΗΜΑ ΙΙI – ΤΕΧΝΙΚΕΣ ΠΡΟΔΙΑΓΡΑΦΕΣ 56](#_Toc18483)

[ΠΑΡΑΡΤΗΜΑ ΙV – ΕΕΕΣ 72](#_Toc24617)

[ΠΑΡΑΡΤΗΜΑ V – ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ 75](#_Toc26843)

[ΠΑΡΑΡΤΗΜΑ VΙ – Υποδείγματα Εγγυητικών Επιστολών 80](#_Toc13556)

[ΠΑΡΑΡΤΗΜΑ VIΙ – Ενημέρωση για την επεξεργασία προσωπικών δεδομένων 83](#_Toc22088)

[ΠΑΡΑΡΤΗΜΑ VIΙΙ – Υπόδειγμα περιεχομένου Υ.Δ. περί μη ρωσικής εμπλοκής 84](#_Toc30945)

**1.** **ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΦΩΝΙΑΣ-ΠΛΑΙΣΙΟ**

## 1.1 Στοιχεία Αναθέτουσας Αρχής

|  |  |
| --- | --- |
| Επωνυμία | ΔΗΜΟΣ ΗΡΑΚΛΕΙΟΥ ΑΤΤΙΚΗΣ |
| Αριθμός Φορολογικού Μητρώου (Α.Φ.Μ.) | 090084629 |
| Κωδικός Αναθέτουσας Αρχής για την ηλεκτρονική τιμολόγηση | 1007.Ε84604.0001 |
| Ταχυδρομική διεύθυνση | ΣΤ.ΚΑΡΑΓΙΩΡΓΗ 2 |
| Πόλη | ΗΡΑΚΛΕΙΟ ΑΤΤΙΚΗΣ |
| Ταχυδρομικός Κωδικός | 14121 |
| Χώρα | ΕΛΛΑΔΑ |
| Κωδικός ΝUTS | ΕL-301 (Βόρειος Τομέας Αθηνών) |
| Τηλέφωνο | 2132000283, 282 |
| Ηλεκτρονικό Ταχυδρομείο (email) | promithies@iraklio.gr |
| Αρμόδιος για πληροφορίες | Πιπερίδου Γεωργία, Μαργιώλη Αναστασία |
| Γενική Διεύθυνση στο διαδίκτυο (URL) | [www.iraklio.gr](http://www.iraklio.gr) |

**Είδος Αναθέτουσας Αρχής**

Η Αναθέτουσα Αρχή είναι ο Δήμος Ηρακλείου Αττικής και ανήκει στους Φορείς της Γενικής Κυβέρνησης και συγκεκριμένα στον υποτομέα Οργανισμών Τοπικής Αυτοδιοίκησης Α’ Βαθμού (ΟΤΑ Α’).

**Κύρια δραστηριότητα Α.Α.**

Η κύρια δραστηριότητα της Αναθέτουσας Αρχής είναι οι Γενικές Δημόσιες Υπηρεσίες σε τοπικό επίπεδο.

Εφαρμοστέο εθνικό δίκαιο είναι το ελληνικό δίκαιο όπως αυτό ισχύει κατά την ημερομηνία διακήρυξης του διαγωνισμού.

**Στοιχεία Επικοινωνίας**

α) Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση μέσω της Διαδικτυακής Πύλης ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ.

β) Κάθε είδους επικοινωνία και ανταλλαγή πληροφοριών πραγματοποιείται μέσω του ΕΣΗΔΗΣ Προμήθειες και Υπηρεσίες (εφεξής ΕΣΗΔΗΣ), το οποίο είναι προσβάσιμο από τη Διαδικτυακή Πύλη (www.promitheus.gov.gr) του ΟΠΣ ΕΣΗΔΗΣ.

γ) Περαιτέρω πληροφορίες είναι διαθέσιμες από την προαναφερθείσα Γενική Διεύθυνση στο διαδίκτυο (URL): [www.iraklio.gr](http://www.iraklio.gr)

## 1.2 Στοιχεία Διαδικασίας-Χρηματοδότηση

**Είδος διαδικασίας**

Ο διαγωνισμός για την ανάδειξη οικονομικού φορέα που θα συμμετέχουν στη συμφωνία-πλαίσιο θα διεξαχθεί με την ανοικτή διαδικασία του άρθρου 27 του ν. 4412/16. (ανοικτός διαγωνισμός άνω των ορίων).

**Χρηματοδότηση της συμφωνίας-πλαίσιο**

Φορέας χρηματοδότησης της παρούσας συμφωνίας-πλαίσιο και των συμβάσεων που βασίζονται σε αυτή (“εκτελεστικές συμβάσεις”) είναι ο Δήμος Ηρακλείου.

Η δαπάνη για την εν λόγω συμφωνία-πλαίσιο και τις εκτελεστικές αυτής συμβάσεις, βαρύνει τον με Κ.Α. του κατωτέρω παρατιθέμενου πίνακαως εξής:

|  |  |  |  |  |  |  |
| --- | --- | --- | --- | --- | --- | --- |
| **K.A. ΕΞΟΔΩΝ** | **ΠΡΟΫΠΟΛΟΓΙΣΜΟΣ ΟΙΚ. ΕΤΟΣ**  **2024** | **ΠΡΟΫΠΟΛΟΓΙΣΜΟΣ ΟΙΚ. ΕΤΟΣ**  **2025** | **ΠΡΟΫΠΟΛΟΓΙΣΜΟΣ**  **ΟΙΚ. ΕΤΟΣ**  **2026** | **ΠΡΟΫΠΟΛΟΓΙΣΜΟΣ**  **ΟΙΚ. ΕΤΟΣ**  **2027** | **ΠΡΟΫΠΟΛΟΓΙΣΜΟΣ**  **ΟΙΚ. ΕΤΟΣ**  **2028** | **ΣΥΝΟΛΙΚΟΣ**  **ΠΡΟΫΠΟΛΟΓΙΣΜΟΣ** |
| 30-6265.002 | 0,00€ | 117.500,00 € | 117.500,00 € | 117.500,00 € | 117.500,00 € | **470.000,00€** |

1. Τα ποσά που αναφέρονται στον ενδεικτικό προϋπολογισμό είναι τα διαθέσιμα από το Δήμο για το σύνολο των υπηρεσιών και προμηθειών έως την λήξη της σύμβασης και δεν δεσμεύουν το Δήμο σε κατώτατα όρια.
2. Δαπάνη που δεν εξαντλήθηκε εντός συγκεκριμένου οικονομικού έτους, λόγω μικρότερης ποσότητας προκυπτουσών απαιτούμενων εργασιών, δύναται να μεταφερθεί στο επόμενο οικονομικό έτος για την κάλυψη τυχόν πρόσθετων έκτακτων αναγκών εκτέλεσης εργασιών συντήρησης και επισκευής των οργάνων των παιδικών χαρών του Δήμου και για τον λόγο αυτό ο ανωτέρω επιμερισμός των δαπανών ανά έτος είναι ενδεικτικός και όχι δεσμευτικός. Αντίστοιχα αν σε κάποιο έτος προκύψουν ανάγκες που υπερκαλύπτουν την προϋπολογιζόμενη ετήσια δαπάνη τότε δύναται να μεταφερθούν δαπάνες από επόμενα έτη.

## 1.3 Συνοπτική Περιγραφή φυσικού και οικονομικού αντικειμένου της συμφωνίας-πλαίσιο

### 1.3.1 Αντικείμενο της συμφωνίας-πλαίσιο

Αντικείμενο της Συμφωνίας-πλαίσιο είναι η παροχή υπηρεσιών σε ετήσια βάση και σε βάθος τετραετίας, σύμφωνα με τις διατάξεις της Συμφωνίας – Πλαίσιο, προκειμένου να καλυφθούν οι αντίστοιχες ανάγκες για την υπηρεσία με τίτλο «**ΣΥΝΤΗΡΗΣΗ ΚΑΙ ΕΠΙΣΚΕΥΗ ΤΩΝ ΟΡΓΑΝΩΝ ΤΩΝ ΠΑΙΔΙΚΩΝ ΧΑΡΩΝ**», **διάρκειας τεσσάρων (4) ετών,** του Δήμου Ηρακλείου Αττικής.

Ο έλεγχος, η συντήρηση και η επισκευή των οργάνων παιδικής χαράς επιμηκύνουν τη διάρκεια ζωής τους και διατηρούν το παρέχον επίπεδο ασφαλείας. Η παρούσα αφορά την εκτέλεση εργασιών τακτικής συντήρησης παιδικών χαρών που βρίσκονται στον Δήμο Ηρακλείου Αττικής στο πλαίσιο προγράμματος γενικότερης αναβάθμισης και πιστοποίησης των παιδικών χαρών του Δήμου σύμφωνα με τον καθορισμό των νέων προϋποθέσεων και των τεχνικών προδιαγραφών (ΥΠΕΣ-Αριθ. 28492/11-5-2009 (ΦΕΚ Β’ 931), όπως τροποποιήθηκε και συμπληρώθηκε με την ΥΠΕΣ - Αριθ. 27934/14 (ΦΕΚ 2029/Β/14). Οι εργασίες που θα εκτελεσθούν έχουν σκοπό τη διατήρηση ή και επαναφορά των παιδικών χαρών του Δήμου σε επίπεδο ασφαλούς λειτουργίας και πιστοποίησής τους.

Η παρούσα υπηρεσία αφορά στην ανάθεση εργασιών συντήρησης και επισκευής των οργάνων και του εξοπλισμού είκοσι πέντε (25) παιδικών χαρών του Δήμου Ηρακλείου Αττικής, ώστε να καλύπτεται η ανάγκη για σωματική και νοητική ανάπτυξη των παιδιών, μέσω της ψυχαγωγίας τους με χρήση του κατάλληλου εξοπλισμού, ειδικά σχεδιασμένου για το σκοπό αυτό.

Βασική προϋπόθεση για την ορθή λειτουργία της παιδικής χαράς είναι, αφενός η ασφαλής χρήση της, κατά τα ισχύοντα πρότυπα ασφαλείας ΕΝ 1176 (ΕΝ 1176), ΕΝ 1176-1, ΕΝ 1177 (EN 1177), ΕΝ 71-3 ή ισοδύναμα αυτών, τις οδηγίες του κατασκευαστή και τη συχνότητα χρήσης του εξοπλισμού, όπως ορίζεται στο ΦΕΚ 931Β/18-05-2009 και ΦΕΚ 2029Β/25-07-2014, όπως εκάστοτε ισχύουν και αφετέρου η δημιουργία ενός ευέλικτου χωρικού υπόβαθρου που να μπορεί να τροποποιείται και να εμπλουτίζεται διαρκώς, σύμφωνα με τις τρέχουσες και συνεχώς εξελισσόμενες ανάγκες και τις διεθνείς τάσεις περί σχεδιασμού.

Συγκεκριμένα αφορά στην αντικατάσταση φθαρμένων εξαρτημάτων και τμημάτων των οργάνων, την αποξήλωση ή μετακίνηση οργάνων, δαπέδων κ.λπ. προκειμένου αυτά να είναι ασφαλή για χρήση από παιδιά, σύμφωνα με την αρ. 28492/11-5-2009 (ΦΕΚ Β’ 931) απόφαση του Υπουργού Εσωτερικών, όπως τροποποιήθηκε και συμπληρώθηκε με την ΥΠΕΣ - Αριθ. 27934/14 (ΦΕΚ 2029/Β/14).

Στη συντήρηση περιλαμβάνεται και η προμήθεια των απαραίτητων υλικών για τη λειτουργική αποκατάσταση των οργάνων όπως καθίσματα, πανέλα, αλυσίδες, τσουλήθρες κ.λπ., καθώς και ο μηνιαίος λειτουργικός έλεγχος εκ μέρους του αναδόχου. Η επιλογή των εργασιών και των υλικών που απαιτούνται έγινε με βάση αυτοψίες που διενέργησε η Υπηρεσία και με βάση τις παρατηρήσεις των εκθέσεων επιθεώρησης του διαπιστευμένου φορέα.

Συντήρηση νοείται κάθε εργασία από ειδικευμένο προσωπικό, η οποία έχει σκοπό τη διατήρηση ή την επαναφορά του εξοπλισμού της παιδικής χαράς, στο επίπεδο λειτουργίας και ασφάλειας που είχε κατά το στάδιο της αρχικής εγκατάστασής του, καθώς και τη συμμόρφωση στις παρατηρήσεις του ελέγχου, που πραγματοποιήθηκε από τον διαπιστευμένο φορέα ελέγχου.

Η προσφυγή στον τρόπο εκτέλεσης της παρούσας σύμβασης, ήτοι η επιλογή της διαδικασίας της συμφωνίας-πλαίσιο, καθίσταται αναγκαία, καθώς η εν λόγω διαδικασία επιτρέπει στο Δήμο να εκτελεί τις υπηρεσίες που απαιτούνται σύμφωνα με τις εκάστοτε ανάγκες του και να μη περιορίζεται αυστηρά στην προμέτρηση ποσοτήτων, καθώς οι τελευταίες δεν είναι δυνατό να προσδιοριστούν .

Η προς ανάθεση υπηρεσία κατατάσσεται στον ακόλουθο κωδικό του Κοινού Λεξιλογίου δημοσίων συμβάσεων (CPV) :

|  |  |
| --- | --- |
| **CPV** | **ΠΕΡΙΓΡΑΦΗ** |
| 50870000-4 | Υπηρεσίες επισκευής και συντήρησης εξοπλισμού παιδικής χαράς |

Λόγω των ανωτέρω, ο ενδεικτικός προϋπολογισμός της παρούσης δεν περιλαμβάνει ποσότητες των επιμέρους υπηρεσιών, αλλά μόνο την κατ’ εκτίμηση συνολική δαπάνη αυτών για τέσσερα (4) έτη, η οποία εκτιμήθηκε βάσει των συνολικών δαπανών που πραγματοποιήθηκαν για σχετικές υπηρεσίες τα προηγούμενα τέσσερα (4) έτη.

Η παρούσα σύμβαση δεν μπορεί να διαιρεθεί σε τμήματα, διότι το αντικείμενο της εργασίας είναι ενιαίο, η σειρά των εργασιών πρέπει να γίνεται συντονισμένα και με συγκεκριμένη χρονική ακολουθία και η εμπλοκή περισσοτέρων του ενός Αναδόχων, θα είχε σαν αποτέλεσμα την μη ορθή εκτέλεση του συνόλου της εργασίας.

Συνακόλουθα, στον διαγωνισμό γίνονται δεκτές προσφορές που αφορούν μόνο στο σύνολο των υπηρεσιών συντήρησης και επισκευής των οργάνων των παιδικών χαρών του Δήμου.

Οι κυριότερες εργασίες που τυχόν θα προκύψουν καθώς και η ενδεικτική δαπάνη για την εκτέλεση αυτών, δίδονται στο Παράρτημα IΙ της παρούσας. Οι προαναφερόμενες ενδεικτικές εργασίες συντήρησης και επισκευής των οργάνων των παιδικών χαρών του Δήμου δεν αποκλείουν την ανάγκη και άλλου είδους εργασίας η οποία δεν μπορεί να προβλεφθεί.

Οι τιμές του πίνακα περιλαμβάνουν την ενδεικτική δαπάνη για την εκτέλεση της εργασίας, συμπεριλαμβανόμενης της δαπάνης του απαιτούμενου εργατοτεχνικού προσωπικού, των μηχανημάτων και εργαλείων, της επάλειψης των τομών, της δαπάνης απομάκρυνσης των προϊόντων καθώς και της αφαίρεσης αυτών.

### 1.3.2 Αριθμός συμβαλλομένων οικονομικών φορέων

Η ολοκλήρωση αυτής της διαγωνιστικής διαδικασίας θα οδηγήσει στη σύναψη συμφωνίας – πλαίσιο με έναν οικονομικό φορέα για το σύνολο των υπηρεσιών της παρούσας.

### 1.3.3 Εκτιμώμενη αξία της συμφωνίας-πλαίσιο

Η εκτιμώμενη αξία της συμφωνίας-πλαίσιο ανέρχεται στο ποσό των **379.032,26€** προ ΦΠΑ (προϋπολογισμός συμπ. ΦΠΑ 24%: **470.000,00€**, ποσό ΦΠΑ 24%: **90.967,74€**).

**Η εκτιμώμενη αξία είναι ενδεικτική και μη δεσμευτική, ως προς την εξάντλησή της, και προέκυψε από έρευνα που πραγματοποιήθηκε στην ελεύθερη αγορά σε συνδυασμό με την εμπειρία των στελεχών του Δήμου μας από προηγούμενες δαπάνες**.

Η αξία των επιμέρους συμβάσεων που θα κληθεί/ούν να υπογράψει/ουν ο/οι οικονομικός/οί φορέας/είς στο πλαίσιο της συμφωνίας-πλαίσιο με την αναθέτουσα αρχή («εκτελεστικές συμβάσεις») θα ορίζεται ρητώς, είτε στην παραγγελία, είτε στην πρόσκληση υποβολής προσφοράς από τους οικονομικούς φορείς που έχουν υπογράψει συμφωνία-πλαίσιο.

### 1.3.4 Διάρκεια συμφωνίας-πλαίσιο

Η διάρκεια της συμφωνίας – πλαίσιο ορίζεται στα τέσσερα (4) έτη από την υπογραφή και την ανάρτηση αυτής στο ΚΗΜΔΗΣ.

Η συμφωνία-πλαίσιο λύεται με την ολοκλήρωση του χρηματικού της αντικειμένου σύμφωνα με τον ενδεικτικό προϋπολογισμό, ακόμη και αν δεν έχει παρέλθει το χρονικό διάστημα της ανωτέρω τετραετίας από την υπογραφή της.

Η Αναθέτουσα Αρχή δύναται να τερματίσει τη Συμφωνία πλαίσιο σε περίπτωση σοβαρού, μη προβλεπόμενου λόγου που αυτή κρίνει δικαιολογημένο με έκδοση ειδικά αιτιολογημένης απόφασης. Μετά τον τερματισμό της Συμφωνίας πλαίσιο, ο ανάδοχος υποχρεούται να ολοκληρώσει οποιαδήποτε εκτελεστική σύμβαση βρίσκεται σε ισχύ, σύμφωνα με τους όρους και προϋποθέσεις της Συμφωνίας-πλαίσιο. Ωστόσο, η Αναθέτουσα Αρχή δύναται να αποφασίσει την ακύρωση της εκτελεστικής σύμβασης.

Ο ανάδοχος δεν δύναται να απαιτήσει οποιοδήποτε ποσό πέραν του ορίου των ποσών που οφείλονται σε αυτόν για εργασίες για τις οποίες έχει συνταχθεί πρωτόκολλο παραλαβής, ούτε δικαιούται να ζητήσει αποζημίωση για οποιαδήποτε απώλεια ή ζημία που έχει υποστεί ως αποτέλεσμα του τερματισμού της Συμφωνίας-πλαίσιο. Κανένα Εμπλεκόμενο Μέρος δεν θεωρείται ότι αθετεί τις υποχρεώσεις του όπως προκύπτουν από τη Συμφωνία-πλαίσιο, εφόσον η εκπλήρωση των υποχρεώσεων αυτών εμποδίζεται από οποιοδήποτε γεγονός ανωτέρας βίας, το οποίο προκύπτει μετά την ημερομηνία υπογραφής της Συμφωνίας-πλαίσιο. Επίσης η συμφωνία-πλαίσιο δεν αποτελεί νομική δέσμευση σύμβασης και τα μέρη της συμφωνίας-πλαίσιο δεν υποχρεούνται εκ του νόμου να παρέχουν ή να δεχτούν τις υπηρεσίες που αποτελούν αντικείμενο της συμφωνίας-πλαίσιο.

Οι εκτελεστικές συμβάσεις μπορούν να συνάπτονται έως και τη συμπλήρωση του χρόνου διάρκειας της συμφωνίας-πλαίσιο. Η διάρκεια των εκτελεστικών συμβάσεων μπορεί να υπερβαίνει το χρόνο λήξης της συμφωνίας-πλαίσιο.

Αναλυτική περιγραφή του φυσικού και οικονομικού αντικειμένου της συμφωνίας-πλαίσιο δίδεται στο ΠΑΡΑΡΤΗΜΑ Ι, ΙΙ και ΙΙΙ.

### 1.3.5 Κριτήριο Ανάθεσης

Η συμφωνία-πλαίσιο θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει τιμής (χαμηλότερη τιμή με το μεγαλύτερο ποσοστό έκπτωσης), σύμφωνα με τα ειδικότερα οριζόμενα στην παρ. 2.3 της παρούσας.

## 1.4 Θεσμικό πλαίσιο

Η ανάθεση και εκτέλεσητης συμφωνίας-πλαίσιο και των συμβάσεων που βασίζονται σε αυτήν (“εκτελεστικές συμβάσεις”) διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως:

* του ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»*
* του ν. 4700/2020 (Α’ 127) «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις» και ιδίως των άρθρων 324-337
* του άρθρου 11 του ν. 4013/2011 (Α’ 204) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων,
* του άρθρου 5 της απόφασης με αριθμ. 11389/1993 (Β΄ 185) του Υπουργού Εσωτερικών
* του π.δ. 39/2017 (Α΄64) «Κανονισμός εξέτασης προδικαστικών προσφυγών ενώπιον της Α.Ε.Π.Π.
* της υπ’ αριθμ. τηςυπ΄ αριθμ*. Κ.Υ.Α.* 52445 ΕΞ 2023 *(B’ 2385/12.04.2023) «Υποχρέωση υποβολής ηλεκτρονικών τιμολογίων από τους οικονομικούς φορείς»,*
* της υπ’ αριθμ. 102080/24-10-2022 (Β΄5623/02.11.2022) απόφασης του Υπουργού Ανάπτυξης και *Επενδύσεων «Ρύθμιση θεμάτων σχετικά με την εξέταση επανορθωτικών μέτρων από την Επιτροπή της παρ.  9 του άρθρου 73 του ν. 4412/2016»,*
* τηςυπ' αριθμ. 76928/09.07.2021 ΚΥΑ (ΦΕΚ 3075/13.07.2021, τεύχος Β’) με θέμα:*“Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)”*
* *της με αρ. 44756/2024 κοινή απόφαση των Υπουργών Ανάπτυξης και Ψηφιακής Διακυβέρνησης (B’ 3380/13.06.2024) με θέμα "Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ),*
* της αριθμ. Κ.Υ.Α98979 ΕΞ 2021/10.08.2021 (ΦΕΚ 3766/13.08.2021 τεύχος B’): Ηλεκτρονική Τιμολόγηση στο πλαίσιο των Δημοσίων Συμβάσεων δυνάμει του ν. 4601/2019 (Α΄ 44)
* της υπ’αριθμ. 63446/31.05.2021 (B’ 2338/02.06.2021)Κοινής Απόφασης των Υπουργών Οικονομικών, Ανάπτυξης και Επενδύσεων και Επικρατείας *«Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων»*.
* του ν. 5005/2022 (Α’ 236) «*Ενίσχυση δημοσιότητας και διαφάνειας στον έντυπο και ηλεκτρονικό Τύπο - Σύσταση ηλεκτρονικών μητρώων εντύπου και ηλεκτρονικού Τύπου - Διατάξεις αρμοδιότητας της Γενικής Γραμματείας Επικοινωνίας και Ενημέρωσης και λοιπές επείγουσες ρυθμίσεις*»,
* του ν. 4919/2022 (Α’ 71) *«Σύσταση εταιρειών μέσω των Υπηρεσιών Μιας Στάσης (Υ.Μ.Σ.) και τήρηση του Γενικού Εμπορικού Μητρώου (Γ.Ε.ΜΗ.) - Ενσωμάτωση της Οδηγίας (ΕΕ) 2019/1151 του Ευρωπαϊκού Κοινοβουλίου και του Συμβουλίου της 20ής Ιουνίου 2019 για την τροποποίηση της Oδηγίας (ΕΕ) 2017/1132, όσον αφορά τη χρήση ψηφιακών εργαλείων και διαδικασιών στον τομέα του εταιρικού δικαίου (L 186) και λοιπές επείγουσες διατάξεις»,*
* *του ν. 4914/2022 (Α’61) «Διαχείριση, έλεγχος και εφαρμογή αναπτυξιακών παρεμβάσεων για την Προγραμματική Περίοδο 2021-2027, σύσταση Ανώνυμης Εταιρείας «Εθνικό Μητρώο Νεοφυών Επιχειρήσεων Α.Ε.» και άλλες διατάξεις»,*
* του ν. 3419/2005 (Α’ 297) *«Γενικό Εμπορικό Μητρώο (Γ.Ε.ΜΗ.) και εκσυγχρονισμός της Επιμελητηριακής Νομοθεσίας»*
* του ν. 4635/2019 (Α’167) *« Επενδύω στην Ελλάδα και άλλες διατάξεις»* και ιδίως των άρθρων 85 επ.
* του ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
* του π.δ. 80/2016 (Α΄145) *“Ανάληψη υποχρεώσεων από τους Διατάκτες”*
* της παρ. Ζ του Ν. 4152/2013 (Α' 107) «*Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές*»,
* του ν. 4727/2020 (Α’ 184) *«Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972 και άλλες διατάξεις»,*
* του π.δ 28/2015 (Α' 34) “*Κωδικοποίηση διατάξεων για την πρόσβαση σε δημόσια έγγραφα και στοιχεία*”,
* του ν. 2859/2000 (Α’ 248) «*Κύρωση Κώδικα Φόρου Προστιθέμενης Αξίας*»,
* του ν.2690/1999 (Α' 45) “*Κύρωση του Κώδικα Διοικητικής Διαδικασίας και άλλες διατάξεις*” και ιδίως των άρθρων 1,2, 7,11 και 13 έως 15.
* του ν. 2121/1993 (Α' 25) “***Πνευματική Ιδιοκτησία, Συγγενικά Δικαιώματα και Πολιτιστικά Θέματα*”,**
* του Κανονισμού (ΕΕ) 2022/576 του Συμβουλίου της 8ης Απριλίου 2022 για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία,
* του Κανονισμού (ΕΕ) 2016/679 του ΕΚ και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (Κείμενο που παρουσιάζει ενδιαφέρον για τον ΕΟΧ) OJ L 119,
* του ν. 4624/2019 (Α’ 137) *«Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις»,*
* των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.
* της υπ’αριθμ. **12ΤΥ/2024** Μελέτης της Διεύθυνσης Πολεοδομίας & Τεχνικών Υπηρεσιών του Δήμου Ηρακλείου
* το υπ’ αριθμ. πρωτ. οικ. 12450/01-07-2024 Πρωτογενές Αίτημα, με ΑΔΑΜ: 24REQ015039500,
* το υπ’ αριθμ. πρωτ. οικ. 12544/02-07-2024 Τεκμηριωμένο αίτημα του Διατάκτη,
* της υπ’ αριθμ. 1728/03-07-2024 απόφασης Δημάρχου για την έγκριση ανάληψης πολυετούς υποχρέωσης.
* την υπ’ αριθμ. Α-1270/03-07-2024 Απόφαση Ανάληψης Υποχρέωσης με ΑΔΑ: 9Ε6ΡΩΡ3-Λ9Γ,
* το Εγκεκριμένο Αίτημα, με ΑΔΑΜ: 24REQ015447540,
* την υπ’ αριθ. 284/24-09-2024 Απόφαση της Δημοτικής Επιτροπής με την οποία εγκρίθηκαν οι όροι της διακήρυξης, οι τεχνικές προδιαγραφές και ορίστηκε η Επιτροπή Διενέργειας του εν λόγω διαγωνισμού.

## 1.5 Προθεσμία παραλαβής προσφορών και διενέργεια διαγωνισμού

Η καταληκτική ημερομηνία παραλαβής των προσφορών είναι η 03/12/2024 και ώρα 13:00.

Η διαδικασία θα διενεργηθεί με χρήση του Εθνικού Συστήματος Ηλεκτρονικών Δημόσιων Συμβάσεων (ΕΣΗΔΗΣ) Προμήθειες και Υπηρεσίες του ΟΠΣ ΕΣΗΔΗΣ (Διαδικτυακή Πύλη [www.promitheus.gov.gr](http://www.promitheus.gov.gr)) / https://portal.eprocurement.gov.gr/webcenter/portal/TestPortal.

## 1.6 Δημοσιότητα

**Α. Δημοσίευση στην Επίσημη Εφημερίδα της Ευρωπαϊκής Ένωσης**

Προκήρυξη σύμβασης της παρούσας συμφωνίας-πλαίσιο απεστάλη με ηλεκτρονικά μέσα για δημοσίευση στις 23/10/2024 στην Υπηρεσία Εκδόσεων της Ευρωπαϊκής Ένωσης.

**Β. Δημοσίευση σε εθνικό επίπεδο**

Η ως άνω, υπό Α, προκήρυξη σύμβασης και το πλήρες κείμενο της παρούσας Διακήρυξης καταχωρήθηκαν στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ).

Τα έγγραφα της σύμβασης της παρούσας Διακήρυξης καταχωρήθηκαν στη σχετική ηλεκτρονική διαδικασία σύναψης δημόσιας σύμβασης στο Ε.Σ.Η.ΔΗ.Σ., η οποία έλαβε Συστημικό Αύξοντα Αριθμό: 359092και αναρτήθηκαν στη Διαδικτυακή Πύλη (www.promitheus.gov.gr) του ΟΠΣ ΕΣΗΔΗΣ.

Περίληψη της παρούσας Διακήρυξης) όπως προβλέπεται στην περίπτωση (ΙΣΤ) της παραγράφου 3 του άρθρου 76 του Ν. 4727/2020, αναρτήθηκε στο διαδίκτυο, στον ιστότοπο <http://et.diavgeia.gov.gr/> (ΠΡΟΓΡΑΜΜΑ ΔΙΑΥΓΕΙΑ)

Η Διακήρυξη καταχωρήθηκε στο διαδίκτυο, στην ιστοσελίδα της αναθέτουσας αρχής, στη διεύθυνση (URL) : [www.iraklio.gr](http://www.iraklio.gr)

## 1.7 Αρχές εφαρμοζόμενες στη διαδικασία σύναψης

Οι οικονομικοί φορείς δεσμεύονται ότι:

α) τηρούν και θα εξακολουθήσουν να τηρούν κατά την εκτέλεση της συμφωνίας-πλαίσιο και των εκτελεστικών συμβάσεων, εφόσον επιλεγούν, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους

β) δεν θα ενεργήσουν αθέμιτα, παράνομα ή καταχρηστικά καθ΄όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της συμφωνίας-πλαίσιο και των εκτελεστικών συμβάσεων, εφόσον επιλεγούν

γ) λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.

# 2. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ

## 2.1 Γενικές Πληροφορίες

### 2.1.1 Έγγραφα της σύμβασης

Τα έγγραφα της παρούσας διαδικασίας σύναψης είναι τα ακόλουθα:

1. η με αρ. 647862-2024 Προκήρυξη της Σύμβασης (ΑΔΑΜ:24PROC015658525), με την ένδειξη ότι αφορά συμφωνία-πλαίσιο, όπως αυτή δημοσιεύεται στην Επίσημη Εφημερίδα της Ευρωπαϊκής Ένωσης
2. το Ευρωπαϊκό Ενιαίο Έγγραφο Σύμβασης [ΕΕΕΣ]
3. η παρούσα διακήρυξη και τα παραρτήματά της που αποτελούν αναπόσπαστο μέρος αυτής
4. οι συμπληρωματικές πληροφορίες που τυχόν παρέχονται στο πλαίσιο της διαδικασίας, ιδίως σχετικά με τις προδιαγραφές και τα σχετικά δικαιολογητικά
5. Η υπ’αριθμ. **12ΤΥ/2024** Μελέτη της Διεύθυνσης Πολεοδομίας & Τεχνικών Υπηρεσιών του Δήμου Ηρακλείου

### 2.1.2 Επικοινωνία - Πρόσβαση στα έγγραφα της Σύμβασης

Όλες οι επικοινωνίες σε σχέση με τα βασικά στοιχεία της διαδικασίας σύναψης της συμφωνίας-πλαίσιο και των εκτελεστικών συμβάσεων αυτής, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), η οποία είναι προσβάσιμη μέσω της Διαδικτυακής Πύλης (www.promitheus.gov.gr).

### 2.1.3 Παροχή Διευκρινίσεων

Τα σχετικά αιτήματα παροχής διευκρινίσεων υποβάλλονται ηλεκτρονικά, το αργότερο **δέκα (10) ημέρες** πριν την καταληκτική ημερομηνία υποβολής προσφορών και απαντώνται αντίστοιχα στο πλαίσιο της παρούσας, στη σχετική ηλεκτρονική διαδικασία σύναψης δημόσιας σύμβασης στην πλατφόρμα του Ε.Σ.Η.ΔΗ.Σ.η οποία είναι προσβάσιμη μέσω της Διαδικτυακής πύλης ([www.promitheus.gov.gr](http://www.promitheus.gov.gr/)). Αιτήματα παροχής συμπληρωματικών πληροφοριών – διευκρινίσεων υποβάλλονται από εγγεγραμμένους στο σύστημα οικονομικούς φορείς, δηλαδή από εκείνους που διαθέτουν σχετικά διαπιστευτήρια που τους έχουν χορηγηθεί (όνομα χρήστη και κωδικό πρόσβασης) και απαραίτητα το ηλεκτρονικό αρχείο με το κείμενο των ερωτημάτων είναι ηλεκτρονικά υπογεγραμμένο. Αιτήματα παροχής διευκρινήσεων που υποβάλλονται είτε με άλλο τρόπο είτε το ηλεκτρονικό αρχείο που τα συνοδεύει δεν είναι ηλεκτρονικά υπογεγραμμένο, δεν εξετάζονται.

Η αναθέτουσα αρχή παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

α) όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί το αργότερο έξι (6) ημέρες πριν από την προθεσμία που ορίζεται για την παραλαβή των προσφορών,

β) όταν τα έγγραφα της σύμβασης υφίστανται σημαντικές αλλαγές.

Η διάρκεια της παράτασης θα είναι ανάλογη με τη σπουδαιότητα των πληροφοριών ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, . η παράταση της προθεσμίας εναπόκειται στη διακριτική ευχέρεια της αναθέτουσας αρχής.

Η αναθέτουσα αρχή, με ειδικά αιτιολογημένη απόφασή της, δύναται να παρατείνει την προθεσμία παραλαβής των προσφορών, τηρουμένων σε κάθε περίπτωση των αρχών της ίσης μεταχείρισης και της διαφάνειας.

Τροποποίηση των όρων της διαγωνιστικής διαδικασίας (πχ αλλαγή/μετάθεση της καταληκτικής ημερομηνίας υποβολής προσφορών καθώς και σημαντικές αλλαγές των εγγράφων της σύμβασης, σύμφωνα με την προηγούμενη παράγραφο) δημοσιεύεται στην ΕΕΕΕ (με το τυποποιημένο έντυπο «Διορθωτικό») και στο ΚΗΜΔΗΣ .

### 2.1.4 Γλώσσα

Τα έγγραφα της σύμβασης έχουν συνταχθεί στην ελληνική γλώσσα.

Τυχόν προδικαστικές προσφυγές υποβάλλονται στην ελληνική γλώσσα.

Οι **προσφορές**, τα στοιχεία που περιλαμβάνονται σε αυτές, καθώς και τα αποδεικτικά έγγραφα σχετικά με τη μη ύπαρξη λόγου αποκλεισμού και την πλήρωση των κριτηρίων ποιοτικής επιλογής συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Τα αλλοδαπά δημόσια και ιδιωτικά έγγραφα συνοδεύονται από μετάφρασή τους στην ελληνική γλώσσα επικυρωμένη, είτε από πρόσωπο αρμόδιο κατά τις κείμενες διατάξεις της εθνικής νομοθεσίας, είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.

Ενημερωτικά και τεχνικά φυλλάδια και άλλα έντυπα, εταιρικά ή μη, με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια, που είναι δυνατόν να διαβαστούν σε κάθε γλώσσα και δεν είναι απαραίτητη η μετάφραση τους*,*  μπορούν να υποβάλλονται σε άλλη γλώσσα, χωρίς να συνοδεύονται από μετάφραση στην ελληνική.

Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.

**2.1.5 Εγγυήσεις**

Οι εγγυητικές επιστολές, οι οποίες προβλέπονται, στην παρούσα Διακήρυξη, εκδίδονται από πιστωτικά ιδρύματα ή χρηματοδοτικά ιδρύματα ή ασφαλιστικές επιχειρήσεις κατά την έννοια των περιπτώσεων β’ και γ’ της παρ. 1 του άρθρου 14 του ν. 4364/2016 (Α’ 13), που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Τ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.

Οι εγγυήσεις αυτές περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης), ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής διακήρυξης και την καταληκτική ημερομηνία υποβολής προσφορών, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.

Η περ. αα’ του προηγούμενου εδαφίου ζ΄ δεν εφαρμόζεται για τις εγγυήσεις που παρέχονται με γραμμάτιο του Ταμείου Παρακαταθηκών και Δανείων.

**Υποδείγματα Εγγυητικών Επιστολών περιλαμβάνονται στο Παράρτημα VΙ.**

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

### 2.1.6 Προστασία Προσωπικών Δεδομένων

Η Αναθέτουσα Αρχή ενημερώνει το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι η ίδια ή και τρίτοι, κατ’ εντολή και για λογαριασμό της, θα επεξεργάζονται προσωπικά δεδομένα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται σε αυτήν, στο πλαίσιο του παρόντος Διαγωνισμού, για το σκοπό της αξιολόγησης των προσφορών και της ενημέρωσης έτερων συμμετεχόντων σε αυτόν, λαμβάνοντας κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από κάθε μορφής αθέμιτη επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων, κατά τα αναλυτικώς αναφερόμενα στην ενημέρωση που επισυνάπτεται στο **Παράρτημα VΙΙ** της παρούσας

## 2.2 Δικαίωμα Συμμετοχής - Κριτήρια Ποιοτικής Επιλογής

### 2.2.1 Δικαίωμα συμμετοχής

**1.** Δικαίωμα συμμετοχής στη διαδικασία σύναψης της παρούσας συμφωνίας-πλαίσιο έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στο βαθμό που καλύπτονται από τα Παραρτήματα 1, 2, 4 και 5, 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης

**2.**Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

### 2.2.2 Εγγύηση συμμετοχής

**2.2.2.1.** Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, **2%** **επί της εκτιμώμενης αξίας, εκτός ΦΠΑ,** με στρογγυλοποίηση στο δεύτερο δεκαδικό ψηφίο, ήτοι του ποσού των **7.580,65€**.

Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς του άρθρου 2.4.5 της παρούσας, άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητεί από τους προσφέροντες να παρατείνουν, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται σε κλειστό φάκελο με ευθύνη του οικονομικού φορέα, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη, μετά από γνώμη της Επιτροπής Διαγωνισμού.

**2.2.2.2.** Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης.

Η εγγύηση συμμετοχής επιστρέφεται στους λοιπούς προσφέροντες, σύμφωνα με τα ειδικότερα οριζόμενα στην παρ. 3 του άρθρου 72 του ν. 4412/2016.

**2.2.2.3.** Η εγγύηση συμμετοχής καταπίπτει, εάν ο προσφέρων: α) αποσύρει την προσφορά του κατά τη διάρκεια ισχύος αυτής, β) παρέχει, εν γνώσει του, ψευδή στοιχεία ή πληροφορίες που αναφέρονται στις παραγράφους 2.2.3 έως 2.2.8 γ) δεν προσκομίσει εγκαίρως τα προβλεπόμενα από την παρούσα δικαιολογητικά (παράγραφοι 2.2.9 και 3.2), δ) δεν προσέλθει εγκαίρως για την υπογραφή του συμφωνητικού, ε) υποβάλει μη κατάλληλη προσφορά, κατά την έννοια της περ. 46 της παρ. 1 του άρθρου 2 του ν. 4412/2016, στ) δεν ανταποκριθεί στη σχετική πρόσκληση της αναθέτουσας αρχής να εξηγήσει την τιμή ή το κόστος της προσφοράς του εντός της τεθείσας προθεσμίας και η προσφορά του απορριφθεί, ζ) στις περιπτώσεις των παρ. 3, 4 και 5 του άρθρου 103 του ν. 4412/2016, περί πρόσκλησης για υποβολή δικαιολογητικών από τον προσωρινό ανάδοχο, αν, κατά τον έλεγχο των παραπάνω δικαιολογητικών, σύμφωνα με τις παραγράφους 3.2 και 3.4 της παρούσας, διαπιστωθεί ότι τα στοιχεία που δηλώθηκαν στο ΕΕΕΣ είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία, ή αν, από τα παραπάνω δικαιολογητικά που προσκομίστηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού της παραγράφου 2.2.3 ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής.

### 2.2.3 Λόγοι αποκλεισμού

Αποκλείεται από τη συμμετοχή στην παρούσα διαδικασία σύναψης συμφωνίας-πλαίσιο (διαγωνισμό) προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

**2.2.3.1.**  Όταν υπάρχει σε βάρος του αμετάκλητη καταδικαστική απόφαση για ένα από τα ακόλουθα εγκλήματα:

α) **συμμετοχή σε εγκληματική οργάνωση**, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα του άρθρου 187 του Ποινικού Κώδικα (εγκληματική οργάνωση),

β) **ενεργητική δωροδοκία**, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής–μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα

γ) **απάτη,εις βάρος των οικονομικών συμφερόντων της Ένωσης**, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α΄ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον Φ.Π.Α.) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103)

δ) **τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες**, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α΄103)

ε) **νομιμοποίηση εσόδων από παράνομες δραστηριότητες ή χρηματοδότηση της τρομοκρατίας**, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) **παιδική εργασία και άλλες μορφές εμπορίας ανθρώπων**, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1),και τα εγκλήματα του άρθρου 323Α του Ποινικού κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά:

* Στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), στους διαχειριστές,
* Στις περιπτώσεις ανωνύμων εταιρειών (Α.Ε.),τον διευθύνοντα σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας,
* Στις περιπτώσεις Συνεταιρισμών, τα μέλη του Διοικητικού Συμβουλίου,
* Σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο

**Εάν στις ως άνω περιπτώσεις (α) έως (στ) η κατά τα ανωτέρω, περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση**.

**2.2.3.2.** Στις ακόλουθες περιπτώσεις :

α) όταν ο οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν στις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ.α' και β', της παρ. 2.2.3.2 ,θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.

Δεν αποκλείεται ο οικονομικός φορέας, όταν έχει εκπληρώσει, τις ανωτέρω υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμού.

**2.2.3.3 α)** Κατ’ εξαίρεση, δεν αποκλείονται για τους λόγους των ανωτέρω παραγράφων, εφόσον συντρέχουν οι πιο κάτω επιτακτικοί λόγοι δημόσιου συμφέροντος όπως ενδεικτικά δημόσιας υγείας ή προστασίας του περιβάλλοντος.

**β)** Κατ' εξαίρεση, επίσης, ο οικονομικός φορέας δεν αποκλείεται, όταν ο αποκλεισμός, σύμφωνα με την παράγραφο 2.2.3.2, θα ήταν σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ο οικονομικός φορέας ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, σύμφωνα με το τελευταίο εδάφιο της παρ. 2 του άρθρου 73 ν. 4412/2016, πριν από την εκπνοή της προθεσμίας υποβολής προσφοράς.

**2.2.3.4.** Αποκλείεται από τη συμμετοχή στη διαδικασία σύναψης της παρούσας συμφωνίας-πλαίσιο, οικονομικός φορέας σε οποιαδήποτε από τις ακόλουθες καταστάσεις:

(α) εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016, περί αρχών που εφαρμόζονται στις διαδικασίες σύναψης δημοσίων συμβάσεων,

(β) εάν τελεί υπό πτώχευσηή έχει υπαχθεί σε διαδικασία ειδικής **εκκαθάρισης** ή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή έχει υπαχθεί σε διαδικασία εξυγίανσης και δεν τηρεί τους όρους αυτής ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

Η αναθέτουσα αρχή μπορεί να μην αποκλείει έναν οικονομικό φορέα ο οποίος βρίσκεται σε μία εκ των καταστάσεων που αναφέρονται στην περίπτωση αυτή, υπό την προϋπόθεση ότι αποδεικνύει ότι ο εν λόγω φορέας είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας,

(γ) εάν, με την επιφύλαξη της παραγράφου 3Γ του άρθρου 44 του ν. 3959/2011 περί ποινικών κυρώσεων και άλλων διοικητικών συνεπειών, υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,

(δ) εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

(ε) εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, σύμφωνα με όσα ορίζονται στο άρθρο 48 του ν. 4412/2016, δεν μπορεί να θεραπευθεί με άλλα, λιγότερο παρεμβατικά, μέσα,

(στ) εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

(ζ) εάν έχει κριθεί ένοχος εκ προθέσεως σοβαρών απατηλών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή της παραγράφου 2.2.9.2.της παρούσας,

(η) εάν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει με απατηλό τρόπο παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

(θ) εάν η αναθέτουσα αρχή μπορεί να αποδείξει, με κατάλληλα μέσα ότι έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του,

**Εάν στις ως άνω περιπτώσεις (α) έως (θ) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία έκδοσης πράξης που βεβαιώνει το σχετικό γεγονός**.

**2.2.3.5.** Απαγορεύεται η ανάθεση της παρούσας σύμβασης, σε:

α) Ρώσο υπήκοο ή φυσικό ή νομικό πρόσωπο, οντότητα ή φορέα που έχει την έδρα του στη Ρωσία

β) νομικό πρόσωπο, οντότητα ή φορέα του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του 50 % οντότητα αναφερόμενη στο στοιχείο α) της παρούσας παραγράφου· ή

γ) φυσικό ή νομικό πρόσωπο, οντότητα ή φορέα που ενεργεί εξ ονόματος ή κατ’ εντολή οντότητας αναφερόμενης στο στοιχείο α) ή β) της παρούσας παραγράφου, συμπεριλαμβανομένων, όταν αντιστοιχούν σε περισσότερο από το 10 % της αξίας της σύμβασης, των υπεργολάβων, προμηθευτών ή οντοτήτων (τρίτων) στις ικανότητες των οποίων στηρίζεται, κατά την έννοια των οδηγιών για τις δημόσιες συμβάσεις.»

**2.2.3.6.** Ο οικονομικός φορέας αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας συμφωνίας-πλαίσιο, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις

**2.2.3.7.**Οικονομικός φορέας που εμπίπτει σε μια από τις καταστάσεις που αναφέρονται στις παραγράφους 2.2.3.1 και 2.2.3.4 εκτός από την περ. β’ αυτής μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτoκάθαρση).Για τον σκοπό αυτόν, ο οικονομικός φορέας αποδεικνύει ότι έχει καταβάλει ή έχει δεσμευθεί να καταβάλει αποζημίωση για ζημίες που προκλήθηκαν από το ποινικό αδίκημα ή το παράπτωμα, ότι έχει διευκρινίσει τα γεγονότα και τις περιστάσεις με ολοκληρωμένο τρόπο, μέσω ενεργού συνεργασίας με τις ερευνητικές αρχές, και έχει λάβει συγκεκριμένα τεχνικά και οργανωτικά μέτρα, καθώς και μέτρα σε επίπεδο προσωπικού κατάλληλα για την αποφυγή περαιτέρω ποινικών αδικημάτων ή παραπτωμάτων. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος.

Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης συμφωνίας-πλαίσιο. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση .

Η εξέταση των, κατά τα ανωτέρω, προσκομισθέντων από τον οικονομικό φορέα στοιχείων, για τη διαπίστωση της επάρκειας ή μη των επανορθωτικών μέτρων που έλαβε και επικαλείται, θα πραγματοποιηθεί κατά το στάδιο της εξέτασης των δικαιολογητικών συμμετοχής.

**2.2.3.8.** Η απόφαση για τη διαπίστωση της επάρκειας ή μη των επανορθωτικών μέτρων κατά την προηγούμενη παράγραφο, εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016, καθώς και στην υπ’ αριθμ. 102080/24-10-2022 (Β΄5623/02.11.2022) απόφαση του Υπουργού Ανάπτυξης και Επενδύσεων με θέμα: *«Ρύθμιση θεμάτων σχετικά με την εξέταση επανορθωτικών μέτρων από την Επιτροπή της παρ.  9 του άρθρου 73 του ν. 4412/2016».*

Η αναθέτουσα αρχή αποστέλλει στην Επιτροπή εξέτασης επανορθωτικών μέτρων της παρ. 9 του άρθρου 73 του ν. 4412/2016 το σχέδιο της απόφασής της περί της διαπίστωσης της επάρκειας ή μη των ληφθέντων από τον οικονομικό φορέα επανορθωτικών μέτρων, συνοδευόμενο από πλήρη φάκελο που περιλαμβάνει όλα τα σχετικά με την υπόθεση στοιχεία. Το σχέδιο της απόφασης της αναθέτουσας αρχής, μαζί με όλα τα σχετικά με την υπόθεση στοιχεία αποστέλλονται, ηλεκτρονικά στη διεύθυνση ηλεκτρονικού ταχυδρομείου [epanorthotika@eaadhsy.gr](mailto:epanorthotika@eaadhsy.gr)

Στην περίπτωση που ο οικονομικός φορέας δεν έχει προσκομίσει, με δική του πρωτοβουλία, τα στοιχεία, με τα οποία αποδεικνύονται τα επικαλούμενα μέτρα αυτοκάθαρσης (εκδοθείσες αποφάσεις διοίκησης, αποδεικτικά εξόφλησης προστίμων, αλληλογραφία με αρμόδιες ελεγκτικές αρχές κ.λπ.), η αναθέτουσα αρχή, πριν από τη σύνταξη και αποστολή του σχεδίου απόφασης στην Επιτροπή, υποχρεούται να ζητήσει από τον οικονομικό φορέα την προσκόμισή τους, εντός προθεσμίας που δεν υπερβαίνει τις δέκα (10) ημέρες. Με την παρέλευση της ανωτέρω προθεσμίας, θεωρείται ότι τα αιτούμενα στοιχεία δεν προσκομίστηκαν. Στην περίπτωση που ο οικονομικός φορέας υποβάλει αίτημα για παράταση της ως άνω προθεσμίας, συνοδευόμενο από έγγραφα, με τα οποία αποδεικνύεται ότι έχει αιτηθεί τη χορήγηση των στοιχείων, η αναθέτουσα αρχή παρατείνει την προθεσμία υποβολής, για όσο χρόνο απαιτηθεί για τη χορήγησή τους από τις αρμόδιες δημόσιες αρχές.

Αν η αναθέτουσα αρχή κρίνει ότι τα στοιχεία που προσκόμισε ο οικονομικός φορέας δεν είναι πλήρη ή απαιτούνται διευκρινίσεις, πριν από την αποστολή του σχεδίου της απόφασής της στην Επιτροπή, καλεί τον οικονομικό φορέα για τη συμπλήρωση των σχετικών στοιχείων ή/και την παροχή διευκρινίσεων, εντός προθεσμίας, που δεν υπερβαίνει τις δέκα (10) ημέρες.

Αν ο οικονομικός φορέας δεν ανταποκριθεί στην πρόσκληση της αναθέτουσας αρχής, το γεγονός αυτό μνημονεύεται στο σχέδιο της απόφασης.

Με την επιφύλαξη της επόμενης παραγράφου, δεν εξετάζονται από την Επιτροπή επανορθωτικά μέτρα που επικαλείται ένας οικονομικός φορέας, προκειμένου να αποδείξει την αξιοπιστία του, εφόσον αυτά έχουν ληφθεί **μετά** την ημερομηνία λήξης υποβολής των προσφορών. Στην περίπτωση αυτή, η αναθέτουσα αρχή δεν τα λαμβάνει υπόψη και δεν τα μνημονεύει στο σχέδιο της απόφασής της που αποστέλλει στην Επιτροπή.

Στην περίπτωση που, κατά την υποβολή του ΕΕΕΣ, από τον οικονομικό φορέα, δεν συνέτρεχε στο πρόσωπο του κάποιος από τους λόγους αποκλεισμού της παρ. 1 και της παρ. 4, εκτός από την περ. β’ αυτής, του άρθρου 73 του ν. 4412/2016, αλλά η συνδρομή του προέκυψε, κατά τη διάρκεια της παρούσας διαδικασίας (οψιγενής μεταβολή), τα μέτρα αυτοκάθαρσης που επικαλείται, λαμβάνονται υπόψη από την αναθέτουσα αρχή, κατά τη σύνταξη του σχεδίου απόφασής της και εξετάζονται από την Επιτροπή.

Οι διαδικαστικές λεπτομέρειες εξέτασης και επανεξέτασης των επανορθωτικών μέτρων ρυθμίζονται αναλυτικά στην ως άνω υπουργική απόφαση.

**2.2.3.9.** Οικονομικός φορέας, σε βάρος του οποίου έχει επιβληθεί η κύρωση του οριζόντιου αποκλεισμού σύμφωνα με τις κείμενες διατάξεις και για το χρονικό διάστημα που αυτή ορίζει, αποκλείεται από την παρούσα διαδικασία σύναψης της συμφωνίας-πλαίσιο.

### Κριτήρια Επιλογής

### 2.2.4 Καταλληλότητα άσκησης επαγγελματικής δραστηριότητας

Οι οικονομικοί φορείς που συμμετέχουν στη διαδικασία σύναψης της παρούσας συμφωνίας-πλαίσιο απαιτείται να ασκούν δραστηριότητα συναφή με το αντικείμενο της σύμβασης.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016.Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος*.*

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα.

Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.

Στην περίπτωση ένωσης οικονομικών φορέων οι παραπάνω απαιτήσεις θα πρέπει να καλύπτονται αθροιστικά από τα μέλη της ένωσης.

### 2.2.5 Οικονομική και χρηματοοικονομική επάρκεια

ΔΕΝ ΑΠΑΙΤΕΙΤΑΙ ΣΤΗΝ ΠΑΡΟΥΣΑ.

### 2.2.6 Τεχνική και επαγγελματική ικανότητα

ΔΕΝ ΑΠΑΙΤΕΙΤΑΙ ΣΤΗΝ ΠΑΡΟΥΣΑ.

### 2.2.7 Πρότυπα διασφάλισης ποιότητας και πρότυπα περιβαλλοντικής διαχείρισης

ΔΕΝ ΑΠΑΙΤΕΙΤΑΙ ΣΤΗΝ ΠΑΡΟΥΣΑ.

### 2.2.8 Στήριξη στην ικανότητα τρίτων – Υπεργολαβία

**2.2.8.1. Στήριξη στην ικανότητα τρίτων**

ΔΕΝ ΠΡΟΒΛΕΠΕΤΑΙ ΣΤΗΝ ΠΑΡΟΥΣΑ.

**2.2.8.2. Υπεργολαβία**

Ο οικονομικός φορέας αναφέρει στην προσφορά του το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει. Στην περίπτωση που o προσφέρων αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, η αναθέτουσα αρχή ελέγχει ότι δεν συντρέχουν οι λόγοι αποκλεισμού της παραγράφου 2.2.3 της παρούσας. Ο οικονομικός φορέας υποχρεούται να αντικαταστήσει έναν υπεργολάβο, εφόσον συντρέχουν στο πρόσωπό του λόγοι αποκλεισμού της ως άνω παραγράφου 2.2.3.

### 2.2.9 Κανόνες απόδειξης ποιοτικής επιλογής

Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους 2.2.1 έως 2.2.8, κρίνονται κατά την υποβολή της προσφοράς δια του ΕΕΕΣ, κατά τα οριζόμενα στην παράγραφο 2.2.9.1, κατά την υποβολή των δικαιολογητικών της παραγράφου 2.2.9.2 και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρου 105 του ν. 4412/2016.

Στην περίπτωση που ο οικονομικός φορέας στηρίζεται στις ικανότητες άλλων φορέων, σύμφωνα με την παράγραφό 2.2.8. της παρούσας, οι φορείς στην ικανότητα των οποίων στηρίζεται υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2, ότι δεν συντρέχουν οι λόγοι αποκλεισμού της παραγράφου 2.2.3 της παρούσας και ότι πληρούν τα σχετικά κριτήρια επιλογής κατά περίπτωση(παράγραφοι 2.2.5 και 2.2.6 ).

Στην περίπτωση που o οικονομικός φορέας αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, οι υπεργολάβοι υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2, ότι δεν συντρέχουν οι λόγοι αποκλεισμού της παραγράφου 2.2.3 της παρούσας.

Αν μετά τη συμπλήρωση του ΕΕΕΣ και μέχρι τη ημέρα της έγγραφης πρόσκλησης για τη σύναψη του συμφωνητικού επέλθουν μεταβολές στις προϋποθέσεις, τις οποίες οι προσφέροντες είχαν δηλώσει ότι πληρούν, οι προσφέροντες οφείλουν να ενημερώσουν αμελλητί την αναθέτουσα αρχή.

### 2.2.9.1 Προκαταρκτική απόδειξη κατά την υποβολή προσφορών

Προς προκαταρκτική απόδειξη ότι οι προσφέροντες οικονομικοί φορείς: α) δεν βρίσκονται σε μία από τις καταστάσεις της παραγράφου 2.2.3 και β) πληρούν τα σχετικά κριτήρια επιλογής των παραγράφων 2.2.4, 2.2.5, 2.2.6 και 2.2.7 της παρούσης, προσκομίζουν κατά την υποβολή της προσφοράς τους ως δικαιολογητικό συμμετοχής, το προβλεπόμενο από το άρθρο 79 παρ. 1 και 3 του ν. 4412/2016 Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα **Παράρτημα ΙV**, το οποίο ισοδυναμεί με ενημερωμένη υπεύθυνη δήλωση, με τις συνέπειες του ν. 1599/1986. Το ΕΕΕΣ καταρτίζεται βάσει του τυποποιημένου εντύπου του Παραρτήματος 2 του Κανονισμού (ΕΕ) 2016/7 και συμπληρώνεται από τους προσφέροντες οικονομικούς φορείς σύμφωνα με τις οδηγίες του Παραρτήματος 1.

Το ΕΕΕΣ φέρει υπογραφή με ημερομηνία εντός του χρονικού διαστήματος κατά το οποίο μπορούν να υποβάλονται προσφορές. Αν στο διάστημα που μεσολαβεί μεταξύ της ημερομηνίας υπογραφής του ΕΕΕΣ και της καταληκτικής ημερομηνίας υποβολής προσφορών έχουν επέλθει μεταβολές στα δηλωθέντα στοιχεία, εκ μέρους του, στο ΕΕΕΣ, ο οικονομικός φορέας αποσύρει την προσφορά του, χωρίς να απαιτείται απόφαση της αναθέτουσας αρχής. Στη συνέχεια μπορεί να την υποβάλει εκ νέου με επίκαιρο ΕΕΕΣ.

Ο οικονομικός φορέας δύναται να διευκρινίζει τις δηλώσεις και πληροφορίες που παρέχει στο ΕΕΕΣ με συνοδευτική υπεύθυνη δήλωση, την οποία υποβάλλει μαζί με αυτό.

Κατά την υποβολή του ΕΕΕΣ, καθώς και της συνοδευτικής υπεύθυνης δήλωσης, είναι δυνατή, με μόνη την υπογραφή του κατά περίπτωση εκπροσώπου του οικονομικού φορέα, η προκαταρκτική απόδειξη των λόγων αποκλεισμού που αναφέρονται στην παράγραφο 2.2.3 της παρούσας, για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

Στην περίπτωση υποβολής προσφοράς από ένωση οικονομικών φορέων, το Ευρωπαϊκό Ενιαίο Έγγραφο Σύμβασης (ΕΕΕΣ), υποβάλλεται χωριστά από κάθε μέλος της ένωσης.

Ο οικονομικός φορέας φέρει την ειδική υποχρέωση, να δηλώσει, μέσω του ΕΕΕΣ, την κατάστασή του σε σχέση με τους λόγους που προβλέπονται στο άρθρο 73 του ν. 4412/2016 και την παράγραφο 2.2.3 της παρούσης και ταυτόχρονα να επικαλεσθεί και τυχόν ληφθέντα μέτρα προς αποκατάσταση της αξιοπιστίας του.

Ιδίως επισημαίνεται ότι κατά την απάντηση οικονομικού φορέα στο σχετικό πεδίο του ΕΕΕΣ για τυχόν σύναψη συμφωνιών με άλλους οικονομικούς φορείς με στόχο τη στρέβλωση του ανταγωνισμού, η συνδρομή περιστάσεων, όπως η πάροδος της τριετούς περιόδου της ισχύος του λόγου αποκλεισμού (παραγράφου 10 του άρθρου 73) ή η εφαρμογή της διάταξης της παραγράφου 3β του άρθρου 44 του ν. 3959/2011, σύμφωνα με την περ. γ της παραγράφου 2.2.3.4 της παρούσης, αναλύεται στο σχετικό πεδίο που προβάλλει κατόπιν θετικής απάντησης.

Όσον αφορά στις υποχρεώσεις του ως προς την καταβολή φόρων ή εισφορών κοινωνικής ασφάλισης (περ. α’ και β’ της παρ. 2 του άρθρου 73 του ν. 4412/2016) αυτές θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον έχουν υπαχθεί σε δεσμευτικό διακανονισμό που τηρείται. Στην περίπτωση αυτή, ο οικονομικός φορέας δεν υποχρεούται να απαντήσει καταφατικά στο σχετικό πεδίο του ΕΕΕΣ με το οποίο ερωτάται εάν ο οικονομικός φορέας έχει ανεκπλήρωτες υποχρεώσεις όσον αφορά στην καταβολή φόρων ή εισφορών κοινωνικής ασφάλισης ή, κατά περίπτωση, εάν έχει αθετήσει τις παραπάνω υποχρεώσεις του.

Στην περίπτωση που ένας οικονομικός φορέας, δηλώνει ότι εμπίπτει σε μία από τις καταστάσεις της παρ. 2.2.3.1 και 2.2.3.4, εκτός από την περ. β’ αυτής, για τις οποίες συντρέχει ο σχετικός λόγος αποκλεισμού, υποχρεούται, εφόσον επικαλεστεί μέτρα αυτοκάθαρσης για να αποδείξει την αξιοπιστία του, στο σχετικό πεδίο του ΕΕΕΣ, που εμφανίζεται κατόπιν της θετικής απάντησης που έδωσε περί συνδρομής κάποιου από τους ανωτέρω λόγους αποκλεισμού, να δηλώσει:

α. εάν τα μέτρα αυτοκάθαρσης, τα οποία έλαβε για τον συγκεκριμένο λόγο αποκλεισμού που έχει δηλώσει στο ΕΕΕΣ, έχουν ήδη κριθεί σε προγενέστερη διαδικασία στην οποία συμμετείχε, βάσει απόφασης που εκδόθηκε από την ίδια ή άλλη αναθέτουσα αρχή, κατόπιν γνωμοδότησης της Επιτροπής εξέτασης επανορθωτικών μέτρων.

β. εάν τα μέτρα κρίθηκαν ως επαρκή ή μη επαρκή, επισυνάπτοντας την απόφαση της περ. α με βάση την

οποία έχουν κριθεί τα συγκεκριμένα μέτρα αυτοκάθαρσης. Περαιτέρω, δηλώνεται εάν η ως άνω απόφαση έχει καταστεί «δεσμευτική», με την έννοια ότι, είτε δεν έχουν ασκηθεί τα προβλεπόμενα μέσα έννομης προστασίας είτε ασκήθηκαν και έχει εκδοθεί σχετική απόφαση.

γ. στην περίπτωση που τα μέτρα έχουν κριθεί ως μη επαρκή, εάν έχει λάβει πρόσθετα μέτρα αυτοκάθαρσης μετά την ημερομηνία που εκδόθηκε η απόφαση της περ. α και σε περίπτωση που ισχύει το ανωτέρω να προβεί σε ανάλυσή τους, αναγράφοντας υποχρεωτικά και την ημερομηνία κατά την οποία αυτά ελήφθησαν.

Ειδικά στην περίπτωση που έχουν συμπεριληφθεί στα έγγραφα της σύμβασης δυνητικοί λόγοι αποκλεισμού, για τους οποίους δεν έχουν προβλεφθεί πεδία δήλωσης πληροφοριών στο Ευρωπαϊκό Ενιαίο Έγγραφο Σύμβασης (ΕΕΕΣ), σχετικά με την λήψη, εκ μέρους των οικονομικών φορέων, επανορθωτικών μέτρων, αυτά θα δηλώνονται (αναφέρονται) στην συμπληρωματική υπεύθυνη δήλωση της παρ. 9, του άρθρου 79 του ν. 4412/2016.

Επισημαίνεται, τέλος, ότι η δήλωση του οικονομικού φορέα περί μη ρωσικής εμπλοκής, περιλαμβάνεται σε διακριτή υπεύθυνη δήλωση ή, εναλλακτικά, στη συνοδευτική υπεύθυνη δήλωση που δύναται να υποβάλλεται μαζί με το ΕΕΕΣ. Το περιεχόμενο της δήλωσης προβλέπεται στο **Παράρτημα VΙΙΙ** της παρούσας.

#### 2.2.9.2 Αποδεικτικά μέσα

**Α**. Για την απόδειξη της μη συνδρομής λόγων αποκλεισμού κατ’ άρθρο 2.2.3 και της πλήρωσης των κριτηρίων ποιοτικής επιλογής κατά τις παραγράφους 2.2.4, 2.2.5, 2.2.6 και 2.2.7, οι οικονομικοί φορείς προσκομίζουν τα δικαιολογητικά του παρόντος. Η προσκόμιση των εν λόγω δικαιολογητικών γίνεται κατά τα οριζόμενα στο άρθρο 3.2 από τον προσωρινό ανάδοχο. Η αναθέτουσα αρχή μπορεί να ζητεί από προσφέροντες, σε οποιοδήποτε χρονικό σημείο κατά τη διάρκεια της διαδικασίας, να υποβάλλουν όλα ή ορισμένα δικαιολογητικά, όταν αυτό απαιτείται για την ορθή διεξαγωγή της διαδικασίας.

Οι οικονομικοί φορείς δεν υποχρεούνται να υποβάλλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται στο Ευρωπαϊκό Ενιαίο Έγγραφο Σύμβασης (ΕΕΕΣ), στο οποίο περιέχονται επίσης οι πληροφορίες που απαιτούνται για τον συγκεκριμένο σκοπό, όπως η ηλεκτρονική διεύθυνση της βάσης δεδομένων, τυχόν δεδομένα αναγνώρισης και, κατά περίπτωση, η απαραίτητη δήλωση συναίνεσης.

Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη συμφωνία-πλαίσιο διαθέτει ήδη τα ως άνω δικαιολογητικά και αυτά εξακολουθούν να ισχύουν.

Τα δικαιολογητικά του παρόντος υποβάλλονται και γίνονται αποδεκτά σύμφωνα με την παράγραφο 2.4.2.5. και 3.2 της παρούσας.

Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα σύμφωνα με την παράγραφο 2.1.4.

**Β.** **1.** Για την απόδειξη της μη συνδρομής των λόγων αποκλεισμού της παραγράφου 2.2.3 οι προσφέροντες οικονομικοί φορείς προσκομίζουν αντίστοιχα τα δικαιολογητικά που αναφέρονται παρακάτω:

Οι οικονομικοί φορείς μεριμνούν να διαθέτουν πιστοποιητικά, τα οποία να καλύπτουν και τον χρόνο υποβολής της προσφοράς, προκειμένου να τα υποβάλουν, εφόσον αναδειχθούν προσωρινοί ανάδοχοι. Τα εν λόγω πιστοποιητικά υποβάλλονται μαζί με τα υπόλοιπα αποδεικτικά μέσα της παραγράφου 3.2 της παρούσας, από τον προσωρινό ανάδοχο, μέσω του υποσυστήματος, στον φάκελο «δικαιολογητικά προσωρινού αναδόχου.

Αν το αρμόδιο για την έκδοση των ανωτέρω κράτος-μέλος ή χώρα δεν εκδίδει τέτοιου είδους έγγραφα ή πιστοποιητικά ή όπου το έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.4, τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας. Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.4. Οι επίσημες δηλώσεις καθίστανται διαθέσιμες μέσω του επιγραμμικού αποθετηρίου πιστοποιητικών (e-Certis) του άρθρου 81 του ν. 4412/2016.

Ειδικότερα οι οικονομικοί φορείς προσκομίζουν:

**α)** για την παράγραφο 2.2.3.1 απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις που να έχει εκδοθεί έως τρεις (3) μήνες πριν από την υποβολή του.

Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 2.2.3.1,

**β)** για την παράγραφο 2.2.3.2 πιστοποιητικό που εκδίδεται από την αρμόδια αρχή του οικείου κράτους - μέλους ή χώρας που να είναι εν ισχύ κατά το χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, που να έχει εκδοθεί έως τρεις (3) μήνες πριν από την υποβολή του

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Για την απόδειξη της εκπλήρωσης των φορολογικών υποχρεώσεων της παραγράφου 2.2.3.2 περίπτωση (α) αποδεικτικό ενημερότητας εκδιδόμενο από την Α.Α.Δ.Ε..

**ii)** Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης της παραγράφου 2.2.3.2 περίπτωση α’ πιστοποιητικό εκδιδόμενο από τον e-ΕΦΚΑ.

**iii)** Για την παράγραφο 2.2.3.2 περίπτωση α’, πλέον των ως άνω πιστοποιητικών, υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

**γ)** για την παράγραφο 2.2.3.4 περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να έχει εκδοθεί έως τρεις (3) μήνες πριν από την υποβολή του.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης. Ειδικά για τη διαδικασία εξυγίανσης προσκομίζεται επιπλέον υπεύθυνη δήλωση του νόμιμου εκπροσώπου του οικονομικού φορέα ότι τηρούνται οι όροι της συμφωνίας εξυγίανσης. Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.

**ii)** Πιστοποιητικό του Γ.Ε.Μ.Η. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.

**iii)** Εκτύπωση της καρτέλας “Στοιχεία Μητρώου/ Επιχείρησης” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.

Προκειμένου για τα σωματεία και τους συνεταιρισμούς, το Ενιαίο Πιστοποιητικό Δικαστικής Φερεγγυότητας εκδίδεται για τα σωματεία από το αρμόδιο Πρωτοδικείο, και για τους συνεταιρισμούς για το χρονικό διάστημα έως τις 31.12.2019 από το Ειρηνοδικείο και μετά την παραπάνω ημερομηνία από το Γ.Ε.Μ.Η.

**δ)** Για τις λοιπές περιπτώσεις της παραγράφου 2.2.3.4, υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού.

**ε)** για την παράγραφο 2.2.3.9. υπεύθυνη δήλωση του προσφέροντος οικονομικού φορέα περί μη επιβολής σε βάρος του της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας.

**στ)** για την παράγραφο 2.2.3.5,υποβάλλεται από τον προσωρινό ανάδοχο, μαζί με τα υπόλοιπα δικαιολογητικά κατακύρωσης, υπεύθυνη δήλωση, στην οποία δηλώνεται ότι δεν συντρέχουν οι καταστάσεις ρωσικής εμπλοκής που περιγράφονται στην εν λόγω παράγραφο *(υπόδειγμα του περιεχομένου της υπεύθυνης δήλωσης περιλαμβάνεται στο* ***Παράρτημα VΙΙΙ*** *της παρούσας Διακήρυξης*). Η υπεύθυνη δήλωση υπογράφεται από τον νόμιμο εκπρόσωπο του οικονομικού φορέα, σύμφωνα με τα προβλεπόμενα στο άρθρο 79Α του ν. 4412/2016.

**B.2.** Για την απόδειξη της απαίτησης του άρθρου 2.2.4. (απόδειξη καταλληλότητας για την άσκηση επαγγελματικής δραστηριότητας) προσκομίζουν πιστοποιητικό /βεβαίωση του οικείου επαγγελματικού ή εμπορικού μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού ή εμπορικού μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης.

Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο οικείο επαγγελματικό μητρώο ή πιστοποιητικό που εκδίδεται από την οικεία υπηρεσία του Γ.Ε.Μ.Η.

Οικονομικοί φορείς που έχουν οικονομικό σκοπό και δεν έχουν την εμπορική ιδιότητα, και συνεπώς δεν είναι υπόχρεοι εγγραφής στο Γ.Ε.ΜΗ. (π.χ. μη κερδοσκοπικά σωματεία του άρθρου 78 ΑΚ, ΕΛΚΕ Πανεπιστημίων) αποδεικνύουν την καταλληλότητα για την άσκηση της επαγγελματικής δραστηριότητας με κάθε πρόσφορο μέσο (ενδεικτικά καταστατικό, κωδικό άσκησης δραστηριότητα από ΑΑΔΕ)

**Επισημαίνεται ότι, τα δικαιολογητικά που αφορούν στην απόδειξη της απαίτησης του άρθρου 2.2.4 (απόδειξη καταλληλότητας για την άσκηση επαγγελματικής δραστηριότητας) γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους, εκτός αν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.**

**Β.3.** Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ)προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν αυτό φέρει συγκεκριμένο χρόνο ισχύος

Ειδικότερα για τους ημεδαπούς οικονομικούς φορείς προσκομίζονται:

i) **Για την απόδειξη της νόμιμης εκπροσώπησης**, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.

ii) Για την **απόδειξη της νόμιμης σύστασης και των μεταβολών** του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Β.4.** Οι οικονομικοί φορείς που είναι εγγεγραμμένοι σε επίσημους καταλόγους που προβλέπονται από τις εκάστοτε ισχύουσες εθνικές διατάξεις ή διαθέτουν πιστοποίηση από οργανισμούς πιστοποίησης που συμμορφώνονται με τα ευρωπαϊκά πρότυπα πιστοποίησης, κατά την έννοια του Παραρτήματος VII του Προσαρτήματος Α΄ του ν. 4412/2016, μπορούν να προσκομίζουν στις αναθέτουσες αρχές πιστοποιητικό εγγραφής εκδιδόμενο από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης.

Στα πιστοποιητικά αυτά αναφέρονται τα δικαιολογητικά βάσει των οποίων έγινε η εγγραφή των εν λόγω οικονομικών φορέων στον επίσημο κατάλογο ή η πιστοποίηση και η κατάταξη στον εν λόγω κατάλογο.

Η πιστοποιούμενη εγγραφή στους επίσημους καταλόγους από τους αρμόδιους οργανισμούς ή το πιστοποιητικό, που εκδίδεται από τον οργανισμό πιστοποίησης, συνιστά τεκμήριο καταλληλότητας όσον αφορά τις απαιτήσεις ποιοτικής επιλογής, τις οποίες καλύπτει ο επίσημος κατάλογος ή το πιστοποιητικό.

Οι οικονομικοί φορείς που είναι εγγεγραμμένοι σε επίσημους καταλόγους απαλλάσσονται από την υποχρέωση υποβολής των δικαιολογητικών που αναφέρονται στο πιστοποιητικό εγγραφής τους. Ειδικώς όσον αφορά την καταβολή των εισφορών κοινωνικής ασφάλισης και των φόρων και τελών, προσκομίζονται επιπροσθέτως της βεβαίωσης εγγραφής στον επίσημο κατάλογο και πιστοποιητικά, κατά τα οριζόμενα ανωτέρω στην περίπτωση Β.1, υποπερ. i, ii και iii της περ. β.

**Β.5.** Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016.

**Β.6.** Στην περίπτωση που ο οικονομικός φορέας δηλώνει στην προσφορά του ότι θα κάνει χρήση υπεργολάβων, στις ικανότητες των οποίων δεν στηρίζεται, προσκομίζεται υπεύθυνη δήλωση του προσφέροντος με αναφορά του τμήματος της σύμβασης το οποίο προτίθεται να αναθέσει σε τρίτους υπό μορφή υπεργολαβίας και υπεύθυνη δήλωση των υπεργολάβων ότι αποδέχονται την εκτέλεση των εργασιών.

**Β.7.** Επισημαίνεται ότι γίνονται αποδεκτές:

* οι ένορκες βεβαιώσεις που αναφέρονται στην παρούσα Διακήρυξη, εφόσον έχουν συνταχθεί έως τρεις (3) μήνες πριν από την υποβολή τους,
* οι υπεύθυνες δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών. Σημειώνεται ότι δεν απαιτείται θεώρηση του γνησίου της υπογραφής τους.

## 2.3 Κριτήρια Ανάθεσης

### 2.3.1 Κριτήριο ανάθεσης της συμφωνίας-πλαίσιο

Κριτήριο ανάθεσης της συμφωνίας-πλαίσιο είναι η **πλέον συμφέρουσα από οικονομική άποψη προσφορά βάσει τιμής** (μεγαλύτερο ποσοστό έκπτωσης).

**Οι προσφορές θα κατατεθούν υπό μορφή ενιαίου ποσοστού έκπτωσης επί των τιμών μονάδας, ήτοι ένα ενιαίο ποσοστό έκπτωσης για την υπηρεσία/εργασία και ένα ενιαίο ποσοστό έκπτωσης για την προμήθεια υλικών.**

Πιο συγκεκριμένα, η μέση έκπτωση με βάση την οποία θα προκύψει και η πλέον συμφέρουσα από οικονομική άποψη προσφορά βάσει τιμής θα υπολογίζεται ως εξής:

**0,40 \* Ποσοστό Έκπτωσης Προμήθειας υλικών + 0,60\*Ποσοστό Έκπτωσης Εργασιών**

Κατά τoν ανωτέρω τύπο, συνάγονται τα κάτωθι:

Έστω η 1η Προσφορά με ποσοστό έκπτωσης επί των εργασιών συντήρησης και επισκευής 20% και ποσοστό έκπτωσης επί της τιμής της προμήθειας υλικών 30%. Επομένως, η ποσοστιαία μέση έκπτωση που προκύπτει είναι η εξής: 0,60\*20%+ 0,40\*30% = **24%**, ενώ

Έστω η 2η Προσφορά με ποσοστό έκπτωσης επί των εργασιών συντήρησης και επισκευής 30% και ποσοστό έκπτωσης επί της τιμής της προμήθειας υλικών 20%. Επομένως, η ποσοστιαία μέση έκπτωση που προκύπτει είναι η εξής: 0,60\*30%+ 0,40\*20% = **26%**

Επομένως, μεγαλύτερο ποσοστό έκπτωσης προκύπτει στην 2η Προσφορά.

Σε περίπτωση ισοδύναμων προσφορών (ίδια προκύπτουσα μέση έκπτωση) υπερισχύει η επιμέρους έκπτωση που προσφέρθηκε στις τιμές των επίσημων τιμοκαταλόγων και σε περίπτωση απόλυτης ισοδυναμίας διεξάγεται κλήρωση.

**Η σύγκριση των προσφορών θα γίνεται στη τιμή προσφοράς χωρίς ΦΠΑ.**

### 2.3.2 Κριτήριο ανάθεσης συμβάσεων που βασίζονται στη συμφωνία-πλαίσιο (“εκτελεστικές συμβάσεις”)

Οι εκτελεστικές συμβάσεις ανατίθενται, σύμφωνα με τους όρους της συμφωνίας-πλαίσιο. Για την ανάθεση των συμβάσεων αυτών, οι αναθέτουσες αρχές μπορούν να διαβουλεύονται γραπτώς με τον οικονομικό φορέα που είναι συμβαλλόμενο μέρος στη συμφωνία-πλαίσιο, ζητώντας του, εάν χρειάζεται, να συμπληρώσει την προσφορά του, σύμφωνα με τους όρους της συμφωνίας-πλαίσιο, βάσει των δεδομένων της εκάστοτε εκτελεστικής σύμβασης (τιμές αγοράς, δημοσιονομικές συνθήκες, ανάγκες φορέα κλπ).

## 2.4 Κατάρτιση - Περιεχόμενο Προσφορών

### 2.4.1 Γενικοί όροι υποβολής προσφορών

Οι προσφορές υποβάλλονται με βάση τις απαιτήσεις που ορίζονται στο Παράρτημα Ι, ΙΙ και IIΙ της Διακήρυξης, για το σύνολο των περιγραφόμενων υπηρεσιών.

Δεν επιτρέπονται εναλλακτικές προσφορές.

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ηλεκτρονικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά απαραιτήτως πρέπει να προσδιορίζεται η έκταση και το είδος της συμμετοχής κάθε μέλους της ένωσης, συμπεριλαμβανομένης της κατανομής αμοιβής μεταξύ τους, καθώς και ο εκπρόσωπος/συντονιστής αυτής. Η εν λόγω δήλωση περιλαμβάνεται καταρχήν στο ΕΕΕΣ (Μέρος ΙΙ. Ενότητα Α) που μπορεί να διευκρινίζεται στη συνοδευτική αυτού υπεύθυνη δήλωση που δύνανται να υποβάλλουν τα μέλη της ένωσης και η εξουσιοδότηση χορηγείται με πρόσφορο έγγραφο παροχής πληρεξουσιότητας, (ιδιωτικό συμφωνητικό σύστασης ένωσης οικονομικών φορέων/ ορισμού κοινού εκπροσώπου τους, ή αντίστοιχα πρακτικά των διοικητικών συμβουλίων των μελών της ένωσης), το οποίο (έγγραφο) πρέπει να υποβάλλεται με την προσφορά.

Ο, σύμφωνα με τα παραπάνω, ορισμός εκπροσώπου της ένωσης οικονομικών φορέων έναντι της αναθέτουσας αρχής, καλύπτει και τη δυνατότητα αυτού να υπογράφει την προδικαστική προσφυγή του άρθρου 3.4 της παρούσας, εκπροσωπώντας όλα τα μέλη της ένωσης .

Ο οικονομικός φορέας δύναται να αποσύρει την προσφορά ή την αίτηση συμμετοχής του και να την υποβάλει εκ νέου έως την κατά περίπτωση καταληκτική ημερομηνία υποβολής προσφορών ή αιτήσεων συμμετοχής", χωρίς να απαιτούνται πλέον ενέργειες, όπως σχετικό αίτημα του οικονομικού φορέα, μέσω της Επικοινωνίας προς την Αναθέτουσα Αρχή, καθώς και σχετικές ενέργειες απόσυρσης («αποκλεισμού») της προσφοράς από χρήστη της αναθέτουσας αρχής.

### 2.4.2 Χρόνος και Τρόπος υποβολής προσφορών

**2.4.2.1.** Οι προσφορές υποβάλλονται από τους ενδιαφερόμενους ηλεκτρονικά, μέσω του ΕΣΗΔΗΣ, μέχρι την καταληκτική ημερομηνία και ώρα που ορίζει η παρούσα διακήρυξη, στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στο ν.4412/2016, ιδίως στα άρθρα 36 και 37 και στην κατ’ εξουσιοδότηση και στην κατ’ εξουσιοδότηση της παρ. 5 του άρθρου 36 του ν.4412/2016 εκδοθείσα υπ΄αριθμ. 44756/2024 (B’ 3380/13.06.2024) κοινή απόφαση των Υπουργών Ανάπτυξης και Ψηφιακής Διακυβέρνησης με θέμα «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)», εφεξής «Κ.Υ.Α. ΕΣΗΔΗΣ Προμήθειες και Υπηρεσίες»

Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν προηγμένη ηλεκτρονική υπογραφή που υποστηρίζεται τουλάχιστον από αναγνωρισμένο (εγκεκριμένο) πιστοποιητικό, το οποίο χορηγήθηκε από πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και να εγγραφούν στο ΕΣΗΔΗΣ, σύμφωνα με την περ. β της παρ. 2 του άρθρου 37 του ν. 4412/2016 και τις διατάξεις του άρθρου 6 της Κ.Υ.Α. ΕΣΗΔΗΣ Προμήθειες και Υπηρεσίες.

**2.4.2.2.** Ο χρόνος υποβολής της προσφοράς μέσω του ΕΣΗΔΗΣ βεβαιώνεται αυτόματα από το ΕΣΗΔΗΣ με υπηρεσίες χρονοσήμανσης, σύμφωνα με τα οριζόμενα στο άρθρο 37 του ν. 4412/2016 και τις διατάξεις του άρθρου 10 της ως άνω κοινής υπουργικής απόφασης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο ΕΣΗΔΗΣ. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή θα ρυθμίσει τα της συνέχειας του διαγωνισμού με αιτιολογημένη απόφασή της.

**2.4.2.3.** Οι οικονομικοί φορείς υποβάλλουν με την προσφορά τους τα ακόλουθα, σύμφωνα με τις διατάξεις του άρθρου 13 της Κ.Υ.Α. ΕΣΗΔΗΣ Προμήθειες και Υπηρεσίες:

(α) έναν ηλεκτρονικό(υπο)φάκελο με την ένδειξη «Δικαιολογητικά Συμμετοχής –Τεχνική Προσφορά» στον οποίο περιλαμβάνεται το σύνολο των κατά περίπτωση απαιτούμενων δικαιολογητικών και η τεχνική προσφορά, σύμφωνα με τις διατάξεις της κείμενης νομοθεσίας και την παρούσα.

(β) έναν ηλεκτρονικό(υπο)φάκελο με την ένδειξη «Οικονομική Προσφορά» στον οποίο περιλαμβάνεται η οικονομική προσφορά του οικονομικού φορέα και το σύνολο των κατά περίπτωση απαιτούμενων δικαιολογητικών.

Από τον οικονομικό φορέα σημαίνονται με χρήση της σχετικής λειτουργικότητας του ΕΣΗΔΗΣ τα στοιχεία εκείνα της προσφοράς του που έχουν εμπιστευτικό χαρακτήρα, σύμφωνα με τα οριζόμενα στο άρθρο 21 του ν. 4412/16 . Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές πληροφορίες σχετικά με τις τιμές μονάδος, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

**2.4.2.4.**Εφόσον οι Οικονομικοί Φορείς καταχωρίσουν τα στοιχεία, μεταδεδομένα και συνημμένα ηλεκτρονικά αρχεία, που αφορούν δικαιολογητικά συμμετοχής-τεχνικής προσφοράς και οικονομικής προσφοράς τους στις αντίστοιχες ειδικές ηλεκτρονικές φόρμες του ΕΣΗΔΗΣ, στην συνέχεια, μέσω σχετικής λειτουργικότητας, εξάγουν αναφορές (εκτυπώσεις) σε μορφή ηλεκτρονικών αρχείων με μορφότυπο PDF, τα οποία αποτελούν συνοπτική αποτύπωση των καταχωρισμένων στοιχείων. Τα ηλεκτρονικά αρχεία των εν λόγω αναφορών (εκτυπώσεων) υπογράφονται ψηφιακά, σύμφωνα με τις προβλεπόμενες διατάξεις (περ. β της παρ. 2 του άρθρου 37) και επισυνάπτονται από τον Οικονομικό Φορέα στους αντίστοιχους υποφακέλους. Επισημαίνεται ότι η εξαγωγή και η επισύναψη των προαναφερθέντων αναφορών (εκτυπώσεων) δύναται να πραγματοποιείται για κάθε υποφακέλο ξεχωριστά, από τη στιγμή που έχει ολοκληρωθεί η καταχώριση των στοιχείων σε αυτόν.

**2.4.2.5.**Ειδικότερα, όσον αφορά τα συνημμένα ηλεκτρονικά αρχεία της προσφοράς, οι Οικονομικοί Φορείς τα καταχωρίζουν στους ανωτέρω (υπο)φακέλους μέσω του Υποσυστήματος, ως εξής :

Τα έγγραφα που καταχωρίζονται στην ηλεκτρονική προσφορά, και δεν απαιτείται να προσκομισθούν και σε έντυπη μορφή, γίνονται αποδεκτά κατά περίπτωση, σύμφωνα με τα προβλεπόμενα στις διατάξεις:

α) είτε των άρθρων 13, 14 και 28 του ν. 4727/2020 (Α΄ 184) περί ηλεκτρονικών δημοσίων εγγράφων που φέρουν ηλεκτρονική υπογραφή ή σφραγίδα και, εφόσον πρόκειται για αλλοδαπά δημόσια ηλεκτρονικά έγγραφα, εάν φέρουν επισημείωση e-Apostille

β) είτε των άρθρων 15 και 27 του ν. 4727/2020 (Α΄ 184) περί ηλεκτρονικών ιδιωτικών εγγράφων που φέρουν ηλεκτρονική υπογραφή ή σφραγίδα

γ) είτε του άρθρου 11 του ν. 2690/1999 (Α΄ 45),

δ) είτε της παρ. 2 του άρθρου 37 του ν. 4412/2016, περί χρήσης ηλεκτρονικών υπογραφών σε ηλεκτρονικές διαδικασίες δημοσίων συμβάσεων,

ε) είτε της παρ. 8 του άρθρου 92 του ν. 4412/2016, περί συνυποβολής υπεύθυνης δήλωσης στην περίπτωση απλής φωτοτυπίας ιδιωτικών εγγράφων.

Επιπλέον, δεν προσκομίζονται σε έντυπη μορφή τα ΦΕΚ και ενημερωτικά και τεχνικά φυλλάδια και άλλα έντυπα, εταιρικά ή μη, με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια.

Ειδικότερα, τα στοιχεία και δικαιολογητικά για τη συμμετοχή του Οικονομικού Φορέα στη διαδικασία καταχωρίζονται από αυτόν σε μορφή ηλεκτρονικών αρχείων με μορφότυπο PDF**.**

Έως την ημέρα και ώρα αποσφράγισης των προσφορών προσκομίζονται με ευθύνη του οικονομικού φορέα στην αναθέτουσα αρχή, σε έντυπη μορφή και σε κλειστό-ούς φάκελο-ους, στον οποίο αναγράφεται ο αποστολέας και ως παραλήπτης η Επιτροπή Διαγωνισμού του παρόντος διαγωνισμού, τα στοιχεία της ηλεκτρονικής προσφοράς του, τα οποία απαιτείται να προσκομισθούν σε πρωτότυπη μορφή. Τέτοια στοιχεία και δικαιολογητικά ενδεικτικά είναι :

α) η πρωτότυπη εγγυητική επιστολή συμμετοχής, πλην των περιπτώσεων που αυτή εκδίδεται ηλεκτρονικά, άλλως η προσφορά απορρίπτεται ως απαράδεκτη,

β) αυτά που δεν υπάγονται στις διατάξεις του άρθρου 11 παρ. 2 του ν. 2690/1999,

γ) ιδιωτικά έγγραφα τα οποία δεν έχουν επικυρωθεί από δικηγόρο ή δεν φέρουν θεώρηση από υπηρεσίες και φορείς της περίπτωσης α της παρ. 2 του άρθρου 11 του ν. 2690/1999 ή δεν συνοδεύονται από υπεύθυνη δήλωση για την ακρίβειά τους, καθώς και

δ) τα αλλοδαπά δημόσια έντυπα έγγραφα που φέρουν την επισημείωση της Χάγης (Apostille), ή προξενική θεώρηση και δεν έχουν επικυρωθεί από δικηγόρο.

Σε περίπτωση μη υποβολής ενός ή περισσότερων από τα ως άνω στοιχεία και δικαιολογητικά που υποβάλλονται σε έντυπη μορφή, πλην της πρωτότυπης εγγύησης συμμετοχής, η αναθέτουσα αρχή δύναται να ζητήσει τη συμπλήρωση και υποβολή τους, σύμφωνα με το άρθρο 102 του ν. 4412/2016.

Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α΄188) , εφόσον συντάσσονται σε κράτη που έχουν προσχωρήσει στην ως άνω Συνθήκη, άλλως φέρουν προξενική θεώρηση. Απαλλάσσονται από την απαίτηση επικύρωσης (με Apostille ή Προξενική Θεώρηση) αλλοδαπά δημόσια έγγραφα όταν καλύπτονται από διμερείς ή πολυμερείς συμφωνίες που έχει συνάψει η Ελλάδα (ενδεικτικά «Σύμβαση νομικής συνεργασίας μεταξύ Ελλάδας και Κύπρου – 05.03.1984» (κυρωτικός ν.1548/1985, «Σύμβαση περί απαλλαγής από την επικύρωση ορισμένων πράξεων και εγγράφων – 15.09.1977» (κυρωτικός ν.4231/2014)). Επίσης απαλλάσσονται από την απαίτηση επικύρωσης ή παρόμοιας διατύπωσης δημόσια έγγραφα που εκδίδονται από τις αρχές κράτους μέλους που υπάγονται στον Καν ΕΕ 2016/1191 για την απλούστευση των απαιτήσεων για την υποβολή ορισμένων δημοσίων εγγράφων στην ΕΕ, όπως, ενδεικτικά, το λευκό ποινικό μητρώο, υπό τον όρο ότι τα σχετικά με το γεγονός αυτό δημόσια έγγραφα εκδίδονται για πολίτη της Ένωσης από τις αρχές του κράτους μέλους της ιθαγένειάς του.

Επίσης, γίνονται υποχρεωτικά αποδεκτά ευκρινή φωτοαντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο, σύμφωνα με τα προβλεπόμενα στην παρ. 2 περ. β του άρθρου 11 του ν. 2690/1999 “Κώδικας Διοικητικής Διαδικασίας”, όπως αντικαταστάθηκε ως άνω με το άρθρο 1 παρ.2 του ν.4250/2014.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, με ευθύνη του οικονομικού φορέα, σε κλειστό φάκελο, στον οποίο αναγράφεται ο αποστολέας, τα στοιχεία του παρόντος διαγωνισμού και ως παραλήπτης η Επιτροπή Διαγωνισμού, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη, μετά από γνώμη της Επιτροπής Διαγωνισμού.

Η προσκόμιση των εγγυήσεων συμμετοχής πραγματοποιείται είτε με κατάθεση του ως άνω φακέλου στην υπηρεσία πρωτοκόλλου της αναθέτουσας αρχής, είτε με την αποστολή του ταχυδρομικώς, επί αποδείξει. Το βάρος απόδειξης της έγκαιρης προσκόμισης φέρει ο οικονομικός φορέας. Το εμπρόθεσμο αποδεικνύεται με την επίκληση του αριθμού πρωτοκόλλου ή την προσκόμιση του σχετικού αποδεικτικού αποστολής κατά περίπτωση.

Στην περίπτωση που επιλεγεί η αποστολή του φακέλου της εγγύησης συμμετοχής ταχυδρομικώς, ο οικονομικός φορέας αναρτά, εφόσον δεν διαθέτει αριθμό έγκαιρης εισαγωγής του φακέλου του στο πρωτόκολλο της αναθέτουσας αρχής, το αργότερο έως την ημερομηνία και ώρα αποσφράγισης των προσφορών, μέσω της λειτουργικότητας «Επικοινωνία», το σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου- ταχυμεταφορών), προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό.

### 2.4.3 Περιεχόμενα Φακέλου «Δικαιολογητικά Συμμετοχής- Τεχνική Προσφορά»

#### 2.4.3.1 Δικαιολογητικά Συμμετοχής

Τα στοιχεία και δικαιολογητικά για την συμμετοχή των προσφερόντων στη διαγωνιστική διαδικασία περιλαμβάνουν με ποινή αποκλεισμού τα ακόλουθα υπό **α- ε** στοιχεία:

α) το **Ευρωπαϊκό Ενιαίο Έγγραφο Σύμβασης (ΕΕΕΣ)**, όπως προβλέπεται στις παρ. 1 και 3 του άρθρου 79 του ν. 4412/2016 και τη συνοδευτική υπεύθυνη δήλωση με την οποία ο οικονομικός φορέας δύναται να διευκρινίζει τις πληροφορίες που παρέχει με το ΕΕΕΣ σύμφωνα με την παρ. 9 του ίδιου άρθρου,

β) την **εγγύηση συμμετοχής**, όπως προβλέπεται στο άρθρο 72 του Ν.4412/2016 και τις παραγράφους 2.1.5 και 2.2.2 αντίστοιχα της παρούσας διακήρυξης,

γ) **Υπεύθυνη δήλωση**, ψηφιακά υπογεγραμμένη, περί του χρόνου ισχύος της προσφοράς.

δ) **Υπεύθυνη δήλωση**, ψηφιακά υπογεγραμμένη, σύμφωνα με το **Παράρτημα VIIΙ** της παρούσας.

**ε)** **Υπεύθυνη Δήλωση**, ψηφιακά υπογεγραμμένη, στην οποία ο υποψήφιος ανάδοχος θα δηλώνει ότι επισκέφτηκε τις παιδικές χαρές του Δήμου, τις εξέτασε και έλαβε γνώση της κατάστασής τους.

Οι προσφέροντες συμπληρώνουν το σχετικό υπόδειγμα ΕΕΕΣ, το οποίο αποτελεί αναπόσπαστο μέρος της παρούσας διακήρυξης ως **Παράρτημα ΙV** αυτής.

Η συμπλήρωσή του δύναται να πραγματοποιηθεί με χρήση του υποσυστήματος Promitheus ESPDint, προσβάσιμου μέσω της Διαδικτυακής Πύλης ( https://espd.eprocurement.gov.gr/) του ΟΠΣ ΕΣΗΔΗΣ, ή άλλης σχετικής συμβατής πλατφόρμας υπηρεσιών διαχείρισης ηλεκτρονικών ΕΕΕΣ. Οι Οικονομικοί Φορείς δύνανται για αυτό το σκοπό να αξιοποιήσουν το αντίστοιχο ηλεκτρονικό αρχείο με μορφότυπο XML που αποτελεί επικουρικό στοιχείο των εγγράφων της σύμβασης.

Το συμπληρωμένο από τον Οικονομικό Φορέα ΕΕΕΣ, καθώς και η τυχόν συνοδευτική αυτού υπεύθυνη δήλωση, υποβάλλονται σύμφωνα με την περίπτωση δ΄ της παραγράφου 2.4.2.5 της παρούσας, σε ψηφιακά υπογεγραμμένο ηλεκτρονικό αρχείο με μορφότυπο PDF.

Αναλυτικές οδηγίες και πληροφορίες για το θεσμικό πλαίσιο, τον τρόπο χρήσης και συμπλήρωσης ηλεκτρονικών ΕΕΕΣ και της χρήση του υποσυστήματος Promitheus ESPDint είναι αναρτημένες σε σχετική θεματική ενότητα στη Διαδικτυακή Πύλη ( https://espd.eprocurement.gov.gr/) του ΟΠΣ ΕΣΗΔΗΣ.

**2.4.3.2 Τεχνική προσφορά**

H τεχνική προσφορά θα πρέπει να καλύπτει όλες τις απαιτήσεις και τις προδιαγραφές που έχουν τεθεί από την αναθέτουσα αρχή με το κεφάλαιο “Απαιτήσεις-Τεχνικές Προδιαγραφές” του Παραρτήματος ΙΙΙ της Διακήρυξης, περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει, ιδίως, τα έγγραφα και δικαιολογητικά, βάσει των οποίων θα αξιολογηθεί η καταλληλόλητα των προσφερόμενων ειδών, με βάση το κριτήριο ανάθεσης, σύμφωνα με τα αναλυτικώς αναφερόμενα στο ως άνω Παράρτημα.

Οι οικονομικοί φορείς προσκομίζουν:

* Υπεύθυνη δήλωση (άρθρο 8 Ν.1599/1986), ψηφιακά υπογεγραμμένη, στην οποία ο υποψήφιος ανάδοχος θα δηλώνει ότι, συμφωνεί με τις τεχνικές προδιαγραφές και τους όρους της παρούσας.

Οι οικονομικοί φορείς αναφέρουν το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν.

### 2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Η Οικονομική Προσφορά υποβάλλεται ηλεκτρονικά επί ποινή απορρίψεως στον (υπό) φάκελο «Οικονομική Προσφορά».

Η οικονομική προσφορά, συντάσσεται συμπληρώνοντας την αντίστοιχη ειδική ηλεκτρονική φόρμα του συστήματος, με βάση το αναγραφόμενο στην παρούσα κριτήριο ανάθεσης που είναι η τιμή. Στην συνέχεια, το σύστημα παράγει σχετικό ηλεκτρονικό αρχείο, σε μορφή pdf, το οποίο υπογράφεται ψηφιακά και υποβάλλεται από τον προσφέροντα. Τα στοιχεία που περιλαμβάνονται στην ειδική ηλεκτρονική φόρμα του συστήματος και του παραγόμενου ψηφιακά υπογεγραμμένου ηλεκτρονικού αρχείου πρέπει να ταυτίζονται. Σε αντίθετη περίπτωση, το σύστημα παράγει σχετικό μήνυμα και ο προσφέρων καλείται να παράγει εκ νέου το ηλεκτρονικό αρχείο pdf.

Ειδικότερα και για λόγους σύγκρισης των προσφορών από το σύστημα, στην ειδική ηλεκτρονική φόρμα της οικονομικής προσφοράς του συστήματος, οι συμμετέχοντες θα συμπληρώσουν ως τιμή προσφοράς την τιμή που προκύπτει μετά την εφαρμογή του συνδυαστικού ποσοστού έκπτωσης (βλεπε άρθρο 2.3.1 της παρούσας για περισσότερες πληροφορίες) που προσφέρουν στον προϋπολογισμό του εκάστοτε τμήματος που τίθεται στην παρούσα.

Καθώς η οικονομική προσφορά, δηλαδή το προσφερόμενο ποσοστό έκπτωσης, έχει αποτυπωθεί έμμεσα στις ειδικές ηλεκτρονικές φόρμες του συστήματος, ο προσφέρων θα επισυνάψει στον (υπο)φάκελο “οικονομική προσφορά” την ηλεκτρονική οικονομική προσφορά του ηλεκτρονικά υπογεγραμμένη όπως αυτή παράγεται από το Σύστημα, καθώς και **δεύτερη ξεχωριστή οικονομική προσφορά σε μορφή pdf ψηφιακά υπογεγραμμένη στην οποία θα αναφέρεται το αναγραφόμενο ποσοστό έκπτωσης σύμφωνα με το υπόδειγμα της οικονομικής προσφοράς του Παραρτήματος V της παρούσας Διακήρυξης.**

Σε περίπτωση διάστασης των στοιχείων της προσφοράς που περιλαμβάνονται στην ειδική ηλεκτρονική φόρμα του συστήματος και του ψηφιακά υπογεγραμμένου ηλεκτρονικού αρχείου, υπερισχύει το τελευταίο.

Οι τιμές των προσφορών θα είναι υποχρεωτικά σε ευρώ € και στη τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α για την παροχή των υπηρεσιών και προμηθειών στον τόπο και με τον τρόπο που προβλέπεται στα έγγραφα της σύμβασης.

Οι τιμές του πίνακα περιλαμβάνουν την ενδεικτική δαπάνη για την εκτέλεση της εργασίας, συμπεριλαμβανόμενης της δαπάνης του απαιτούμενου εργατοτεχνικού προσωπικού, των μηχανημάτων και εργαλείων, της επάλειψης των τομών, της δαπάνης απομάκρυνσης των προϊόντων καθώς και της αφαίρεσης αυτών.

Η αξία για την έκδοση της έκθεσης ελέγχου από τον Διαπιστευμένο Φορέα Ελέγχου, αποτελεί συμβατική υποχρέωση και συμπεριλαμβάνεται στην προσφερόμενη τιμή που θα δοθεί από τον ανάδοχο για την παρούσα παροχή υπηρεσίας.

Επισημαίνεται ότι το εκάστοτε ποσοστό Φ.Π.Α. επί τοις εκατό, της ανωτέρω τιμής θα υπολογίζεται αυτόματα από το σύστημα.

Τα προσφερόμενα ποσοστά έκπτωσης είναι σταθερά καθ’ όλη τη διάρκεια της συμφωνίας-πλαίσιο και δεν αναπροσαρμόζονται.

**Οι προσφορές θα κατατεθούν υπό μορφή ενιαίου ποσοστού έκπτωσης επί των τιμών μονάδας, ήτοι ένα ενιαίο ποσοστό έκπτωσης για την υπηρεσία/εργασία και ένα ενιαίο ποσοστό έκπτωσης για την προμήθεια υλικών.**

Ως απαράδεκτες θα απορρίπτονται προσφορές στις οποίες: α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα, β) δεν προκύπτει με σαφήνεια η προσφερόμενη τιμή, με την επιφύλαξη της παρ. 4 του άρθρου 102 του ν. 4412/2016 και γ) η τιμή υπερβαίνει τον προϋπολογισμό της σύμβασης που καθορίζεται και τεκμηριώνεται από την αναθέτουσα αρχή στο Παράρτημα I της παρούσας διακήρυξης.

### 2.4.5 Χρόνος ισχύος των προσφορών

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα δώδεκα (12) μηνών από την επόμενη της καταληκτικής ημερομηνίας υποβολής προσφορών.

Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται ως μη κανονική.

Η ισχύς της προσφοράς μπορεί να παρατείνεται εγγράφως, εφόσον τούτο ζητηθεί από την αναθέτουσα αρχή, πριν από τη λήξη της, με αντίστοιχη παράταση της εγγυητικής επιστολής συμμετοχής σύμφωνα με τα οριζόμενα στο άρθρο 72 παρ. 1 του ν. 4412/2016 και την παράγραφο 2.2.2. της παρούσας, κατ' ανώτατο όριο για χρονικό διάστημα ίσο με την προβλεπόμενη ως άνω αρχική διάρκεια. Σε περίπτωση αιτήματος της αναθέτουσας αρχής για παράταση της ισχύος της προσφοράς, για τους οικονομικούς φορείς, που αποδέχτηκαν την παράταση, πριν τη λήξη ισχύος των προσφορών τους, οι προσφορές ισχύουν και τους δεσμεύουν για το επιπλέον αυτό χρονικό διάστημα.

Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν είτε να παρατείνουν την προσφορά και την εγγύηση συμμετοχής τους , εφόσον τους ζητηθεί πριν την πάροδο του ανωτέρω ανώτατου ορίου παράτασης της προσφοράς τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους και αποκλείονται οι λοιποί οικονομικοί φορείς.

Σε περίπτωση που λήξει ο χρόνος ισχύος των προσφορών και δεν ζητηθεί παράταση της προσφοράς, η αναθέτουσα αρχή δύναται με αιτιολογημένη απόφασή της, εφόσον η εκτέλεση της σύμβασης εξυπηρετεί το δημόσιο συμφέρον, να ζητήσει εκ των υστέρων από τους οικονομικούς φορείς που συμμετέχουν στη διαδικασία είτε να παρατείνουν την προσφορά τους.

### 2.4.6 Λόγοι απόρριψης προσφορών

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

α) η οποία, με την επιφύλαξη του άρθρου 102 του ν. 4412/2016 περί συμπλήρωσης, αποκλίνει από απαράβατους όρους περί σύνταξης και υποβολής της προσφοράς, ή δεν υποβάλλεται εμπρόθεσμα με τον τρόπο και με το περιεχόμενο που ορίζεται στην παρούσα και συγκεκριμένα στις παραγράφους 2.4.1 (Γενικοί όροι υποβολής προσφορών), 2.4.2. (Χρόνος και τρόπος υποβολής προσφορών), 2.4.3. (Περιεχόμενο φακέλων δικαιολογητικών συμμετοχής, τεχνικής προσφοράς, ειδικά ως προς τους όρους, οι οποίοι ρητώς έχουν καθοριστεί, επί ποινή αποκλεισμού, στην παρούσα Διακήρυξη), 2.4.4. (Περιεχόμενο φακέλου οικονομικής προσφοράς, τρόπος σύνταξης και υποβολής οικονομικών προσφορών, ειδικά ως προς τους όρους, οι οποίοι ρητώς έχουν καθοριστεί, επί ποινή αποκλεισμού, στην παρούσα Διακήρυξη), 2.4.5. (Χρόνος ισχύος προσφορών), 3.1. (Αποσφράγιση και αξιολόγηση προσφορών), 3.2 (Πρόσκληση υποβολής δικαιολογητικών προσωρινού αναδόχου) της παρούσας,

β) η οποία περιέχει ατελείς, ελλιπείς, ασαφείς ή λανθασμένες πληροφορίες ή τεκμηρίωση, συμπεριλαμβανομένων των πληροφοριών που περιέχονται στο ΕΕΕΣ, εφόσον αυτές δεν επιδέχονται συμπλήρωσης, διόρθωσης, αποσαφήνισης ή διευκρίνισης, ή, εφόσον επιδέχονται δεν έχουν αποκατασταθεί από τον προσφέροντα, εντός της προκαθορισμένης προθεσμίας, σύμφωνα με το άρθρο 102 του ν. 4412/2016 και την παρ. 3.1.2.1 της παρούσας διακήρυξης,

γ) για την οποία ο προσφέρων δεν παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή σύμφωνα με την παράγραφο 3.1.2.1. της παρούσας και τα άρθρα 102 και 103 του ν. 4412/2016,

δ) η οποία είναι εναλλακτική προσφορά,

ε) η οποία υποβάλλεται από έναν προσφέροντα που έχει υποβάλλει δύο ή περισσότερες προσφορές

Ο περιορισμός αυτός ισχύει, υπό τους όρους της παραγράφου 2.2.3.4 περ. γ της παρούσας ( περ. γ΄ της παρ. 4 του άρθρου73 του ν. 4412/2016) και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων. στ) η οποία είναι υπό αίρεση,

ζ) η οποία θέτει όρο αναπροσαρμογής,

η) για την οποία ο προσφέρων δεν παράσχει, εντός αποκλειστικής προθεσμίας είκοσι (20) ημερών από την κοινοποίηση σε αυτόν σχετικής πρόσκλησης της αναθέτουσας αρχής, εξηγήσεις αναφορικά με την τιμή ή το κόστος που προτείνει σε αυτήν, στην περίπτωση που η προσφορά του φαίνεται ασυνήθιστα χαμηλή σε σχέση με τα αγαθά, σύμφωνα με την παρ. 1 του άρθρου 88 του ν.4412/2016,

θ) εφόσον διαπιστωθεί ότι είναι ασυνήθιστα χαμηλή διότι δε συμμορφώνεται με τις ισχύουσες υποχρεώσεις της παρ. 2 του άρθρου 18 του ν.4412/2016,

ι) η οποία παρουσιάζει αποκλίσεις ως προς τους όρους και τις τεχνικές προδιαγραφές της σύμβασης, που έχουν ρητώς καθοριστεί, επί ποινή αποκλεισμού, στην παρούσα Διακήρυξη,

ια) η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσης διακήρυξης, εφόσον αυτές δεν θεραπευτούν από τον προσφέροντα με την υποβολή ή τη συμπλήρωσή τους, εντός της προκαθορισμένης προθεσμίας, σύμφωνα με τα άρθρα 102 και 103 του ν.4412/2016,

ιβ) εάν από τα δικαιολογητικά του άρθρου 103 του ν. 4412/2016, που προσκομίζονται από τον προσωρινό ανάδοχο, δεν αποδεικνύεται η μη συνδρομή των λόγων αποκλεισμού της παραγράφου 2.2.3 της παρούσας ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής, σύμφωνα με τις παραγράφους 2.2.4. επ., περί κριτηρίων επιλογής,

ιγ) εάν κατά τον έλεγχο των ως άνω δικαιολογητικών του άρθρου 103 του ν.4412/2016, διαπιστωθεί ότι τα στοιχεία που δηλώθηκαν, σύμφωνα με το άρθρο 79 του ν. 4412/2016, είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία.

# 3. ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ

## 3.1 Αποσφράγιση και αξιολόγηση προσφορών

### 3.1.1 Ηλεκτρονική αποσφράγιση προσφορών

Το πιστοποιημένο στο ΕΣΗΔΗΣ, για την αποσφράγιση των προσφορών αρμόδιο όργανο της Αναθέτουσας Αρχής, ήτοι η επιτροπή διενέργειας/επιτροπή αξιολόγησης, **εφεξής Επιτροπή Διαγωνισμού**, προβαίνει στην έναρξη της διαδικασίας ηλεκτρονικής αποσφράγισης των φακέλων των προσφορών, κατά το άρθρο 100 του ν. 4412/2016, ακολουθώντας τα εξής στάδια:

* Ηλεκτρονική Αποσφράγιση του (υπό)φακέλου «Δικαιολογητικά Συμμετοχής-Τεχνική Προσφορά» και του (υπό)φακέλου «Οικονομική Προσφορά», την 4/10/2024 και ώρα 11.00

Στο στάδιο αυτό τα στοιχεία των προσφορών που αποσφραγίζονται είναι προσβάσιμα μόνο στα μέλη της Επιτροπής Διαγωνισμού και την Αναθέτουσα Αρχή.

### 3.1.2 Αξιολόγηση προσφορών

Μετά την κατά περίπτωση ηλεκτρονική αποσφράγιση των προσφορών η Αναθέτουσα Αρχή προβαίνει στην αξιολόγηση αυτών μέσω των αρμόδιων πιστοποιημένων στο ΕΣΗΔΗΣ οργάνων της, εφαρμοζόμενων κατά τα λοιπά των κειμένων διατάξεων.

Η αναθέτουσα αρχή, τηρώντας τις αρχές της ίσης μεταχείρισης και της διαφάνειας, ζητά από τους προσφέροντες οικονομικούς φορείς, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, συμπεριλαμβανομένων εκείνων στο ΕΕΕΣ, ή όταν λείπουν συγκεκριμένα έγγραφα, να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τεκμηρίωση, εντός προθεσμίας όχι μικρότερης των δέκα (10) ημερών και όχι μεγαλύτερης των είκοσι (20) ημερών από την ημερομηνία κοινοποίησης σε αυτούς της σχετικής πρόσκλησης. Η συμπλήρωση ή η αποσαφήνιση ζητείται και γίνεται αποδεκτή υπό την προϋπόθεση ότι δεν τροποποιείται η προσφορά του οικονομικού φορέα και ότι αφορά σε στοιχεία ή δεδομένα, των οποίων είναι αντικειμενικά εξακριβώσιμος ο προγενέστερος χαρακτήρας σε σχέση με το πέρας της καταληκτικής προθεσμίας παραλαβής προσφορών. Τα ανωτέρω ισχύουν κατ΄ αναλογίαν και για τυχόν ελλείπουσες δηλώσεις, υπό την προϋπόθεση ότι βεβαιώνουν γεγονότα αντικειμενικώς εξακριβώσιμα.

Επισημαίνεται ότι οι διευκρινίσεις/ συμπληρώσεις, κατ΄εφαρμογή της παρούσας παραγράφου, σύμφωνα με τα οριζόμενα στις διατάξεις του άρθρου 102 του ν.4412/2016, ζητούνται από την αρμόδια Επιτροπή Αξιολόγησης των Προσφορών (Επιτροπή Διενεργείας Διαγωνισμού), μέσω της λειτουργικότητας «Επικοινωνία»:

* είτε από την Επιτροπή, μέσω του πιστοποποιμένου χρήστη της παρούσας ηλεκτρονικής διαδικασίας (χειριστή του διαγωνισμού), χωρίς τη σύνταξη διακριτού εγγράφου

* είτε, με αποστολή διακριτού εγγράφου της Επιτροπής, μέσω του πιστοποποιμένου χρήστη της παρούσας ηλεκτρονικής διαδικασίας (χειριστή του διαγωνισμού), χωρίς, στην περίπτωση αυτή, να απαιτείται περαιτέρω έγκρισή του από το αποφαινόμενο όργανο.

Σημειώνεται ότι, όσο διαρκεί η διαδικασία αξιολόγησης των προσφορών και μέχρι την αποστολή των σχετικών πρακτικών της Επιτροπής στον χειριστή του διαγωνισμού, προς έκδοση των σχετικών αποφάσεων, οι διευκρινίσεις ζητούνται από την Επιτροπή και δεν υπόκεινται σε προηγούμενη έγκριση του αποφαινομένου οργάνου.

Σε κάθε περίπτωση, μετά την ολοκήρωση της διαδικασίας αξιολόγησης, εκ μέρους της Επιτροπής και τη διαβίβαση των σχετικών πρακτικών προς το αποφαινόμενο όργανο, το τελευταίο, δύναται, κατά την κρίση του, να ζητεί διευκρινίσεις, από τους προσφέροντες, για στοιχεία των προσφορών, για τα οποία δεν ζητήθηκαν, είτε ακόμη και για στοιχεία, για τα οποια έχει ήδη γνωμοδοτήσει σχετικώς η Επιτροπή.

Το αποφαινόμενο όργανο διατηρεί το δικαίωμα να αναπέμψει στην Επιτροπή προς εξέταση και περαιτέρω διευκρινίσεις οποιοδήποτε ζήτημα, κατά την κρίση της, χρήζει διευκρινίσεων/ συμπληρώσεων.

Τα ανωτέρω ισχύουν και ως προς τα αιτήματα παροχής διευκρινίσεων-συμπληρώσεων, σε περιπτώσεις ασυνήθιστα χαμηλών προσφορών, καθώς και στο στάδιο της υποβολής των δικαιολογητικών κατακύρωσης του προσωρινού αναδόχου.

Ειδικότερα :

α) Η Επιτροπή Διαγωνισμού εξετάζει αρχικά την προσκόμιση της εγγύησης συμμετοχής, σύμφωνα με την παράγραφο 1 του άρθρου 72. Σε περίπτωση παράλειψης προσκόμισης, είτε της εγγύησης συμμετοχής ηλεκτρονικής έκδοσης, μέχρι την καταληκτική ημερομηνία υποβολής προσφορών, είτε του πρωτοτύπου της έντυπης εγγύησης συμμετοχής, μέχρι την ημερομηνία και ώρα αποσφράγισης, η Επιτροπή Διαγωνισμού συντάσσει πρακτικό στο οποίο εισηγείται την απόρριψη της προσφοράς ως απαράδεκτης.

Στη συνέχεια εκδίδεται από την αναθέτουσα αρχή απόφαση, με την οποία επικυρώνεται το ανωτέρω πρακτικό. Η απόφαση απόρριψης της προσφοράς του παρόντος εδαφίου εκδίδεται πριν από την έκδοση οποιασδήποτε άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης και κοινοποιείται σε όλους τους προσφέροντες, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

Η αναθέτουσα αρχή επικοινωνεί παράλληλα με τους φορείς που φέρονται να έχουν εκδώσει τις εγγυητικές επιστολές, προκειμένου να διαπιστώσει την εγκυρότητά τους.

β) Στη συνέχεια, η Επιτροπή Διαγωνισμού προβαίνει αρχικά στον έλεγχο των δικαιολογητικών συμμετοχής και εν συνεχεία στην αξιολόγηση των τεχνικών προσφορών των προσφερόντων των οποίων τα δικαιολογητικά συμμετοχής έκρινε πλήρη. Η αξιολόγηση γίνεται σύμφωνα με τους όρους της παρούσας και η διαδικασία αξιολόγησης ολοκληρώνεται με την καταχώριση σε πρακτικό των προσφερόντων, των αποτελεσμάτων του ελέγχου και της αξιολόγησης των δικαιολογητικών συμμετοχής και των τεχνικών προσφορών.

γ) Στη συνέχεια η Επιτροπή Διαγωνισμού προβαίνει στην αξιολόγηση των οικονομικών προσφορών των προσφερόντων, των οποίων τα δικαιολογητικά συμμετοχής και η τεχνική προσφορά κρίθηκαν αποδεκτά, συντάσσει πρακτικό στο οποίο καταχωρίζονται οι οικονομικές προσφορές κατά σειρά μειοδοσίας και εισηγείται αιτιολογημένα την αποδοχή ή απόρριψή τους, την κατάταξη των προσφορών και την ανάδειξη του προσωρινού αναδόχου.

Εάν οι προσφορές φαίνονται ασυνήθιστα χαμηλές σε σχέση με το αντικείμενο της σύμβασης, η αναθέτουσα αρχή απαιτεί από τους οικονομικούς φορείς, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο είκοσι (20) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016. Εάν τα παρεχόμενα στοιχεία δεν εξηγούν κατά τρόπο ικανοποιητικό το χαμηλό επίπεδο της τιμής ή του κόστους που προτείνεται, η προσφορά απορρίπτεται ως μη κανονική.

Στην περίπτωση ισότιμων προσφορών η αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν ισότιμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία των οικονομικών φορέων που υπέβαλαν τις ισότιμες προσφορές.

Στη συνέχεια, εφόσον το αποφαινόμενο όργανο της αναθέτουσας αρχής εγκρίνει τα ανωτέρω πρακτικά εκδίδεται απόφαση για τα αποτελέσματα όλων των ανωτέρω σταδίων («Δικαιολογητικά Συμμετοχής», «Τεχνική Προσφορά» και «Οικονομική Προσφορά») και η αναθέτουσα αρχή προσκαλεί εγγράφως, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, τον πρώτο σε κατάταξη μειοδότη στον οποίον πρόκειται να γίνει η κατακύρωση («προσωρινός ανάδοχος») να υποβάλει τα δικαιολογητικά κατακύρωσης, σύμφωνα με όσα ορίζονται στο άρθρο 103 και την παράγραφο 3.2 της παρούσας, περί πρόσκλησης για υποβολή δικαιολογητικών. Η απόφαση έγκρισης των πρακτικών δεν κοινοποιείται στους προσφέροντες και ενσωματώνεται στην απόφαση κατακύρωσης.

## 3.2 Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου

Μετά την αξιολόγηση των προσφορών, η αναθέτουσα αρχή αποστέλλει σχετική ηλεκτρονική πρόσκληση στον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, και τον καλεί να υποβάλει εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης σε αυτόν, τα αποδεικτικά έγγραφα νομιμοποίησης και τα πρωτότυπα ή αντίγραφα όλων των δικαιολογητικών που περιγράφονται στην παράγραφο 2.2.9.2. της παρούσας διακήρυξης, ως αποδεικτικά στοιχεία για τη μη συνδρομή των λόγων αποκλεισμού της παραγράφου 2.2.3 της διακήρυξης, καθώς και για την πλήρωση των κριτηρίων ποιοτικής επιλογής των παραγράφων 2.2.4 - 2.2.8 αυτής.

Ειδικότερα, το σύνολο των στοιχείων και δικαιολογητικών της ως άνω παραγράφου αποστέλλονται από αυτόν σε μορφή ηλεκτρονικών αρχείων με μορφότυπο PDF, σύμφωνα με τα ειδικώς οριζόμενα στην παράγραφο 2.4.2.5 της παρούσας.

Εντός της προθεσμίας υποβολής των δικαιολογητικών κατακύρωσης και το αργότερο έως την τρίτη εργάσιμη ημέρα από την καταληκτική ημερομηνία ηλεκτρονικής υποβολής των δικαιολογητικών κατακύρωσης, προσκομίζονται με ευθύνη του οικονομικού φορέα, στην αναθέτουσα αρχή, σε έντυπη μορφή και σε κλειστό φάκελο, στον οποίο αναγράφεται ο αποστολέας, τα στοιχεία του Διαγωνισμού και ως παραλήπτης η Επιτροπή Διαγωνισμού, τα στοιχεία και δικαιολογητικά, τα οποία απαιτείται να προσκομισθούν σε έντυπη μορφή (ως πρωτότυπα ή ακριβή αντίγραφα), σύμφωνα με τα προβλεπόμενα στις διατάξεις της ως άνω παραγράφου 2.4.2.5.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υπoβλήθηκαν, η αναθέτουσα αρχή καλεί τον προσωρινό ανάδοχο να προσκομίσει τα ελλείποντα δικαιολογητικά ή να συμπληρώσει τα ήδη υποβληθέντα, ή να παράσχει διευκρινήσεις με την έννοια του άρθρου 102, εντός δέκα (10) ημερών από την κοινοποίηση της σχετικής πρόσκλησης σε αυτόν.

Ο προσωρινός ανάδοχος δύναται να υποβάλει αίτημα, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, προς την αναθέτουσα αρχή, για παράταση της ως άνω προθεσμίας, συνοδευόμενο από αποδεικτικά έγγραφα περί αίτησης χορήγησης δικαιολογητικών προσωρινού αναδόχου. Στην περίπτωση αυτή η αναθέτουσα αρχή παρατείνει την προθεσμία υποβολής αυτών, για όσο χρόνο απαιτηθεί για τη χορήγησή τους από τις αρμόδιες δημόσιες αρχές. Ο προσωρινός ανάδοχος μπορεί να αξιοποιεί τη δυνατότητα αυτή τόσο εντός της αρχικής προθεσμίας για την υποβολή δικαιολογητικών όσο και εντός της προθεσμίας για την προσκόμιση ελλειπόντων ή τη συμπλήρωση ήδη υποβληθέντων δικαιολογητικών, κατά την έννοια του άρθρου 102 του ν. 4412/2016, ως ανωτέρω προβλέπεται. Η παρούσα ρύθμιση εφαρμόζεται αναλόγως και όταν η αναθέτουσα αρχή ζητήσει την προσκόμιση των δικαιολογητικών κατά τη διαδικασία αξιολόγησης των προσφορών ή αιτήσεων συμμετοχής και πριν από το στάδιο κατακύρωσης, κατ΄ εφαρμογή της διάταξης του πρώτου εδαφίου της παρ. 5 του άρθρου 79 του ν. 4412/2016, τηρουμένων των αρχών της ίσης μεταχείρισης και της διαφάνειας

Απορρίπτεται η προσφορά του προσωρινού αναδόχου, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν:

i) κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το Ευρωπαϊκό Ενιαίο Έγγραφο Σύμβασης, είναι εκ προθέσεως απατηλά ή ότι έχουν υποβληθεί πλαστά αποδεικτικά στοιχεία, ή

ii) δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών ή

iii) από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού σύμφωνα με τα άρθρα 2.2.3 (λόγοι αποκλεισμού) ή η πλήρωση μιας ή περισσοτέρων από τις απαιτήσεις των κριτηρίων ποιοτικής επιλογής σύμφωνα με τις παραγράφου 2.2.4 έως 2.2.8 (κριτήρια ποιοτικής επιλογής) της παρούσας,

Σε περίπτωση έγκαιρης και προσήκουσας ενημέρωσης της αναθέτουσας αρχής για μεταβολές στις προϋποθέσεις τις οποίες ο προσωρινός ανάδοχος είχε δηλώσει με το Ευρωπαϊκό Ενιαίο Έγγραφο Σύμβασης (ΕΕΕΣ) ότι πληροί, οι οποίες μεταβολές επήλθαν ή για τις οποίες μεταβολές έλαβε γνώση μετά την δήλωση και μέχρι την ημέρα της σύναψης της σύμβασης (οψιγενείς μεταβολές), δεν καταπίπτει υπέρ της Αναθέτουσας Αρχής η εγγύηση συμμετοχής του .

Αν κανένας από τους προσφέροντες δεν υποβάλλει αληθή ή ακριβή δήλωση **ή** δεν προσκομίσει ένα ή περισσότερα από τα απαιτούμενα έγγραφα και δικαιολογητικά **ή** δεν αποδείξει ότι α) δεν βρίσκεται σε μία από τις καταστάσεις της παραγράφου 2.2.3 της παρούσας διακήρυξης και β) πληροί τα σχετικά κριτήρια ποιοτικής επιλογής τα οποία έχουν καθοριστεί σύμφωνα με τις παραγράφους 2.2.4 -2.2.8 της παρούσας διακήρυξης, η διαδικασία ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή του Διαγωνισμού, στο οποίο αναγράφεται η τυχόν συμπλήρωση δικαιολογητικών κατά τα οριζόμενα ανωτέρω (παράγραφος 3.1.2.1.) και τη διαβίβαση του φακέλου στο αποφαινόμενο όργανο της αναθέτουσας αρχής για τη λήψη απόφασης είτε για την κατακύρωση της σύμβασης είτε για τη ματαίωση της διαδικασίας

## 3.3 Κατακύρωση - σύναψη συμφωνίας-πλαίσιο

**3.3.1.** Τα αποτελέσματα του ελέγχου των παραπάνω δικαιολογητικών κατακύρωσης και της εισήγησης της Επιτροπής επικυρώνονται με την απόφαση κατακύρωσης, στην οποία ενσωματώνεται η απόφαση έγκρισης των πρακτικών των περ. α & β της παρ. 2 του άρθρου 100 του ν. 4412/2016 (περί αξιολόγησης των δικαιολογητικών συμμετοχής, της τεχνικής και της οικονομικής προσφοράς).

Η αναθέτουσα αρχή κοινοποιεί, μέσω της λειτουργικότητας της «Επικοινωνίας», σε όλους τους οικονομικούς φορείς που έλαβαν μέρος στη διαδικασία ανάθεσης, εκτός από όσους αποκλείστηκαν οριστικά δυνάμει της παρ. 1 του άρθρου 72 του ν. 4412/2016, την απόφαση κατακύρωσης, στην οποία αναφέρονται υποχρεωτικά οι προθεσμίες για την αναστολή της σύναψης σύμβασης, σύμφωνα με τα άρθρα 360 έως 372 του ν. 4412/2016, μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, και, επιπλέον, αναρτά τα δικαιολογητικά του προσωρινού αναδόχου στα «Συνημμένα Ηλεκτρονικού Διαγωνισμού».

Μετά την έκδοση και κοινοποίηση της απόφασης κατακύρωσης οι προσφέροντες λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς, με ενέργειες της αναθέτουσας αρχής. Κατά της απόφασης κατακύρωσης χωρεί προδικαστική προσφυγή ενώπιον της ΕΑΔΗΣΥ, σύμφωνα με την παράγραφο 3.4 της παρούσας. Δεν επιτρέπεται η άσκηση άλλης διοικητικής προσφυγής κατά της ανωτέρω απόφασης.

**3.3.2.**Η απόφαση κατακύρωσης καθίσταται οριστική, εφόσον συντρέξουν οι ακόλουθες προϋποθέσεις σωρευτικά:

α) κοινοποιηθεί η απόφαση κατακύρωσης σε όλους τους οικονομικούς φορείς που δεν έχουν αποκλειστεί οριστικά,

β) παρέλθει άπρακτη η προθεσμία άσκησης προδικαστικής προσφυγής ή σε περίπτωση άσκησης, παρέλθει άπρακτη η προθεσμία άσκησης αίτησης αναστολής κατά της απόφασης της ΕΑΔΗΣΥ και σε περίπτωση άσκησης αίτησης αναστολής κατά της απόφασης της ΕΑΔΗΣΥ, εκδοθεί απόφαση επί της αίτησης, με την επιφύλαξη της χορήγησης προσωρινής διαταγής, σύμφωνα με όσα ορίζονται στο τελευταίο εδάφιο της [παρ. 4 του άρθρου 372](http://www.eaadhsy.gr/n4412/n4412fulltextlinks.html#art372_4) του ν. 4412/2016,

γ) ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020, εφόσον απαιτείται, και

δ) στην περίπτωση του προσυμβατικού ελέγχου ή της άσκησης προδικαστικής προσφυγής κατά της απόφασης κατακύρωσης*,* ο προσωρινός ανάδοχος υποβάλει, έπειτα από σχετική πρόσκληση, υπεύθυνη δήλωση, που υπογράφεται σύμφωνα με όσα ορίζονται στο [άρθρο 79Α](http://www.eaadhsy.gr/n4412/art79a) του ν. 4412/2016, στην οποία δηλώνεται ότι δεν έχουν επέλθει στο πρόσωπό του οψιγενείς μεταβολές κατά την έννοια του [άρθρου 104](http://www.eaadhsy.gr/n4412/n4412fulltextlinks.html#art104) του ν. 4412/2016. Η υπεύθυνη δήλωση ελέγχεται από την αναθέτουσα αρχή και μνημονεύεται στο συμφωνητικό. Εφόσον δηλωθούν οψιγενείς μεταβολές, η δήλωση ελέγχεται από την Επιτροπή Διαγωνισμού, η οποία εισηγείται προς το αρμόδιο αποφαινόμενο όργανο.

Μετά από την οριστικοποίηση της απόφασης κατακύρωσης η αναθέτουσα αρχή προσκαλεί τον ανάδοχο, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, να προσέλθει για υπογραφή του συμφωνητικού της συμφωνίας-πλαίσιο, θέτοντάς του προθεσμία δεκαπέντε (15) ημερών από την κοινοποίηση της σχετικής ειδικής πρόσκλησης. Η συμφωνία-πλαίσιο θεωρείται συναφθείσα με την κοινοποίηση της πρόσκλησης του προηγούμενου εδαφίου στον ανάδοχο.

Στην περίπτωση που ο/οι ανάδοχος/οι δεν προσέλθει/ουν να υπογράψει/ουν το ως άνω συμφωνητικό μέσα στην τεθείσα προθεσμία,με την επιφύλαξη αντικειμενικών λόγων ανωτέρας βίας, κηρύσσεται/ονται έκπτωτος/οι, καταπίπτει υπέρ της αναθέτουσας αρχής η εγγυητική επιστολή συμμετοχής τουκαι ακολουθείται η ίδια, ως άνω διαδικασία, για τον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται σύμφωνα με την παράγραφο 3.5 της παρούσας διακήρυξης. Στην περίπτωση αυτή, η αναθέτουσα αρχή μπορεί να αναζητήσει αποζημίωση, πέρα από την καταπίπτουσα εγγυητική επιστολή, ιδίως δυνάμει των άρθρων 197 και 198 ΑΚ.

Εάν η αναθέτουσα αρχή δεν απευθύνει την ειδική πρόσκληση για την υπογραφή του συμφωνητικού εντός χρονικού διαστήματος εξήντα (60) ημερών από την οριστικοποίηση της απόφασης κατακύρωσης, με την επιφύλαξη της ύπαρξης επιτακτικού λόγου δημόσιου συμφέροντος ή αντικειμενικών λόγων ανωτέρας βίας, ο ανάδοχος δικαιούται να απέχει από την υπογραφή του συμφωνητικού, χωρίς να εκπέσει η εγγύηση συμμετοχής του, καθώς και να αναζητήσει αποζημίωση ιδίως δυνάμει των άρθρων 197 και 198 ΑΚ.

## 3.4 Προδικαστικές Προσφυγές - Προσωρινή και οριστική Δικαστική Προστασία

Α. Κάθε ενδιαφερόμενος ο οποίος έχει ή είχε συμφέρον να του ανατεθεί η συγκεκριμένη συμφωνία-πλαίσιο και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της νομοθεσίας της Ευρωπαϊκής ενωσιακής ή της εσωτερικής νομοθεσίας,στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημοσίων Συμβάσεων (ΕΑΔΗΣΥ), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Σε περίπτωση προσφυγής κατά πράξης της αναθέτουσας αρχής η προθεσμία για την άσκηση της προδικαστικής προσφυγής είναι:

(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως

γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης που αποδίδεται στην αναθέτουσα αρχή , η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.

Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59.

Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 . Η επιστροφή του παραβόλου στον προσφεύγοντα α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΕΑΔΗΣΥ επί της προσφυγής, (γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΕΑΔΗΣΥ μετά από άσκηση προδικαστικής προσφυγής, σύμφωνα με το  άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017.

Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.

Μετά την, κατά τα ως άνω, ηλεκτρονική κατάθεση της προδικαστικής προσφυγής η αναθέτουσα αρχή, μέσω της λειτουργίας «Επικοινωνία» :

α) Κοινοποιεί την προσφυγή το αργότερο έως την επομένη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου να ασκήσει το, προβλεπόμενο από τα άρθρα 362 παρ. 3 και 7 π.δ. 39/2017, δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του.

β) Διαβιβάζει στην ΕΑΔΗΣΥ, το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους αλλά και την Έκθεση Απόψεών της επί της προσφυγής. Στην Έκθεση Απόψεων η αναθέτουσα αρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης.

γ) Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επομένη εργάσιμη ημέρα από την κατάθεσή τους.

δ)Συμπληρωματικά υπομνήματα κατατίθενται από οποιοδήποτε από τα μέρη μέσω της πλατφόρμας του ΕΣΗΔΗΣ το αργότερο εντός πέντε (5) ημερών από την κοινοποίηση των απόψεων της αναθέτουσας αρχής .

Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και της αίτησης ακύρωσης του άρθρου 372 ν. 4412/2016 κατά των εκτελεστών πράξεων ή παραλείψεων της αναθέτουσας αρχής .

**Β.** Όποιος έχει έννομο συμφέρον μπορεί να ζητήσει, με το ίδιο δικόγραφο εφαρμοζόμενων αναλογικά των διατάξεων του π.δ. 18/1989, την αναστολή εκτέλεσης της απόφασης της ΕΑΔΗΣΥ και την ακύρωσή της ενώπιον του αρμοδίου Διοικητικού Δικαστηρίου. Το αυτό ισχύει και σε περίπτωση σιωπηρής απόρριψης της προδικαστικής προσφυγής από την ΕΑΔΗΣΥ. Δικαίωμα άσκησης του ως άνω ένδικου βοηθήματος έχει και η αναθέτουσα αρχή, αν η ΕΑΔΗΣΥ κάνει δεκτή την προδικαστική προσφυγή, αλλά και αυτός του οποίου έχει γίνει εν μέρει δεκτή η προδικαστική προσφυγή.

Με την απόφαση της ΕΑΔΗΣΥ λογίζονται ως συμπροσβαλλόμενες και όλες οι συναφείς προς την ανωτέρω απόφαση πράξεις ή παραλείψεις της αναθέτουσας αρχής, εφόσον έχουν εκδοθεί ή συντελεστεί αντιστοίχως έως τη συζήτηση της ως άνω αίτησης στο Δικαστήριο.

Η αίτηση αναστολής και ακύρωσης περιλαμβάνει μόνο αιτιάσεις που είχαν προταθεί με την προδικαστική προσφυγή ή αφορούν στη διαδικασία ενώπιον της ΕΑΔΗΣΥ ή το περιεχόμενο των αποφάσεών της . Η αναθέτουσα αρχή, εφόσον ασκήσει την αίτηση της παρ. 1 του άρθρου 372 του ν. 4412/2016, μπορεί να προβάλει και οψιγενείς ισχυρισμούς αναφορικά με τους επιτακτικούς λόγους δημοσίου συμφέροντος, οι οποίοι καθιστούν αναγκαία την άμεση ανάθεση της σύμβασης.

Η ως άνω αίτηση κατατίθεται στο ως αρμόδιο δικαστήριο μέσα σε προθεσμία δέκα (10) ημερών από κοινοποίηση ή την πλήρη γνώση της απόφασης ή από την παρέλευση της προθεσμίας για την έκδοση της απόφασης επί της προδικαστικής προσφυγής, ενώ η δικάσιμος για την εκδίκαση της αίτησης ακύρωσης δεν πρέπει να απέχει πέραν των εξήντα (60) ημερών από την κατάθεση του δικογράφου.

Αντίγραφο της αίτησης με κλήση κοινοποιείται με τη φροντίδα του αιτούντος προς την ΕΑΔΗΣΥ, την αναθέτουσα αρχή, αν δεν έχει ασκήσει αυτή την αίτηση, και προς κάθε τρίτο ενδιαφερόμενο, την κλήτευση του οποίου διατάσσει με πράξη του ο Πρόεδρος ή ο προεδρεύων του αρμόδιου Δικαστηρίου ή Τμήματος έως την επόμενη ημέρα από την κατάθεση της αίτησης. Ο αιτών υποχρεούται επί ποινή απαραδέκτου του ενδίκου βοηθήματος να προβεί στις παραπάνω κοινοποιήσεις εντός αποκλειστικής προθεσμίας δύο (2) ημερών από την έκδοση και την παραλαβή της ως άνω πράξης του Δικαστηρίου. Εντός αποκλειστικής προθεσμίας δέκα (10) ημερών από την ως άνω κοινοποίηση της αίτησης κατατίθεται η παρέμβαση και διαβιβάζονται ο φάκελος και οι απόψεις των παθητικώς νομιμοποιούμενων. Εντός της ίδιας προθεσμίας κατατίθενται στο Δικαστήριο και τα στοιχεία που υποστηρίζουν τους ισχυρισμούς των διαδίκων.

Επιπρόσθετα, η παρέμβαση κοινοποιείται με επιμέλεια του παρεμβαίνοντος στα λοιπά μέρη της δίκης εντός δύο (2) ημερών από την κατάθεσή της, αλλιώς λογίζεται ως απαράδεκτη. Το διατακτικό της δικαστικής απόφασης εκδίδεται εντός δεκαπέντε (15) ημερών από τη συζήτηση της αίτησης ή από την προθεσμία για την υποβολή υπομνημάτων.

Η προθεσμία για την άσκηση και η άσκηση της αίτησης ενώπιον του αρμοδίου δικαστηρίου κωλύουν τη σύναψη της σύμβασης μέχρι την έκδοση της οριστικής δικαστικής απόφασης, εκτός εάν με προσωρινή διαταγή ο αρμόδιος δικαστής αποφανθεί διαφορετικά. Επίσης, η προθεσμία για την άσκηση και η άσκησή της αίτησης κωλύουν την πρόοδο της διαδικασίας ανάθεσης για χρονικό διάστημα δεκαπέντε (15) ημερών από την άσκηση της αίτησης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. Για την άσκηση της αιτήσεως κατατίθεται παράβολο, σύμφωνα με τα ειδικότερα οριζόμενα στο άρθρο 372 παρ. 5 του Ν. 4412/2016.

Αν ο ενδιαφερόμενος δεν αιτήθηκε ή αιτήθηκε ανεπιτυχώς την αναστολή και η σύμβαση υπογράφηκε και η εκτέλεσή της ολοκληρώθηκε πριν από τη συζήτηση της αίτησης, εφαρμόζεται αναλόγως η παρ. 2 του άρθρου 32 του π.δ. 18/1989.

Αν το δικαστήριο ακυρώσει πράξη ή παράλειψη της αναθέτουσας αρχής μετά τη σύναψη της σύμβασης, το κύρος της τελευταίας δεν θίγεται, εκτός αν πριν από τη σύναψη αυτής είχε ανασταλεί η διαδικασία σύναψης της σύμβασης. Στην περίπτωση που η σύμβαση δεν είναι άκυρη, ο ενδιαφερόμενος δικαιούται να αξιώσει αποζημίωση, σύμφωνα με τα αναφερόμενα στο άρθρο 373 του ν. 4412/2016.

Με την επιφύλαξη των διατάξεων του ν. 4412/2016, για την εκδίκαση των διαφορών του παρόντος άρθρου εφαρμόζονται οι διατάξεις του π.δ. 18/1989.

## 3.5 Ματαίωση Διαδικασίας

Η αναθέτουσα αρχή ματαιώνει ή δύναται να ματαιώσει εν όλω ή εν μέρει αιτιολογημένα τη διαδικασία ανάθεσης, για τους λόγους και υπό τους όρους του άρθρου 106 του ν. 4412/2016, μετά από γνώμη της αρμόδιας Επιτροπής του Διαγωνισμού. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη της ως άνω Επιτροπής του Διαγωνισμού, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

Ειδικότερα, η αναθέτουσα αρχή ματαιώνει τη διαδικασία σύναψης όταν αυτή αποβεί άγονη είτε λόγω μη υποβολής προσφοράς είτε λόγω απόρριψης όλων των προσφορών, καθώς και στην περίπτωση του δευτέρου εδαφίου της παρ. 7 του άρθρου 105, περί κατακύρωσης και σύναψης σύμβασης.

Επίσης μπορεί να ματαιώσει τη διαδικασία: α) λόγω παράτυπης διεξαγωγής της διαδικασίας ανάθεσης, εκτός εάν μπορεί να θεραπεύσει το σφάλμα ή την παράλειψη σύμφωνα με την παρ. 3 του άρθρου 106 , β) αν οι οικονομικές και τεχνικές παράμετροι που σχετίζονται με τη διαδικασία ανάθεσης άλλαξαν ουσιωδώς και η εκτέλεση του συμβατικού αντικειμένου δεν ενδιαφέρει πλέον την αναθέτουσα αρχή ή τον φορέα για τον οποίο προορίζεται το υπό ανάθεση αντικείμενο, γ) αν λόγω ανωτέρας βίας, δεν είναι δυνατή η κανονική εκτέλεση της σύμβασης, δ) αν η επιλεγείσα προσφορά κριθεί ως μη συμφέρουσα από οικονομική άποψη, ε) στην περίπτωση των παρ. 3 και 4 του άρθρου 97, περί χρόνου ισχύος προσφορών, στ) για άλλους επιτακτικούς λόγους δημοσίου συμφέροντος, όπως ιδίως, δημόσιας υγείας ή προστασίας του περιβάλλοντος.

# 4. ΟΡΟΙ ΕΚΤΕΛΕΣΗΣ ΤΗΣ ΣΥΜΦΩΝΙΑΣ-ΠΛΑΙΣΙΟ

## 4.1 Εγγυήσεις καλής εκτέλεσης

**4.1.1 Εγγύηση καλής εκτέλεσης συμφωνίας-πλαίσιο**

Για την καλή εκτέλεση των όρων της συμφωνίας-πλαίσιο, οι συμβαλλόμενοι στη συμφωνία-πλαίσιο οικονομικοί φορείς υποχρεούνται να καταθέσουν πριν ή κατά την υπογραφή της συμφωνίας-πλαίσιο εγγύηση καλής εκτέλεσης, σύμφωνα με το άρθρο 72 παρ. 6 του ν. 4412/2016, το ύψος της οποίας ανέρχεται σε ποσοστό **0,5% επί της συνολικής αξίας της συμφωνίας πλαίσιο**, ή του τμήματος της συμφωνίας-πλαίσιο που τους έχει ανατεθεί, εκτός ΦΠΑ.

Η εγγύηση καλής εκτέλεσης, προκειμένου να γίνει αποδεκτή , πρέπει να περιλαμβάνει κατ' ελάχιστον τα αναφερόμενα στην παράγραφο 2.1.5. στοιχεία της παρούσας και επιπλέον τον αριθμό και τον τίτλο της συμφωνίας-πλαίσιο

Το περιεχόμενό της είναι σύμφωνο με το υπόδειγμα που περιλαμβάνεται στο **Παράρτημα VΙ** της Διακήρυξης και τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της συμφωνίας-πλαίσιο καλύπτει συνολικά και χωρίς διακρίσεις την εφαρμογή όλων των όρων της συμφωνίας-πλαίσιο και κάθε απαίτηση της αναθέτουσας αρχής έναντι των συμμετεχόντων στη συμφωνία-πλαίσιο οικονομικών φορέων.

Σε περίπτωση τροποποίησης της συμφωνίας-πλαίσιο κατά την παράγραφο 4.5, η οποία συνεπάγεται αύξηση της συμβατικής αξίας, ο ανάδοχος οφείλει να καταθέσει μέχρι την υπογραφή της τροποποιημένης συμφωνίας-πλαίσιο, συμπληρωματική εγγύηση το ύψος της οποίας ανέρχεται σε ποσοστό 0,5% επί του ποσού της αύξησης, εκτός ΦΠΑ.

Η εγγύηση καλής εκτέλεσης της συμφωνίας-πλαίσιο επιστρέφεται στο σύνολό της μετά από τη λήξη της ισχύος της συμφωνίας-πλαίσιο ή παρατάσεών της.

Η εγγύηση καλής εκτέλεσης καταπίπτει σε περίπτωση παράβασης των όρων της συμφωνίας-πλαίσιο, όπως αυτή ειδικότερα ορίζει.

Ο χρόνος ισχύος της εγγύησης καλής εκτέλεσης της συμφωνίας-πλαίσιο είναι μεγαλύτερος από τον συμβατικό χρόνο παράδοσης των προβλεπόμενων υπηρεσιών για διάστημα δύο (2) μηνών.

**4.1.2** **Εγγύηση καλής εκτέλεσης εκτελεστικών συμβάσεων**

**Α.** Για την υπογραφή της εκτελεστικής σύμβασης απαιτείται η παροχή εγγύησης καλής εκτέλεσης των όρων αυτής, σύμφωνα με το άρθρο 72 παρ. 4 και 6 του ν. 4412/2016, το ύψος της οποίας ανέρχεται σε ποσοστό 4% επί της αξίας της εκτελεστικής σύμβασης ή του τμήματος της σύμβασης, χωρίς να συμπεριλαμβάνονται τα δικαιώματα προαίρεσης και κατατίθεται μέχρι και την υπογραφή του συμφωνητικού.

**Δεν απαιτείται εγγύηση καλής εκτέλεσης για εκτελεστικές συμβάσεις αξίας ίσης ή κατώτερης από το ποσό των τριάντα χιλιάδων (30.000) ευρώ.**

Η εγγύηση καλής εκτέλεσης, προκειμένου να γίνει αποδεκτή , πρέπει να περιλαμβάνει κατ' ελάχιστον τα αναφερόμενα στην παράγραφο 2.1.5. στοιχεία της παρούσας και επιπλέον τον αριθμό και τον τίτλο της σύμβασης και το περιεχόμενό της να είναι σύμφωνο με το υπόδειγμα που περιλαμβάνεται στο **Παράρτημα VΙ** της Διακήρυξης και τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της εκτελεστικής σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου .

Σε περίπτωση τροποποίησης της εκτελεστικής σύμβασης κατά την παράγραφο 4.5, η οποία συνεπάγεται αύξηση της συμβατικής αξίας, ο ανάδοχος οφείλει να καταθέσει μέχρι την υπογραφή της τροποποιημένης σύμβασης, συμπληρωματική εγγύηση καλής εκτέλεσης, το ύψος της οποίας ανέρχεται σε ποσοστό 4% επί του ποσού της αύξησης, εκτός ΦΠΑ της αξίας της σύμβασης.

Η εγγύηση καλής εκτέλεσης καταπίπτει υπέρ της αναθέτουσας αρχής στην περίπτωση παραβίασης από τον ανάδοχο των όρων της σύμβασης, όπως αυτή ειδικότερα ορίζει.

Ο χρόνος ισχύος της εγγύησης καλής εκτέλεσης της εκτελεστικής σύμβασης πρέπει να είναι μεγαλύτερος από τον συμβατικό χρόνο παράδοσης, για διάστημα δύο (2) μηνών.

Η/Οι εγγύηση/εις καλής εκτέλεσης επιστρέφεται/ονται στο σύνολό του/ς μετά από την ποσοτική και ποιοτική παραλαβή του συνόλου του αντικειμένου της σύμβασης.

Σε περίπτωση που στο πρωτόκολλο οριστικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παράδοση, η επιστροφή των εγγυήσεων καλής εκτέλεσης γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου.

Αν οι υπηρεσίες είναι διαιρετές και η παράδοση γίνεται, σύμφωνα με τη σύμβαση, τμηματικά, οι εγγυήσεις καλής εκτέλεσης αποδεσμεύονται σταδιακά, κατά το ποσόν που αναλογεί στην αξία του μέρους της ποσότητας των αγαθών ή του τμήματος της υπηρεσίας που παραλήφθηκε οριστικά. Για τη σταδιακή αποδέσμευσή τους απαιτείται προηγούμενη γνωμοδότηση του αρμόδιου συλλογικού οργάνου. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου.

## 4.2 Συμβατικό Πλαίσιο - Εφαρμοστέα Νομοθεσία

Κατά την εκτέλεση της συμφωνίας-πλαίσιο εφαρμόζονται οι διατάξεις του ν. 4412/2016, οι όροι της παρούσας διακήρυξης και συμπληρωματικά ο Αστικός Κώδικας.

## 4.3 Όροι εκτέλεσης της συμφωνίας-πλαίσιο

**4.3.1**Η συμφωνία-πλαίσιο δεν δημιουργεί καμία υποχρέωση για τις Αναθέτουσες Αρχές, να αναθέτουν, μέσω αυτής, την παροχή υπηρεσιών οποιασδήποτε αξίας και ποσότητας.

Η σύναψη εκτελεστικών συμβάσεων κατά τη διάρκεια της συμφωνίας-πλαίσιο, θα πραγματοποιείται μόνο εφόσον κρίνεται σκόπιμο από την αναθέτουσα αρχή. Σε περίπτωση μη σύναψης οποιασδήποτε εκτελεστικής σύμβασης, οι συμβαλλόμενοι στη συμφωνία-πλαίσιο δεν δικαιούνται αποζημίωσης. Επίσης οι συμβαλλόμενοι στη συμφωνία-πλαίσιο δεν δικαιούνται αποζημίωσης, σε περίπτωση μη παροχής του συνόλου των υπηρεσιών που καθορίζονται στη διακήρυξη.

**4.3.2.** Κατά την εκτέλεση της συμφωνίας-πλαίσιο ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δίκαιο, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.

Η τήρηση των εν λόγω υποχρεώσεων από τον ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

**4.3.3**Ο ανάδοχος δεσμεύεται ότι :

α) σε όλα τα στάδια που προηγήθηκαν της σύμβασης δεν ενήργησε αθέμιτα, παράνομα ή καταχρηστικά και ότι θα εξακολουθήσει να μην ενεργεί κατ` αυτόν τον τρόπο κατά το στάδιο εκτέλεσης της σύμβασης,

β) ότι θα δηλώσει αμελλητί στην αναθέτουσα αρχή, από τη στιγμή που λάβει γνώση οποιαδήποτε κατάστασης (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων του, καθώς και υπαλλήλων ή συνεργατών τους οποίους απασχολεί στην εκτέλεση της σύμβασης (π.χ. με σύμβαση υπεργολαβίας) και μελών του προσωπικού της αναθέτουσας αρχής που εμπλέκονται καθ’οιονδήποτε τρόπο στη διαδικασία εκτέλεσης της σύμβασης ή/και μπορούν να επηρεάσουν την έκβαση και τις αποφάσεις της αναθέτουσας αρχής περί την εκτέλεσή της, οποτεδήποτε και εάν η κατάσταση αυτή προκύψει κατά τη διάρκεια εκτέλεσης της σύμβασης .

Οι υποχρεώσεις και οι απαγορεύσεις της ρήτρας αυτής ισχύουν, αν ο ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί. Στο συμφωνητικό περιλαμβάνεται σχετική δεσμευτική δήλωση τόσο του αναδόχου όσο και των υπεργολάβων του.

## 4.4 Υπεργολαβία

**4.4.1.** Ο συμβαλλόμενος στη συμφωνία-πλαίσιο/ανάδοχος της εκτελεστικής σύμβασης δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου.

**4.4.2.** Κατά την υπογραφή της συμφωνίας-πλαίσιο/εκτελεστικής σύμβασης ο κύριος ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας. Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία.

**4.4.3.** Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 και με τα αποδεικτικά μέσα της παραγράφου 2.2.9.2 της παρούσας, εφόσον το(α) τμήμα(τα) της σύμβασης, το(α) οποίο(α) ο ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί ή δύναται να απαιτήσει την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016.

## 4.5 Τροποποίηση συμφωνίας-πλαίσιο κατά τη διάρκειά της

Η συμφωνία-πλαίσιο μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης της καθ’ύλην αρμόδιας υπηρεσίας ή άλλως της υπηρεσίας, η οποία ορίζεται με απόφαση της Α.Α.

**Σε περίπτωση έκπτωσης αναδόχου της συμφωνίας- πλαίσιο** ή τμήματος αυτής, σύμφωνα με το άρθρο 203 του ν. 4412/2016 και την παράγραφο 4.7 της παρούσας, όπως και σε περίπτωση καταγγελίας για όλους λόγους της παραγράφου 4.6, πλην αυτού της περ. (α), η αναθέτουσα αρχή δύναται να προσκαλέσει τον επόμενο, κατά σειρά κατάταξης οικονομικό φορέα που συμμετέχει στην παρούσα διαδικασία ανάθεσης και να του προτείνει την ανάθεση της συμφωνίας-πλαίσιο ή τμήματος αυτής, ανά περίπτωση, με τους ίδιους όρους και προϋποθέσεις και σε τίμημα που δεν θα υπερβαίνει την προσφορά του έκπτωτου αναδόχου (ρητή ρήτρα υποκατάστασης). Η συμφωνία- πλαίσιο ή τμήμα αυτής ανατίθεται, εφόσον εντός της τεθείσας προθεσμίας περιέλθει στην αναθέτουσα αρχή έγγραφη και ανεπιφύλακτη αποδοχή της. Η άπρακτη πάροδος της προθεσμίας θεωρείται ως απόρριψη της πρότασης. Αν αυτός δεν δεχθεί την πρόταση σύναψης σύμβασης, η αναθέτουσα αρχή προσκαλεί τον επόμενο υποψήφιο κατά σειρά κατάταξης, ακολουθώντας κατά τα λοιπά την ίδια διαδικασία.

## 4.6 Δικαίωμα μονομερούς λύσης της συμφωνίας-πλαίσιο

**4.6.1.** Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη συμφωνία-πλαίσιο κατά τη διάρκεια της εκτέλεσής της, εφόσον:

α) η συμφωνία-πλαίσιο έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης συμφωνίας-πλαίσιο

β) ο ανάδοχος, κατά τον χρόνο της ανάθεσης της συμφωνίας-πλαίσιο, τελούσε σε μια από τις καταστάσεις που αναφέρονται στην παράγραφο 2.2.3.1 και, ως εκ τούτου, θα έπρεπε να έχει αποκλειστεί από τη διαδικασία σύναψης της συμφωνίας -πλαίσιο,

γ) η συμφωνία-πλαίσιο δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

δ) ο ανάδοχος καταδικαστεί αμετάκλητα, κατά τη διάρκεια εκτέλεσης της σύμβασης, για ένα από τα αδικήματα που αναφέρονται στην παρ. 2.2.3.1 της παρούσας,

ε) ο ανάδοχος πτωχεύσει ή υπαχθεί σε διαδικασία ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή υπαχθεί σε διαδικασία εξυγίανσης και δεν τηρεί τους όρους αυτής ή εάν βρεθεί σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

Η αναθέτουσα αρχή μπορεί να μην καταγγείλει τη σύμβαση, υπό την προϋπόθεση ότι ο ανάδοχος ο οποίος θα βρεθεί σε μία εκ των καταστάσεων που αναφέρονται στην περίπτωση αυτή αποδεικνύει ότι είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας.

στ) ο ανάδοχος παραβεί αποδεδειγμένα τις υποχρεώσεις του που απορρέουν από την δέσμευση ακεραιότητας της παρ. 4.3.3. της παρούσας, ως αναλυτικά περιγράφονται στο συνημμένο στην παρούσα σχέδιο σύμβασης.

## 4.7 Κήρυξη οικονομικού φορέα εκπτώτου από τη συμφωνία-πλαίσιο

Ο ανάδοχος κηρύσσεται υποχρεωτικά έκπτωτος από τη συμφωνία-πλαίσιο και από κάθε δικαίωμα που απορρέει από αυτήν, με απόφαση της αναθέτουσας αρχής, ύστερα από γνωμοδότηση του αρμόδιου συλλογικού οργάνου, ήτοι της Επιτροπής Παρακολούθησης και Παραλαβής, στις ακόλουθες περιπτώσεις:

α) αν δεν προσέλθει να υπογράψει το συμφωνητικό της εκτελεστικής σύμβασης εντός της τεθείσας προθεσμίας.

β) κηρυχθεί έκπτωτος από εκτελεστική σύμβαση που βασίζεται σε συμφωνία-πλαίσιο.

Επιπλέον, μπορεί να επιβληθεί προσωρινός αποκλεισμός του αναδόχου από το σύνολο των συμβάσεων προμηθειών ή υπηρεσιών των φορέων που εμπίπτουν στις διατάξεις του ν. 4412/2016, κατά τα ειδικότερα προβλεπόμενα στο άρθρο 74, περί αποκλεισμού οικονομικού φορέα από δημόσιες συμβάσεις.

Ο ανάδοχος δεν κηρύσσεται έκπτωτος για λόγους που οφείλονται σε υπαιτιότητα της Αναθέτουσας Αρχής, ή αν συντρέχουν λόγοι ανωτέρας βίας.

Στον οικονομικό φορέα, που κηρύσσεται έκπτωτος από τη συμφωνία-πλαίσιο, επιβάλλεται ολική κατάπτωση της εγγύησης καλής εκτέλεσης της συμφωνίας-πλαίσιο, με απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων.

# 5. ΕΙΔΙΚΟΙ ΟΡΟΙ ΕΚΤΕΛΕΣΗΣ ΕΚΤΕΛΕΣΤΙΚΩΝ ΣΥΜΒΑΣΕΩΝ

## 5.1 Τρόπος πληρωμής

**5.1.1.** Η πληρωμή του αναδόχου θα πραγματοποιηθεί με τον πιο κάτω τρόπο **:**

**α)** Το **100%** της συμβατικής αξίας μετά την οριστική παραλαβή των υπηρεσιών

Στις τιμές εργασιών και προμηθειών του τιμολογίου θα εφαρμόζεται το ποσοστό έκπτωσης που έχει προσφέρει ο ανάδοχος με την προσφορά του.

Η πληρωμή του συμβατικού τιμήματος θα γίνεται με την προσκόμιση των νομίμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

**5.1.2.** Toν Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Για τις συμβάσεις αξίας **άνω των χιλίων (1.000) ευρώ, μη συμπεριλαμβανομένου ΦΠΑ, ανεξαρτήτως της πηγής προέλευσης της χρηματοδότησης, κράτηση ύψους 0,1%,** η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης υπέρ της Ενιαίας Αρχής Δημοσίων Συμβάσεων.

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης σύμφωνα με την παρ. 6 του άρθρου 36 του ν. 4412/2016.**Μέχρι την έκδοση της κοινής απόφασης της παρ. 6 του άρθρου 36 του ν. 4412/2016, η ως άνω κράτηση δεν επιβάλλεται**.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ’ αυτού εισφορά υπέρ ΟΓΑ 20%.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας 8% επί του καθαρού ποσού.

**5.1.3.** Υποβάλλεται υποχρεωτικά ηλεκτρονικό τιμολόγιο από τον ανάδοχο ο οποίος συμπληρώνει στο πεδίο ΒΤ-11 Στοιχείο Αναφοράς αγαθού του Εθνικού Μορφότυπου Ηλεκτρονικού Τιμολογίου **: *«ΑΔΑ Ανάληψης».***

## 5.2 Διάρκεια εκτελεστικών συμβάσεων

**5.2.1.** Η διάρκεια έκαστης εκτελεστικής σύμβασης θα καθορίζεται στην πρόσκληση που θα αποστέλλεται στον ανάδοχο κατά την διαδικασία σύναψης αυτής.

**5.2.2.** Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016.

## 5.3 Παραλαβή του αντικειμένου των εκτελεστικών συμβάσεων

**5.3.1** Η παραλαβή των παρεχόμενων υπηρεσιών ή παραδοτέων γίνεται από επιτροπή παραλαβής που συγκροτείται, σύμφωνα με την παράγραφο 3 και την περ. δ της παραγράφου 11 του άρθρου 221, κατά τα αναλυτικώς αναφερόμενα στα Παραρτήματα Ι και ΙΙΙ της παρούσας.

**5.3.2** Κατά τη διαδικασία παραλαβής διενεργείται ο απαιτούμενος έλεγχος, σύμφωνα με τα οριζόμενα στη σύμβαση, μπορεί δε να καλείται να παραστεί και εκπρόσωπος του αναδόχου.

Μετά την ολοκλήρωση της διαδικασίας, η επιτροπή παραλαβής:

**α)** είτε παραλαμβάνει τις σχετικές υπηρεσίες ή παραδοτέα, εφόσον καλύπτονται οι απαιτήσεις της σύμβασης χωρίς έγκριση ή απόφαση του αποφαινομένου οργάνου,

**β)** είτε εισηγείται για την παραλαβή με παρατηρήσεις ή την απόρριψη των παρεχομένων υπηρεσιών ή παραδοτέων, σύμφωνα με τις παραγράφους 3 και 4.

Τα ανωτέρω εφαρμόζονται και σε τμηματικές παραλαβές.

**5.3.3** Αν η επιτροπή παραλαβής κρίνει ότι οι παρεχόμενες υπηρεσίες ή παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλότητα των παρεχόμενων υπηρεσιών ή παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

**5.3.4** Για την εφαρμογή της προηγούμενης παραγράφου ορίζονται τα ακόλουθα:

**α)** Στην περίπτωση που διαπιστωθεί ότι, δεν επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών ή παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών ή παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

**β)** Εάν, με αιτιολογημένη απόφαση του αρμόδιου αποφαινόμενου οργάνου, διαπιστωθεί ότι επηρεάζεται η καταλληλότητα, απορρίπτονται οι παρεχόμενες υπηρεσίες ή τα παραδοτέα, με την επιφύλαξη των οριζομένων στο άρθρο 220.

**5.3.5** Αν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του παραδοτέου από τον οικονομικό φορέα και δεν έχει εκδοθεί πρωτόκολλο παραλαβής της παραγράφου 2 ή πρωτόκολλο με παρατηρήσεις της παραγράφου 3, θεωρείται ότι η παραλαβή έχει συντελεσθεί αυτοδίκαια.

**5.3.6** Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του αρμοδίου αποφαινομένου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής της παραγράφου 1. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπομένων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.

## 5.4 Παρακολούθηση του αντικειμένου των εκτελεστικών συμβάσεων

**5.4.1.** Η παρακολούθηση της εκτέλεσης της Σύμβασης και η διοίκηση αυτής θα διενεργηθεί από την αρμόδια επιτροπή παραλαβής, η οποία θα εισηγείται στο αρμόδιο αποφαινόμενο όργανο για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

**5.4.2.** Η αρμόδια υπηρεσία μπορεί, με απόφασή της να ορίζει για την παρακολούθηση της σύμβασης ως επόπτη με καθήκοντα εισηγητή υπάλληλο της υπηρεσίας. Με την ίδια απόφαση δύνανται να ορίζονται και άλλοι υπάλληλοι της αρμόδιας υπηρεσίας ή των εξυπηρετούμενων από την σύμβαση φορέων, στους οποίους ανατίθενται επιμέρους καθήκοντα για την παρακολούθηση της σύμβασης. Σε αυτή την περίπτωση ο επόπτης λειτουργεί ως συντονιστής.

Τα καθήκοντα του επόπτη είναι, ενδεικτικά, η πιστοποίηση της εκτέλεσης του αντικειμένου της σύμβασης, καθώς και ο έλεγχος της συμμόρφωσης του αναδόχου με τους όρους της σύμβασης. Με εισήγηση του επόπτη η υπηρεσία που διοικεί τη σύμβαση μπορεί να απευθύνει έγγραφα με οδηγίες και εντολές προς τον ανάδοχο που αφορούν στην εκτέλεση της σύμβασης.

## 5.5 Απόρριψη παραδοτέων-Αντικατάσταση

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή /και παραδοτέων με έκπτωση επί της συμβατικής αξίας, με απόφαση της αναθέτουσας αρχής μπορεί να εγκρίνεται αντικατάσταση των υπηρεσιών ή/και παραδοτέων αυτών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016 και την παράγραφο 5.2.2 της παρούσας, λόγω εκπρόθεσμης παράδοσης.

Αν ο ανάδοχος δεν αντικαταστήσει τις υπηρεσίες ή/και τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

## 5.6 Κήρυξη οικονομικού φορέα εκπτώτου - Κυρώσεις

**5.6.1.**Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν:

α) στην περίπτωση της παρ. 7 του άρθρου 105 περί κατακύρωσης και σύναψης σύμβασης

β) στην περίπτωση που δεν εκπληρώσει τις υποχρεώσεις του που απορρέουν από τη σύμβαση ή/και δεν συμμορφωθεί με τις σχετικές γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις, εντός του συμφωνημένου χρόνου εκτέλεσης της σύμβασης,

γ) εφόσον δεν παράσχει τις υπηρεσίες ή δεν υποβάλει τα παραδοτέα ή δεν προβεί στην αντικατάστασή τους μέσα στον συμβατικό χρόνο ή στον χρόνο παράτασης που του δοθεί, σύμφωνα με τα όσα προβλέπονται στο άρθρο 217 περί διάρκειας σύμβασης παροχής υπηρεσίας, με την επιφύλαξη της επόμενης παραγράφου.

Στην περίπτωση συνδρομής λόγου έκπτωσης του αναδόχου από τη σύμβαση κατά την ως άνω περίπτωση (γ), η αναθέτουσα αρχή κοινοποιεί στον ανάδοχο ειδική όχληση, η οποία μνημονεύει τις διατάξεις του άρθρου 203 του ν. 4412/2016 και περιλαμβάνει συγκεκριμένη περιγραφή των ενεργειών στις οποίες οφείλει να προβεί ο ανάδοχος, προκειμένου να συμμορφωθεί, μέσα σε προθεσμία **δεκαπέντε (15) ημερών** από την κοινοποίηση της ανωτέρω όχλησης. Αν η προθεσμία, που τεθεί με την ειδική όχληση, παρέλθει, χωρίς ο ανάδοχος να συμμορφωθεί, κηρύσσεται έκπτωτος μέσα σε προθεσμία τριάντα (30) ημερών από την άπρακτη πάροδο της προθεσμίας συμμόρφωσης.

Ο ανάδοχος δεν κηρύσσεται έκπτωτος για λόγους που αφορούν σε υπαιτιότητα του φορέα εκτέλεσης της σύμβασης ή αν συντρέχουν λόγοι ανωτέρας βίας.

Στον ανάδοχο που κηρύσσεται έκπτωτος από τη σύμβαση, επιβάλλονται, με απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων, αθροιστικά οι παρακάτω κυρώσεις:

α) ολική κατάπτωση της εγγύησης καλής εκτέλεσης της σύμβασης,

Επιπλέον, σε βάρος του αναδόχου μπορεί να επιβληθεί και προσωρινός αποκλεισμός του από το σύνολο των συμβάσεων προμηθειών ή υπηρεσιών των φορέων που εμπίπτουν στις διατάξεις του ν. 4412/2016, κατά τα ειδικότερα προβλεπόμενα στο άρθρο 74, περί αποκλεισμού οικονομικού φορέα από δημόσιες συμβάσεις

**5.6.2.** Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής.

Οι ποινικές ρήτρες υπολογίζονται ως εξής:

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών/ενδιαμέσων προθεσμιών της αντίστοιχης προθεσμίας επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως,

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

## 5.7 Διοικητικές προσφυγές κατά τη διαδικασία εκτέλεσης των συμβάσεων

Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των άρθρων 5.2 (Διάρκεια εκτελεστικών συμβάσεων), 5.5 (Απόρριψη παραδοτέων – Αντικατάσταση), 5.6 (Κήρυξη οικονομικού φορέα εκπτώτου - Κυρώσεις), καθώς και κατ΄ εφαρμογή των συμβατικών όρων, να ασκήσει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση μέσα σε ανατρεπτική προθεσμία (30) ημερών από την ημερομηνία της κοινοποίησης ή της πλήρους γνώσης της σχετικής απόφασης. Η εμπρόθεσμη άσκηση της προσφυγής αναστέλλει τις επιβαλλόμενες κυρώσεις. Επί της προσφυγής αποφασίζει το αρμοδίως αποφαινόμενο όργανο, ύστερα από γνωμοδότηση του προβλεπόμενου στις περιπτώσεις β΄ και δ΄ της παραγράφου 11 του άρθρου 221 του ν.4412/2016 οργάνου, εντός προθεσμίας τριάντα (30) ημερών από την άσκησή της, άλλως θεωρείται ως σιωπηρώς απορριφθείσα. Κατά της απόφασης αυτής δεν χωρεί η άσκηση άλλης οποιασδήποτε φύσης διοικητικής προσφυγής. Αν κατά της απόφασης που επιβάλλει κυρώσεις δεν ασκηθεί εμπρόθεσμα η προσφυγή ή αν απορριφθεί αυτή από το αποφαινόμενο αρμοδίως όργανο, η απόφαση καθίσταται οριστική. Αν ασκηθεί εμπρόθεσμα προσφυγή, αναστέλλονται οι συνέπειες της απόφασης μέχρι αυτή να οριστικοποιηθεί.

## 5.8 Δικαστική επίλυση διαφορών

Κάθε διαφορά μεταξύ των συμβαλλόμενων μερών που προκύπτει από τις συμβάσεις που συνάπτονται στο πλαίσιο της παρούσας διακήρυξης , επιλύεται με την άσκηση προσφυγής ή αγωγής στο Διοικητικό Εφετείο της Περιφέρειας, στην οποία εκτελείται εκάστη σύμβαση, κατά τα ειδικότερα οριζόμενα στις παρ. 1 έως και 6 του άρθρου 205Α του ν. 4412/2016.Πριν από την άσκηση της προσφυγής στο Διοικητικό Εφετείο προηγείται υποχρεωτικά η τήρηση της προβλεπόμενης στο άρθρο 205 ενδικοφανούς διαδικασίας, διαφορετικά η προσφυγή απορρίπτεται ως απαράδεκτη.

Αν ο ανάδοχος της σύμβασης είναι κοινοπραξία, η προσφυγή ασκείται είτε από την ίδια είτε από όλα τα μέλη της. Δεν απαιτείται η τήρηση ενδικοφανούς διαδικασίας αν ασκείται από τον ενδιαφερόμενο αγωγή, στο δικόγραφο της οποίας δεν σωρεύεται αίτημα ακύρωσης ή τροποποίησης διοικητικής πράξης ή παράλειψης

## 5.9 Αναπροσαρμογή τιμής

ΔΕΝ ΠΡΟΒΛΕΠΕΤΑΙ ΣΤΗΝ ΠΑΡΟΥΣΑ ΔΙΑΚΗΡΥΞΗ.

## ΔΙΑΔΙΚΑΣΙΑ ΑΝΑΘΕΣΗΣ ΕΚΤΕΛΕΣΤΙΚΩΝ ΣΥΜΒΑΣΕΩΝ

## 6.1 Διαδικασία ανάθεσης και απαιτούμενα δικαιολογητικά

### Κριτήριο ανάθεσης συμβάσεων που βασίζονται στη συμφωνία-πλαίσιο (“εκτελεστικές συμβάσεις”)

Οι εκτελεστικές συμβάσεις ανατίθενται σύμφωνα με τους όρους και τις προϋποθέσεις της συμφωνίας –πλαίσιο.

Ο οικονομικός φορέας θα πρέπει να λάβει υπόψη του κατά το στάδιο υποβολής της προσφοράς του στη συμφωνία-πλαίσιο ότι στην περίπτωση που πρόκειται για συμβάσεις, οι απαιτήσεις των οποίων σε σχέση με την τιμή μεταβάλλονται στο χρόνο (τιμοκατάλογοι προμήθειας υλικών και υπηρεσίας/εργασίας) το ποσοστό έκπτωσης επί της τιμής των εκάστοτε ισχύον των ως ανωτέρω τιμοκαταλόγων που προσέφερε ο συμμετέχων με την αρχική προσφορά του παραμένει σταθερό και αμετάβλητο καθ’ όλη τη διάρκεια της συμφωνίας – πλαισίου και διατηρείται ως κατώτατο όριο για την υποβολή των προσφορών του για την σύναψη των εκτελεστικών συμβάσεων. Ως εκ τούτου ο ανάδοχος με την υποβολή της προσφοράς του για την εκάστοτε συγκεκριμένη εργασία υποχρεούται να προσφέρει ποσοστά έκπτωσης μεγαλύτερα ή ίσα (και σε καμία περίπτωση μικρότερα) από αυτά που είχε προσφέρει στον αρχικό διαγωνισμό για τη σύναψη της συμφωνίας-πλαίσιο.

**Στην περίπτωση όπου η προκύπτουσα συντήρηση δεν συμπεριλαμβάνεται στον ενδεικτικό πίνακα εργασιών του Παραρτήματος ΙΙ της παρούσας ή/και στην περίπτωση μη ύπαρξης των ειδών προς προμήθεια, η Αναθέτουσα Αρχή διατηρεί το δικαίωμα έρευνας στην αγορά για το ύψος των προσφερόμενων τιμών, είτε αρχικά, είτε διαδοχικά, για κάθε εκτελεστική σύμβαση και εφόσον διαπιστώσει ότι η οικονομική προσφορά του αναδόχου είναι υψηλή, κοινοποιεί τα ευρήματά της στον ανάδοχο ώστε να δώσει βελτιωμένη προσφορά. Σε περίπτωση όπου η βελτιωμένη προσφορά παραμένει υψηλότερη, η αναθέτουσα αρχή μπορεί να προσφύγει σε εκτός της συμφωνίας-πλαίσιο οικονομικό φορέα για να εκτελέσει τη συντήρηση ή προμήθεια.**

Οι εκτελεστικές συμβάσεις ανατίθενται με τη διαδικασία του άρθρου 32Α του Ν.4412/16 περί διαπραγμάτευσης χωρίς προηγούμενη δημοσίευση, ήτοι κατόπιν πρόσκλησης στον ανάδοχο για υποβολή αφενός της προσφοράς του και αφετέρου των απαιτούμενων δικαιολογητικών.

Το δικαιολογητικό που θα κατατίθεται σε έκαστη εκτελεστική σύμβαση θα είναι μία υπεύθυνη δήλωση, που θα υπογράφεται κατά τα οριζόμενα στο άρθρο 79Α του ν. 4412/2016, στην οποία θα δηλώνεται ότι δεν έχουν επέλθει στο πρόσωπό του αναδόχου οψιγενείς μεταβολές κατά την έννοια του άρθρου 104 του Ν.4412/2016.

Ως αναθέτουσα αρχή για τις εκτελεστικές συμβάσεις ορίζεται ο Δήμαρχος.

Η αναθέτουσα αρχή κατόπιν της έκδοσης της ανωτέρω απόφασης απευθύνει πρόσκληση στον οικονομικό φορέα να υπογράψει το σχετικό συμφωνητικό σύμφωνα με τα προβλεπόμενα από τις διατάξεις των παρ. 4 και 5 του άρθρου 105 του Ν. 4412/2016.

# ΠΑΡΑΡΤΗΜΑΤΑ

## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Συμφωνίας-πλαίσιο

**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΦΩΝΙΑΣ-ΠΛΑΙΣΙΟ**

Αντικείμενο της Συμφωνίας-πλαίσιο είναι η παροχή υπηρεσιών σε ετήσια βάση και σε βάθος τετραετίας, σύμφωνα με τις διατάξεις της Συμφωνίας – Πλαίσιο, προκειμένου να καλυφθούν οι αντίστοιχες ανάγκες για την υπηρεσία με τίτλο «**ΣΥΝΤΗΡΗΣΗ ΚΑΙ ΕΠΙΣΚΕΥΗ ΤΩΝ ΟΡΓΑΝΩΝ ΤΩΝ ΠΑΙΔΙΚΩΝ ΧΑΡΩΝ**», **διάρκειας τεσσάρων (4) ετών,** του Δήμου Ηρακλείου Αττικής.

Ο έλεγχος, η συντήρηση και η επισκευή των οργάνων παιδικής χαράς επιμηκύνουν τη διάρκεια ζωής τους και διατηρούν το παρέχον επίπεδο ασφαλείας. Η παρούσα αφορά την εκτέλεση εργασιών τακτικής συντήρησης παιδικών χαρών που βρίσκονται στον Δήμο Ηρακλείου Αττικής στο πλαίσιο προγράμματος γενικότερης αναβάθμισης και πιστοποίησης των παιδικών χαρών του Δήμου σύμφωνα με τον καθορισμό των νέων προϋποθέσεων και των τεχνικών προδιαγραφών (ΥΠΕΣ-Αριθ. 28492/11-5-2009 (ΦΕΚ Β’ 931), όπως τροποποιήθηκε και συμπληρώθηκε με την ΥΠΕΣ - Αριθ. 27934/14 (ΦΕΚ 2029/Β/14). Οι εργασίες που θα εκτελεσθούν έχουν σκοπό τη διατήρηση ή και επαναφορά των παιδικών χαρών του Δήμου σε επίπεδο ασφαλούς λειτουργίας και πιστοποίησής τους.

Η παρούσα υπηρεσία αφορά στην ανάθεση εργασιών συντήρησης και επισκευής των οργάνων και του εξοπλισμού είκοσι πέντε (25) παιδικών χαρών του Δήμου Ηρακλείου Αττικής, ώστε να καλύπτεται η ανάγκη για σωματική και νοητική ανάπτυξη των παιδιών, μέσω της ψυχαγωγίας τους με χρήση του κατάλληλου εξοπλισμού, ειδικά σχεδιασμένου για το σκοπό αυτό.

Βασική προϋπόθεση για την ορθή λειτουργία της παιδικής χαράς είναι, αφενός η ασφαλής χρήση της, κατά τα ισχύοντα πρότυπα ασφαλείας ΕΝ 1176 (ΕΝ 1176), ΕΝ 1176-1, ΕΝ 1177 (EN 1177), ΕΝ 71-3 ή ισοδύναμα αυτών, τις οδηγίες του κατασκευαστή και τη συχνότητα χρήσης του εξοπλισμού, όπως ορίζεται στο ΦΕΚ 931Β/18-05-2009 και ΦΕΚ 2029Β/25-07-2014, όπως εκάστοτε ισχύουν και αφετέρου η δημιουργία ενός ευέλικτου χωρικού υπόβαθρου που να μπορεί να τροποποιείται και να εμπλουτίζεται διαρκώς, σύμφωνα με τις τρέχουσες και συνεχώς εξελισσόμενες ανάγκες και τις διεθνείς τάσεις περί σχεδιασμού.

Συγκεκριμένα αφορά στην αντικατάσταση φθαρμένων εξαρτημάτων και τμημάτων των οργάνων, την αποξήλωση ή μετακίνηση οργάνων, δαπέδων κ.λπ. προκειμένου αυτά να είναι ασφαλή για χρήση από παιδιά, σύμφωνα με την αρ. 28492/11-5-2009 (ΦΕΚ Β’ 931) απόφαση του Υπουργού Εσωτερικών, όπως τροποποιήθηκε και συμπληρώθηκε με την ΥΠΕΣ - Αριθ. 27934/14 (ΦΕΚ 2029/Β/14).

Στη συντήρηση περιλαμβάνεται και η προμήθεια των απαραίτητων υλικών για τη λειτουργική αποκατάσταση των οργάνων όπως καθίσματα, πανέλα, αλυσίδες, τσουλήθρες κ.λπ., καθώς και ο μηνιαίος λειτουργικός έλεγχος εκ μέρους του αναδόχου. Η επιλογή των εργασιών και των υλικών που απαιτούνται έγινε με βάση αυτοψίες που διενέργησε η Υπηρεσία και με βάση τις παρατηρήσεις των εκθέσεων επιθεώρησης του διαπιστευμένου φορέα.

Συντήρηση νοείται κάθε εργασία από ειδικευμένο προσωπικό, η οποία έχει σκοπό τη διατήρηση ή την επαναφορά του εξοπλισμού της παιδικής χαράς, στο επίπεδο λειτουργίας και ασφάλειας που είχε κατά το στάδιο της αρχικής εγκατάστασής του, καθώς και τη συμμόρφωση στις παρατηρήσεις του ελέγχου, που πραγματοποιήθηκε από τον διαπιστευμένο φορέα ελέγχου.

Η προσφυγή στον τρόπο εκτέλεσης της παρούσας σύμβασης, ήτοι η επιλογή της διαδικασίας της συμφωνίας-πλαίσιο, καθίσταται αναγκαία, καθώς η εν λόγω διαδικασία επιτρέπει στο Δήμο να εκτελεί τις υπηρεσίες που απαιτούνται σύμφωνα με τις εκάστοτε ανάγκες του και να μη περιορίζεται αυστηρά στην προμέτρηση ποσοτήτων, καθώς οι τελευταίες δεν είναι δυνατό να προσδιοριστούν .

Η προς ανάθεση υπηρεσία κατατάσσεται στον ακόλουθο κωδικό του Κοινού Λεξιλογίου δημοσίων συμβάσεων (CPV) :

|  |  |
| --- | --- |
| **CPV** | **ΠΕΡΙΓΡΑΦΗ** |
| 50870000-4 | Υπηρεσίες επισκευής και συντήρησης εξοπλισμού παιδικής χαράς |

Λόγω των ανωτέρω, ο ενδεικτικός προϋπολογισμός της παρούσης δεν περιλαμβάνει ποσότητες των επιμέρους υπηρεσιών, αλλά μόνο την κατ’ εκτίμηση συνολική δαπάνη αυτών για τέσσερα (4) έτη, η οποία εκτιμήθηκε βάσει των συνολικών δαπανών που πραγματοποιήθηκαν για σχετικές υπηρεσίες τα προηγούμενα τέσσερα (4) έτη.

Η παρούσα σύμβαση δεν μπορεί να διαιρεθεί σε τμήματα, διότι το αντικείμενο της εργασίας είναι ενιαίο, η σειρά των εργασιών πρέπει να γίνεται συντονισμένα και με συγκεκριμένη χρονική ακολουθία και η εμπλοκή περισσοτέρων του ενός Αναδόχων, θα είχε σαν αποτέλεσμα την μη ορθή εκτέλεση του συνολου της εργασίας.

Συνακόλουθα, στον διαγωνισμό γίνονται δεκτές προσφορές που αφορούν μόνο στο σύνολο των υπηρεσιών συντήρησης και επισκευής των οργάνων των παιδικών χαρών του Δήμου.

Οι κυριότερες εργασίες που τυχόν θα προκύψουν καθώς και η ενδεικτική δαπάνη για την εκτέλεση αυτών, δίδονται στο Παράρτημα IΙ της παρούσας. Οι προαναφερόμενες ενδεικτικές εργασίες συντήρησης και επισκευής των οργάνων των παιδικών χαρών του Δήμου δεν αποκλείουν την ανάγκη και άλλου είδους εργασίας η οποία δεν μπορεί να προβλεφθεί.

Οι τιμές του πίνακα περιλαμβάνουν την ενδεικτική δαπάνη για την εκτέλεση της εργασίας, συμπεριλαμβανόμενης της δαπάνης του απαιτούμενου εργατοτεχνικού προσωπικού, των μηχανημάτων και εργαλείων, της επάλειψης των τομών, της δαπάνης απομάκρυνσης των προϊόντων καθώς και της αφαίρεσης αυτών.

Η ολοκλήρωση αυτής της διαγωνιστικής διαδικασίας θα οδηγήσει στη σύναψη συμφωνίας – πλαίσιο με έναν οικονομικό φορέα για το σύνολο των υπηρεσιών της παρούσας.

Η εκτιμώμενη αξία της συμφωνίας-πλαίσιο ανέρχεται στο ποσό των **379.032,26€** προ ΦΠΑ (προϋπολογισμός συμπ. ΦΠΑ 24%: **470.000,00€**, ποσό ΦΠΑ 24%: **90.967,74€**).

**Η εκτιμώμενη αξία είναι ενδεικτική και μη δεσμευτική, ως προς την εξάντλησή της, και προέκυψε από έρευνα που πραγματοποιήθηκε στην ελεύθερη αγορά σε συνδυασμό με την εμπειρία των στελεχών του Δήμου μας από προηγούμενες δαπάνες**.

Η αξία των επιμέρους συμβάσεων που θα κληθεί/ούν να υπογράψει/ουν ο/οι οικονομικός/οί φορέας/είς στο πλαίσιο της συμφωνίας-πλαίσιο με την αναθέτουσα αρχή («εκτελεστικές συμβάσεις») θα ορίζεται ρητώς, είτε στην παραγγελία, είτε στην πρόσκληση υποβολής προσφοράς από τους οικονομικούς φορείς που έχουν υπογράψει συμφωνία-πλαίσιο.

Η διάρκεια της συμφωνίας – πλαίσιο ορίζεται στα τέσσερα (4) έτη από την υπογραφή και την ανάρτηση αυτής στο ΚΗΜΔΗΣ.

Η συμφωνία-πλαίσιο λύεται με την ολοκλήρωση του χρηματικού της αντικειμένου σύμφωνα με τον ενδεικτικό προϋπολογισμό, ακόμη και αν δεν έχει παρέλθει το χρονικό διάστημα της ανωτέρω τετραετίας από την υπογραφή της.

Η Αναθέτουσα Αρχή δύναται να τερματίσει τη Συμφωνία πλαίσιο σε περίπτωση σοβαρού, μη προβλεπόμενου λόγου που αυτή κρίνει δικαιολογημένο με έκδοση ειδικά αιτιολογημένης απόφασης. Μετά τον τερματισμό της Συμφωνίας πλαίσιο, ο ανάδοχος υποχρεούται να ολοκληρώσει οποιαδήποτε εκτελεστική σύμβαση βρίσκεται σε ισχύ, σύμφωνα με τους όρους και προϋποθέσεις της Συμφωνίας-πλαίσιο. Ωστόσο, η Αναθέτουσα Αρχή δύναται να αποφασίσει την ακύρωση της εκτελεστικής σύμβασης.

Ο ανάδοχος δεν δύναται να απαιτήσει οποιοδήποτε ποσό πέραν του ορίου των ποσών που οφείλονται σε αυτόν για εργασίες για τις οποίες έχει συνταχθεί πρωτόκολλο παραλαβής, ούτε δικαιούται να ζητήσει αποζημίωση για οποιαδήποτε απώλεια ή ζημία που έχει υποστεί ως αποτέλεσμα του τερματισμού της Συμφωνίας-πλαίσιο. Κανένα Εμπλεκόμενο Μέρος δεν θεωρείται ότι αθετεί τις υποχρεώσεις του όπως προκύπτουν από τη Συμφωνία-πλαίσιο, εφόσον η εκπλήρωση των υποχρεώσεων αυτών εμποδίζεται από οποιοδήποτε γεγονός ανωτέρας βίας, το οποίο προκύπτει μετά την ημερομηνία υπογραφής της Συμφωνίας-πλαίσιο. Επίσης η συμφωνία-πλαίσιο δεν αποτελεί νομική δέσμευση σύμβασης και τα μέρη της συμφωνίας-πλαίσιο δεν υποχρεούνται εκ του νόμου να παρέχουν ή να δεχτούν τις υπηρεσίες που αποτελούν αντικείμενο της συμφωνίας-πλαίσιο.

Οι εκτελεστικές συμβάσεις μπορούν να συνάπτονται έως και τη συμπλήρωση του χρόνου διάρκειας της συμφωνίας-πλαίσιο. Η διάρκεια των εκτελεστικών συμβάσεων μπορεί να υπερβαίνει το χρόνο λήξης της συμφωνίας-πλαίσιο.

Η συμφωνία-πλαίσιο θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει τιμής (χαμηλότερη τιμή με το μεγαλύτερο ποσοστό έκπτωσης), σύμφωνα με τα ειδικότερα οριζόμενα στην παρ. 2.3 της παρούσας.

**ΜΕΡΟΣ Β- ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΦΩΝΙΑΣ-ΠΛΑΙΣΙΟ**

**Χρηματοδότηση της συμφωνίας-πλαίσιο**

Φορέας χρηματοδότησης της παρούσας συμφωνίας-πλαίσιο και των συμβάσεων που βασίζονται σε αυτή (“εκτελεστικές συμβάσεις”) είναι ο Δήμος Ηρακλείου.

Η δαπάνη για την εν λόγω συμφωνία-πλαίσιο και τις εκτελεστικές αυτής συμβάσεις, βαρύνει τον με Κ.Α. του κατωτέρω παρατιθέμενου πίνακαως εξής:

|  |  |  |  |  |  |  |
| --- | --- | --- | --- | --- | --- | --- |
| **K.A. ΕΞΟΔΩΝ** | **ΠΡΟΫΠΟΛΟΓΙΣΜΟΣ ΟΙΚ. ΕΤΟΣ**  **2024** | **ΠΡΟΫΠΟΛΟΓΙΣΜΟΣ ΟΙΚ. ΕΤΟΣ**  **2025** | **ΠΡΟΫΠΟΛΟΓΙΣΜΟΣ**  **ΟΙΚ. ΕΤΟΣ**  **2026** | **ΠΡΟΫΠΟΛΟΓΙΣΜΟΣ**  **ΟΙΚ. ΕΤΟΣ**  **2027** | **ΠΡΟΫΠΟΛΟΓΙΣΜΟΣ**  **ΟΙΚ. ΕΤΟΣ**  **2028** | **ΣΥΝΟΛΙΚΟΣ**  **ΠΡΟΫΠΟΛΟΓΙΣΜΟΣ** |
| 30-6265.002 | 0,00€ | 117.500,00 € | 117.500,00 € | 117.500,00 € | 117.500,00 € | **470.000,00€** |

1. Τα ποσά που αναφέρονται στον ενδεικτικό προϋπολογισμό είναι τα διαθέσιμα από το Δήμο για το σύνολο των υπηρεσιών και προμηθειών έως την λήξη της σύμβασης και δεν δεσμεύουν το Δήμο σε κατώτατα όρια.
2. Δαπάνη που δεν εξαντλήθηκε εντός συγκεκριμένου οικονομικού έτους, λόγω μικρότερης ποσότητας προκυπτουσών απαιτούμενων εργασιών, δύναται να μεταφερθεί στο επόμενο οικονομικό έτος για την κάλυψη τυχόν πρόσθετων έκτακτων αναγκών εκτέλεσης εργασιών συντήρησης και επισκευής των οργάνων των παιδικών χαρών του Δήμου και για τον λόγο αυτό ο ανωτέρω επιμερισμός των δαπανών ανά έτος είναι ενδεικτικός και όχι δεσμευτικός. Αντίστοιχα αν σε κάποιο έτος προκύψουν ανάγκες που υπερκαλύπτουν την προϋπολογιζόμενη ετήσια δαπάνη τότε δύναται να μεταφερθούν δαπάνες από επόμενα έτη.

Toν Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Για τις συμβάσεις αξίας **άνω των χιλίων (1.000) ευρώ, μη συμπεριλαμβανομένου ΦΠΑ, ανεξαρτήτως της πηγής προέλευσης της χρηματοδότησης, κράτηση ύψους 0,1%**, η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης υπέρ της Ενιαίας Αρχής Δημοσίων Συμβάσεων.

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης.. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης σύμφωνα με την παρ. 6 του άρθρου 36 του ν. 4412/2016.**Μέχρι την έκδοση της κοινής απόφασης της παρ. 6 του άρθρου 36 του ν. 4412/2016, η ως άνω κράτηση δεν επιβάλλεται**.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ’ αυτού εισφορά υπέρ ΟΓΑ 20%.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας 8% επί του καθαρού ποσού.

## ΠΑΡΑΡΤΗΜΑ ΙΙ – ΕΝΔΕΙΚΤΙΚΟΣ ΠΙΝΑΚΑΣ ΕΡΓΑΣΙΩΝ ΚΑΙ ΠΡΟΜΗΘΕΙΑΣ ΥΛΙΚΩΝ

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ ΕΡΓΑΣΙΑΣ** | **ΜΟΝΑΔΑ ΜΕΤΡΗΣΗΣ** | **ΤΙΜΗ ΜΟΝΑΔΑΣ ΥΛΙΚΩΝ (€)** | **ΤΙΜΗ ΜΟΝΑΔΑΣ ΕΡΓΑΣΙΑΣ (€)** |
|  | ΑΝΤΙΚΑΤΑΣΤΑΣΗ ΤΣΟΥΛΗΘΡΑΣ HPL | ΤΕΜ | 590.00 | 60,00 |
|  | ΑΝΤΙΚΑΤΑΣΤΑΣΗ ΣΥΣΤΗΜΑΤΟΣ ΕΞΟΔΟΥ ΤΣΟΥΛΗΘΡΑΣ ΜΕ HPL (ΣΕΤ) | ΤΕΜ | 350,00 | 20,00 |
|  | ΠΡΟΣΑΡΤΗΣΗ ΤΣΟΥΛΗΘΡΩΝ ΣΥΝΘΕΤΟΥ | ΤΕΜ | 7,00 | 30,00 |
|  | ΑΝΤΙΚΑΤΑΣΤΑΣΗ ΠΑΝΕΛΟΥ ΠΥΡΓΟΥ | ΤΕΜ | 200,00 | 25,00 |
|  | ΑΝΤΙΚΑΤΑΣΤΑΣΗ ΔΑΠΕΔΟΥ ΠΥΡΓΟΥ | ΤΕΜ | 300,00 | 25,00 |
|  | ΑΝΤΙΚΑΤΑΣΤΑΣΗ ΠΑΤΑΡΙΟΥ ΠΟΛΥΣΥΝΘΕΤΟΥ ΟΡΓΑΝΟΥ | ΤΕΜ | 450,00 | 50,00 |
|  | ΑΝΤΙΚΑΤΑΣΤΑΣΗ ΚΑΓΚΕΛΟΥ ΓΕΦΥΡΑΣ | ΤΕΜ | 300,00 | 34,50 |
|  | ΑΝΤΙΚΑΤΑΣΤΑΣΗ ΞΥΛΙΝΟΥ ΣΤΟΙΧΕΙΟΥ ΣΕ ΔΑΠΕΔΟ ΓΕΦΥΡΑΣ | ΤΕΜ | 20,00 | 1,50 |
|  | ΑΝΤΙΚΑΤΑΣΤΑΣΗ ΠΛΑΪΝΟΥ ΠΡΟΣΤΑΤΕΥΤΙΚΟΥ ΠΑΝΕΛΟΥ ΣΕ ΣΚΑΛΑ ΑΝΟΔΟΥ | ΤΕΜ | 250,00 | 50,00 |
|  | ΑΝΤΙΚΑΤΑΣΤΑΣΗ ΚΟΥΠΑΣΤΗΣ ΣΕ ΣΚΑΛΑ ΑΝΟΔΟΥ | ΤΕΜ | 30,00 | 2,00 |
|  | ΑΝΤΙΚΑΤΑΣΤΑΣΗ ΞΥΛΙΝΟΥ Ή ΜΕΤΑΛΛΙΚΟΥ ΠΑΤΗΜΑΤΟΣ ΣΚΑΛΑΣ | ΤΕΜ | 30,00 | 5,00 |
|  | ΑΝΤΙΚΑΤΑΣΤΑΣΗ ΞΥΛΙΝΗΣ ΓΕΦΥΡΑΣ | ΤΕΜ | 300,00 | 260,00 |
|  | ΑΝΤΙΚΑΤΑΣΤΑΣΗ ΠΛΑΣΤΙΚΟΥ ΤΟΥΝΕΛ ΣΥΝΘΕΤΩΝ ΟΡΓΑΝΩΝ | ΤΕΜ | 400,00 | 20,00 |
|  | ΑΝΤΙΚΑΤΑΣΤΑΣΗ ΒΙΔΑΣ | ΤΕΜ | 5,00 | 0,30 |
|  | ΑΝΤΙΚΑΤΑΣΤΑΣΗ ΠΡΟΣΤΑΤΕΥΤΙΚΗΣ ΤΑΠΑΣ ΣΕ ΣΤΡΙΦΟΝΙ | ΤΕΜ | 6,00 | 0,90 |
|  | ΤΟΠΟΘΕΤΗΣΗ ΠΡΟΣΤΑΤΕΥΤΙΚΩΝ (ΤΑΠΕΣ) ΣΕ ΣΩΛΗΝΕΣ ΚΥΚΛΙΚΗΣ ΔΙΑΤΟΜΗΣ | ΤΕΜ | 12,00 | 1,80 |
|  | ΤΟΠΟΘΕΤΗΣΗ ΠΡΟΣΤΑΤΕΥΤΙΚΩΝ (ΤΑΠΕΣ) ΣΕ ΥΠΟΣΤΗΛΩΜΑΤΑ ΤΕΤΡΑΓΩΝΙΚΗΣ ΔΙΑΤΟΜΗΣ | ΤΕΜ | 3,00 | 0,45 |
|  | ΣΦΥΞΙΜΟ ΣΚΕΛΕΤΟΥ ΣΥΝΘΕΤΟΥ ΟΡΓΑΝΟΥ Ή ΜΕΡΩΝ ΑΥΤΟΥ | ΤΕΜ | 220,00 | 33,00 |
|  | ΑΝΤΙΚΑΤΑΣΤΑΣΗ ΑΝΑΡΡΙΧΗΤΙΚΟΥ ΣΤΥΛΟΥ | ΤΕΜ | 200,00 | 5,00 |
|  | ΑΝΤΙΚΑΤΑΣΤΑΣΗ ΔΙΧΤΥΟΥ ΑΝΑΡΡΙΧΗΣΗΣ ΤΣΟΥΛΗΘΡΑΣ ΣΥΝΘΕΤΩΝ ΟΡΓΑΝΩΝ | ΤΕΜ | 600,00 | 30,00 |
|  | ΑΝΤΙΚΑΤΑΣΤΑΣΗ ΣΧΟΙΝΙΟΥ ΣΕ ΚΑΜΠΥΛΗ ΑΝΑΡΡΙΧΗΣΗ | ΤΕΜ | 100,00 | 12,00 |
|  | ΑΝΤΙΚΑΤΑΣΤΑΣΗ ΑΝΑΡΡΙΧΗΤΙΚΟΎ ΔΙΧΤΥΟΥ ΔΙΠΛΗΣ ΑΝΑΡΡΙΧΗΣΗΣ | ΤΕΜ | 800,00 | 50,00 |
|  | ΑΝΤΙΚΑΤΑΣΤΑΣΗ ΓΑΝΤΖΟΥ ΣΕ ΠΑΙΧΝΙΔΙ ΑΝΑΡΡΙΧΗΣΗΣ | ΤΕΜ | 10,00 | 1,50 |
|  | ΑΝΤΙΚΑΤΑΣΤΑΣΗ ΚΟΥΖΙΝΕΤΟΥ ΣΕ ΚΟΥΝΙΑ | ΤΕΜ | 35,00 | 4,20 |
|  | ΑΝΤΙΚΑΤΑΣΤΑΣΗ ΚΑΘΙΣΜΑΤΟΣ ΠΑΙΔΩΝ | ΤΕΜ | 80,00 | 11,70 |
|  | ΑΝΤΙΚΑΤΑΣΤΑΣΗ ΚΑΘΙΣΜΑΤΟΣ ΝΗΠΙΩΝ | ΤΕΜ | 150,00 | 21,00 |
|  | ΑΝΤΙΚΑΤΑΣΤΑΣΗ ΣΚΕΛΕΤΟΥ ΔΙΘΕΣΙΑΣ ΚΟΥΝΙΑΣ | ΤΕΜ | 400,00 | 284,00 |
|  | ΑΝΤΙΚΑΤΑΣΤΑΣΗ ΚΑΘΙΣΜΑΤΟΣ ΚΟΥΝΙΑΣ ΤΥΠΟΥ ΦΩΛΙΑΣ | ΤΕΜ | 725,00 | 20,00 |
|  | ΑΝΤΙΚΑΤΑΣΤΑΣΗ ΞΥΛΙΝΟΥ ΣΤΟΙΧΕΙΟΥ ΣΕ ΠΑΓΚΑΚΙ | ΤΕΜ | 40,00 | 3,75 |
|  | ΣΥΜΠΛΗΡΩΣΗ ΣΤΟΙΧΕΙΟΥ ΞΥΛΙΝΗΣ ΠΕΡΙΦΡΑΞΗΣ | ΤΕΜ | 9,00 | 2,00 |
|  | ΣΥΜΠΛΗΡΩΣΗ ΣΤΟΙΧΕΙΟΥ ΜΕΤΑΛΛΙΚΗΣ ΠΕΡΙΦΡΑΞΗΣ | ΤΕΜ | 50,00 | 4,50 |
|  | ΤΟΠΟΘΕΤΗΣΗ ΠΡΟΣΤΑΤΕΥΤΙΚΩΝ ΕΛΑΣΤΙΚΩΝ ΣΤΗ ΒΑΣΗ ΚΑΘΙΣΜΑΤΩΝ ΤΡΑΜΠΑΛΑΣ | ΤΕΜ | 70,00 | 4,50 |
|  | ΑΝΤΙΚΑΤΑΣΤΑΣΗ ΚΑΘΙΣΜΑΤΩΝ ΤΡΑΜΠΑΛΑΣ | ΤΕΜ | 30,00 | 2,55 |
|  | ΑΝΤΙΚΑΤΑΣΤΑΣΗ ΧΕΙΡΟΛΑΒΗΣ-ΑΝΑΒΟΛΕΑ ΔΙΠΛΟΥ ΕΛΑΤΗΡΙΟΥ | ΤΕΜ | 15,00 | 22,50 |
|  | ΑΝΤΙΚΑΤΑΣΤΑΣΗ ΕΛΑΤΗΡΙΟΥ ΜΕ ΠΙΑΤΟ ΚΟΜΠΛΕ | ΤΕΜ | 200,00 | 22,50 |
|  | ΑΝΤΙΚΑΤΑΣΤΑΣΗ ΦΟΡΕΑ ΔΙΠΛΟΥ ΕΛΑΤΗΡΙΟΥ ΜΕ ΠΛΑΙΝΑ ΚΟΜΠΛΕ | ΤΕΜ | 300,00 | 90,00 |
|  | ΕΠΙΣΚΕΥΗ – ΑΠΟΚΑΤΑΣΤΑΣΗ ΧΥΤΟΥ ΕΛΑΣΤΙΚΟΥ ΔΑΠΕΔΟΥ ΑΠΟ ΑΝΑΚΥΚΛΩΜΕΝΟ ΕΛΑΣΤΙΚΟ | Μ2 | 90,00 | 6,00 |
|  | ΣΥΜΠΛΗΡΩΣΗ ΔΑΠΕΔΟΥ ΑΣΦΑΛΕΙΑΣ | Μ2 | 40,00 | 6,00 |
|  | ΑΠΟΞΗΛΩΣΗ ΟΡΓΑΝΟΥ | ΤΕΜ | 0,00 | 50,00 |
|  | ΑΠΟΞΗΛΩΣΗ ΚΑΙ ΕΠΑΝΑΤΟΠΟΘΕΤΗΣΗ ΜΙΚΡΟΥ ΟΡΓΑΝΟΥ ΣΕ ΝΕΑ ΘΕΣΗ | ΤΕΜ | 0,00 | 60,00 |
|  | ΑΠΟΞΗΛΩΣΗ ΚΑΙ ΕΠΑΝΑΤΟΠΟΘΕΤΗΣΗ ΜΕΣΑΙΟΥ ΟΡΓΑΝΟΥ ΣΕ ΝΕΑ ΘΕΣΗ | ΤΕΜ | 0,00 | 80,00 |
|  | ΑΠΟΞΗΛΩΣΗ ΚΑΙ ΕΠΑΝΑΤΟΠΟΘΕΤΗΣΗ ΜΕΓΑΛΟΥ ΟΡΓΑΝΟΥ ΣΕ ΝΕΑ ΘΕΣΗ | ΤΕΜ | 0,00 | 110,00 |
|  | ΑΠΟΚΑΤΑΣΤΑΣΗ ΑΛΛΩΝ ΒΛΑΒΩΝ ΞΥΛΙΝΩΝ ΜΕΡΩΝ | ΤΕΜ | 0,00 | 50,00 |
|  | ΑΠΟΚΑΤΑΣΤΑΣΗ ΒΛΑΒΩΝ ΜΕΤΑΛΛΙΚΩΝ ΜΕΡΩΝ | Μ | 0,00 | 50,00 |
|  | ΣΥΜΠΛΗΡΩΣΗ ΠΟΡΤΑΣ ΠΕΡΙΦΡΑΞΗΣ | ΤΕΜ | 150,00 | 20,00 |
|  | ΣΥΜΠΛΗΡΩΣΗ ΞΥΛΙΝΗΣ Ή ΜΕΤΑΛΛΙΚΗΣ ΠΕΡΙΦΡΑΞΗΣ | Μ | 45,00 | 10,00 |
|  | ΤΟΠΟΘΕΤΗΣΗ ΠΙΝΑΚΙΔΑΣ ΕΙΣΟΔΟΥ ΠΑΙΔΙΚΗΣ ΧΑΡΑΣ | ΤΕΜ | 270,00 | 40,00 |
|  | ΚΑΘΑΡΙΣΜΟΣ ΕΠΙΦΑΝΕΙΩΝ | Μ2 | 0,00 | 5,00 |
|  | ΕΠΙΣΚΕΥΕΣ ΚΑΤΑΣΚΕΥΩΝ | ΤΕΜ | 0,00 | 70,00 |
|  | ΕΛΑΙΟΧΡΩΜΑΤΙΣΜΟΙ | Μ2 | 5,00 | 10,00 |
|  | ΕΠΑΝΑΤΟΠΟΘΕΤΗΣΗ ΠΑΛΑΙΩΝ ΕΠΙΣΤΡΩΣΕΩΝ | Μ2 | 0,00 | 25,00 |
|  | ΟΠΤΙΚΟΣ ΚΑΙ ΛΕΙΤΟΥΡΓΙΚΟΣ ΕΛΕΓΧΟΣ ΚΑΙ ΕΚΔΟΣΗ ΔΥΟ ΜΗΝΙΑΙΩΝ ΕΚΘΕΣΕΩΝ (ΔΕΛΤΙΑ ΕΛΕΓΧΟΥ) | ΤΕΜ | 0,00 | 25,00 |
|  | ΣΥΝΗΘΗΣ ΚΑΙ ΔΙΟΡΘΩΤΙΚΗ ΣΥΝΤΗΡΗΣΗ (ΕΠΙΣΚΕΥΕΣ) ΚΑΙ ΕΚΔΟΣΗ ΜΙΑΣ ΜΗΝΙΑΙΑΣ ΕΚΘΕΣΗΣ (ΔΕΛΤΙΟ ΣΥΝΤΗΡΗΣΗΣ) | ΤΕΜ | 0,00 | 50,00 |

Οι κυριότερες εργασίες συντήρησης και επισκευής και προμήθειες υλικών που τυχόν θα προκύψουν καθώς και η ενδεικτική δαπάνη για την εκτέλεση αυτών, δίδονται στον ανωτέρω πίνακα. Οι προαναφερόμενες ενδεικτικές εργασίες και προμήθειες δεν αποκλείουν την ανάγκη και άλλου είδους εργασίας ή προμήθειας, η οποία δεν μπορεί να προβλεφθεί.

Οι τιμές του πίνακα περιλαμβάνουν την ενδεικτική δαπάνη για την εκτέλεση της εργασίας, συμπεριλαμβανόμενης της δαπάνης του απαιτούμενου εργατοτεχνικού προσωπικού, των μηχανημάτων και εργαλείων, της επάλειψης των τομών, της δαπάνης απομάκρυνσης των προϊόντων καθώς και της αφαίρεσης αυτών.

Οι παραπάνω περιγραφές βασίζονται σε μία ενδεικτική καταγραφή των αναγκών που έγιναν κατά τη διαδικασία σύνταξης της παρούσας καθώς και οι διαστάσεις των παραπάνω περιγραφόμενων ανταλλακτικών μπορεί να παρουσιάζουν μικρές αποκλίσεις σε σχέση με αυτές που θα χρησιμοποιηθούν κατά την εκτέλεση της Υπηρεσίας.

## ΠΑΡΑΡΤΗΜΑ ΙΙI – ΤΕΧΝΙΚΕΣ ΠΡΟΔΙΑΓΡΑΦΕΣ

Για τη διαχείριση της ασφάλειας ο εξοπλισμός, τα εξαρτήματα, ο φωτισμός, οι επιφάνειες πτώσης και τα δάπεδα ασφαλείας, η περίφραξη, ο περιβάλλον χώρος, καθώς και οι είσοδοι της παιδικής χαράς, θα πρέπει να ελέγχονται και να συντηρούνται σύμφωνα με τα κάτωθι:  
**Α. ΕΛΕΓΧΟΙ**

1. Συνήθης οπτικός έλεγχος. Πραγματοποιείται σε 15ήμερη βάση, σύμφωνα με το χρονοδιάγραμμα ελέγχου και επιτρέπει τον προσδιορισμό των προφανών κινδύνων που μπορεί να προκύψουν από βανδαλισμό, τη χρήση ή και τις καιρικές συνθήκες. Σε περίπτωση επαναλαμβανόμενων βανδαλισμών ή πρόκλησης φθορών από έντονη χρήση ο έλεγχος θα επαναλαμβάνεται σε συντομότερα διαστήματα.
2. Λειτουργικός έλεγχος. Είναι πιο λεπτομερής με σκοπό την εξέταση της σταθερότητας και της λειτουργίας του εξοπλισμού. Πραγματοποιείται, σύμφωνα με το χρονοδιάγραμμα ελέγχου, σε μηνιαία βάση ή όπως υποδεικνύεται από τον κατασκευαστή σε περίπτωση νέου οργάνου. Επιπρόσθετα, μετά από αναφορά ή καταγγελία από οποιαδήποτε πηγή, θα πρέπει να πραγματοποιείτε έκτακτος έλεγχος.

Συγκεκριμένα κατά τους προγραμματισμένους ελέγχους, θα ελέγχεται:

* η καθαριότητα
* οι αποστάσεις εδάφους του εξοπλισμού
* η κατάσταση του δαπέδου ασφαλείας
* εκτεθειμένα θεμέλια
* αιχμηρά άκρα
* εξαρτήματα που λείπουν
* υπερβολική φθορά κινητών μερών και δομική αρτιότητα. Ιδιαίτερη προσοχή θα δίδεται στα στοιχεία στερέωσης του εξοπλισμού κλειστού τύπου (ρουλεμάν, αρθρώσεις, κουζινέτα), καθώς και σε πλαστικά ενισχυμένα από ίνες γυαλιού (κυρίως σε τσουλήθρες), όταν οι ίνες είναι πλέον ορατές. Επίσης όταν η ευστάθεια του εξοπλισμού βασίζεται σε ένα στύλο, πρέπει να παρακολουθείται η φθορά της βάσης και να απομακρύνεται έγκαιρα το φθαρμένο στοιχείο.
* Γενικές παρατηρήσεις.

**Β. ΣΥΝΤΗΡΗΣΕΙΣ**

Στη συνέχεια των ελέγχων που πραγματοποιούνται σύμφωνα με τα ανωτέρω περιγραφόμενα ο συντηρητής και ελέγχων τις παιδικές χαρές του Δήμου, θα προβαίνει άμεσα στις απαραίτητες συντηρήσεις που διακρίνονται σε δύο κατηγορίες:

1. Συνήθης συντήρηση (προληπτική). Η συνήθης συντήρηση πραγματοποιείται σύμφωνα με το πρόγραμμα τακτικής συντήρησης (χρονοδιάγραμμα συντήρησης) και έχει προληπτικό χαρακτήρα.

Σκοπός της είναι η διατήρηση του επιπέδου ασφαλείας της παιδικής χαράς και η συνεχιζόμενη συμμόρφωση με τις απαιτήσεις των ευρωπαϊκών προτύπων. Περιλαμβάνει σειρά προληπτικών εργασιών, όπως:

* Σφίξιμο των συνδέσεων.
* εκ νέου βάψιμο και εκ νέου κατεργασία των επιφανειών.
* συντήρηση των επιφανειών απορρόφησης κρούσεων (με καθαρισμό και αντικαταστάσεις)
* λίπανση των εδράνων
* χαραγή ή βαφή στον εξοπλισμό για την στάθμη των χαλαρών υλικών  
  πλήρωσης
* καθαρισμό (επιφάνειες οργάνων και επιφάνειες πτώσης)
* αφαίρεση σπασμένων γυαλιών ή άλλων θραυσμάτων ή ρύπων

Επίσης, στην προληπτική συνήθη συντήρηση θα πραγματοποιούνται κάθε είδους άμεσες επί τόπου επιδιορθώσεις, που δεν απαιτούν την προμήθεια ανταλλακτικού (όπως επιδιόρθωση των αλυσίδων στις κούνιες, ρύθμιση συνδέσμων, καθαρισμός των επιφανειών των τσουληθρών, απομάκρυνση σκουριάς σε στοιχεία των οργάνων, επικόλληση ελαστομερών κομματιών δαπέδων ασφαλείας που έχουν αποκολληθεί, έλεγχο στα σχοινιά και τα αναρριχητικά δίχτυα, έλεγχο στο τέντωμα των χαλύβδινων καλωδίων, έλεγχο φθοράς των μικρούλικων, όπως βίδες, τάπες, παξιμάδια, ράουλα, ροδέλες κ.λπ.).

1. Διορθωτική συντήρηση (επισκευές). Η διορθωτική συντήρηση πραγματοποιείται έκτακτα, σε περίπτωση που απαιτηθεί άμεση επέμβαση για την αποκατάσταση οποιασδήποτε φθοράς στην παιδική χαρά, όπως:

* αντικατάσταση των συνδέσεων
* συγκόλληση ή επισκευές συγκόλλησης
* αντικατάσταση φθαρμένων ή ελαττωματικών τμημάτων
* αντικατάσταση ελαττωματικών δομικών εξαρτημάτων
* τροποποιήσεις σε τμήματα του εξοπλισμού ή της κατασκευής

Όλες οι ανωτέρω εργασίες στις οποίες θα προβεί ο ανάδοχος θα πρέπει να είναι σύμφωνες με τα εν ισχύ πρότυπα ΕΝ 1176 (ΕΝ 1176), ΕΝ 1176-1, ΕΝ 1177 (EN 1177), ΕΝ 71-3 ή ισοδύναμα αυτών, έτσι ώστε να είναι δυνατή ή έκδοση ετησίου πιστοποιητικού συμμόρφωσης.

Σε κάθε περίπτωση ο Δήμος απορρίπτει ανταλλακτικά που δεν είναι σύμφωνα με τις τεχνικές προδιαγραφές των εκάστοτε κατασκευαστών των οργάνων παιδικών χαρών.

Όλα τα υλικά θα είναι άριστης ποιότητας και προδιαγραφών, χωρίς στρεβλώσεις και χτυπήματα από κακή αποθήκευση, ανθεκτικά στις καιρικές μεταβολές και σύμφωνα με τους ισχύοντες κανονισμούς και πρότυπα.

Οποιαδήποτε εργασία που πραγματοποιείται σε κάθε παιδική χαρά, δεν θα πρέπει να θέτει σε κίνδυνο την υγεία και την ασφάλεια των παιδιών. Ο ανάδοχος είναι υποχρεωμένος να χρησιμοποιεί υλικά που να ικανοποιούν τις απαιτήσεις ασφαλείας (π.χ. στρογγυλεμένες γωνίες, μη χρήση αμιάντου, τοξικών χρωμάτων, εύφλεκτων υλικών κ.λπ.).

Σε κάθε εργασία που θα υλοποιείται και με κάθε ανταλλακτικό ή μικροϋλικό που θα τοποθετείται, δεν θα πρέπει να μειώνεται στο ελάχιστο το επίπεδο της ασφαλούς λειτουργίας και πιστοποίησης των παιδικών χαρών.

Δεδομένου ότι με βάση την ανωτέρω περιγραφή ο ανάδοχος θα πρέπει να παραβρίσκεται στον χώρο της κάθε μίας από τις παιδικές χαρές του Δήμου, προκειμένου να συντάξει τα προβλεπόμενα δελτία, (2) δύο φορές μηνιαίως, κατ’ ελάχιστο, για τον λόγο αυτό το εξειδικευμένο συνεργείο του αναδόχου θα πρέπει να είναι κατάλληλα εξοπλισμένο, προκειμένου να είναι σε θέση να αντιμετωπίσει άμεσα, αν αυτό είναι δυνατό, τα παρουσιαζόμενα προβλήματα και το αργότερο εντός δύο (2) εργάσιμων ημερών.

Η παρεχόμενη εγγύηση ποιότητας των εκτελεσθεισών εργασιών συντήρησης, καθώς και η εγγύηση των νέων αντικειμένων (ανταλλακτικά, μικροϋλικά, τμήματα εξοπλισμού κ.λπ.) που θα δοθεί από τον κατασκευαστή ή τον αντιπρόσωπο στον ανάδοχο, θα είναι τουλάχιστον ενός (1) έτους.

Εξαιρούνται οι περιπτώσεις βλαβών από βανδαλισμούς που επιφέρουν ολική καταστροφή του εξοπλισμού. Στις περιπτώσεις αυτές ο ανάδοχος θα πρέπει να υποβάλει στην υπηρεσία έκθεση ελέγχου από Διαπιστευμένο Φορέα Ελέγχου, στην οποία θα καταγράφεται η αναγκαιότητα απομάκρυνσης λόγω ακαταλληλότητας του οργάνου από την παιδική χαρά στην οποία ήταν ενταγμένο.

Ο ανωτέρω Διαπιστευμένος Φορέας Ελέγχου θα διαθέτει διαπίστευση στο πεδίο ελέγχου σχετικά με Παιδικές Χαρές και Παιδότοπους, από το Εθνικό Σύστημα Διαπίστευσης (Ε.ΣΥ.Δ.), με αρμοδιότητες για αρχικούς και περιοδικούς ελέγχους.

Συμβατική υποχρέωση αποτελεί και η απομάκρυνση του κατεστραμμένου οργάνου καθώς και η αποκατάσταση του περιβάλλοντος χώρου του και η αξία της συμπεριλαμβάνεται στην προσφερόμενη τιμή που θα δοθεί από τον ανάδοχο για τη μηνιαία συνήθη και διορθωτική συντήρηση της εν λόγω παιδικής χαράς.

**Γ. ΛΟΙΠΕΣ ΔΙΑΔΙΚΑΣΙΕΣ ΚΑΙ ΕΝΕΡΓΕΙΕΣ ΔΙΑΧΕΙΡΙΣΗΣ**

Ο συντηρητής και ελέγχων τις παιδικές χαρές, στις περιπτώσεις που δεν είναι δυνατή η άμεση αποκατάσταση οιασδήποτε βλάβης και απαιτεί την παρέμβαση σε επόμενη ημέρα, προβαίνει στην άμεση σφράγιση της παιδικής χαράς, κατόπιν ενημέρωσης της αρμόδιας υπηρεσίας.

Παράλληλα σηματοδοτεί τον προβληματικό εξοπλισμό με τον προσφορότερο τρόπο, προκειμένου να επισημανθούν τυχόν ακάλυπτες θεμελιώσεις, ακυρώσεις, κ.λπ.

Για τον λόγο αυτό θα τοποθετεί στις εισόδους πινακίδα με την ένδειξη «ΚΛΕΙΣΤΗ ΛΟΓΩ ΕΡΓΑΣΙΩΝ ΑΠΟΚΑΤΑΣΤΑΣΗΣ – ΑΠΑΓΟΡΕΥΕΤΑΙ Η ΕΙΣΟΔΟΣ ΣΤΟ ΚΟΙΝΟ» και θα ενημερώνει άμεσα την Υπηρεσία που τηρεί τον φάκελο της παιδικής χαράς, για τις προγραμματιζόμενες εργασίες συντήρησης ή αποκατάστασης που επιβάλλουν την προσωρινή σφράγιση.

Η παράδοση σε λειτουργία θα γίνεται με παράλληλη έγγραφη ενημέρωση της Υπηρεσίας του Δήμου που τηρεί τους φακέλους των παιδικών χαρών.

Η περιγραφόμενη διαδικασία σφράγισης της παιδικής χαράς θα τηρείται σε κάθε περίπτωση εγκατάστασης νέου οργάνου και δαπέδων απορρόφησης κρούσεων, έως ότου ολοκληρωθεί κάθε απαραίτητη για τον σκοπό αυτό εργασία, σύμφωνα με το εν ισχύ πρότυπο ΕΝ 1176.

Όλοι οι ανωτέρω έλεγχοι και συντηρήσεις καταγράφονται από τον συντηρητή και ελέγχοντα τις παιδικές χαρές, σε ειδικά συνταγμένα για τον σκοπό αυτό δελτία ελέγχου και δελτία συντήρησης, τα οποία παραδίδονται στο τέλος κάθε ημερολογιακού μήνα στην αρμόδια υπηρεσία του Δήμου και καταχωρούνται ανά παιδική χαρά στον τηρούμενο για τον σκοπό αυτό φάκελο.

Δεδομένου ότι ο Συνήθης οπτικός έλεγχος πραγματοποιείται σε 15ήμερη και ο Λειτουργικός σε μηνιαία βάση, θα παραδίδονται κατ’ ελάχιστο συμπληρωμένα δύο δελτία ελέγχου και ένα Συντήρησης ανά μήνα, στην αρμόδια υπηρεσία του Δήμου.

Τα ανωτέρω αυτά δελτία ελέγχου και δελτία συντήρησης αποτελούν και τη βεβαίωση καλής εκτέλεσης των υπηρεσιών ελέγχου καθώς και των εργασιών συντήρησης και επισκευών που πραγματοποιήθηκαν κατά τη διάρκεια των δύο κατ’ ελάχιστο επισκέψεων, από τα αρμόδια συνεργεία του αναδόχου.

Ο ανάδοχος υποχρεούται επίσης να επεμβαίνει και να αποκαθιστά προκληθείσες φθορές εξοπλισμών παιδικών χαρών στο μεσοδιάστημα μεταξύ των ελέγχων, μετά από ενημέρωσή του από τις υπηρεσίες του Δήμου στις οποίες θα έχουν φτάσει οι σχετικές ειδοποιήσεις περί φθορών. Στις περιπτώσεις αυτές ο ανάδοχος είναι υποχρεωμένος να επεμβαίνει άμεσα και να αποκαθιστά οποιαδήποτε ζημία έχει προκληθεί στις παιδικές χαρές.

Στις περιπτώσεις που γνωστοποιηθεί στις υπηρεσίες του Δήμου ή στον συντηρητή, οποιοδήποτε ατύχημα εντός του χώρου της παιδικής χαράς, αυτό θα καταγράφεται από τον ανάδοχο, σε κατάλληλη «φόρμα καταγραφής ατυχήματος» που θα πρέπει να περιέχει κατά το δυνατόν, τα κάτωθι στοιχεία.

* Ημερομηνία και ώρα του ατυχήματος.
* Διεύθυνση της παιδικής χαράς.
* Ηλικία και το φύλλο του θύματος, ο ρουχισμός του, συμπεριλαμβανομένων των υποδημάτων του.
* Ο εμπλεκόμενος εξοπλισμός.
* Ο αριθμός των παιδιών στο χώρο την ώρα του ατυχήματος.
* Περιγραφή του ατυχήματος.
* Τα τραύματα, με αναφορά στα μέλη του σώματος που επλήγησαν.
* Οι ληφθείσες ενέργειες.
* Οι καταθέσεις των αυτοπτών μαρτύρων.
* Οποιαδήποτε επακόλουθη τροποποίηση του εξοπλισμού.
* Οι καιρικές συνθήκες.
* Οποιαδήποτε άλλη σχετική πληροφορία.

Αυτές οι πληροφορίες θα χρησιμεύσουν στη βελτίωση του χώρου της παιδικής χαράς και θα διατηρούνται στον φάκελό της, στην αρμόδια υπηρεσία του Δήμου.

Σύμφωνα με τα οριζόμενα από τον Γενικό Κανονισμό Προστασίας Δεδομένων 2016/679EE και τον N. 4624/2019 οι πληροφορίες αυτές θα θεωρούνται εμπιστευτικές. Οι σχετικές φόρμες (δελτία ελέγχου, δελτία συντήρησης και φόρμα καταγραφής ατυχήματος) θα δοθούν στον ανάδοχο από την υπηρεσία.

Ο ανάδοχος θα αναπαραγάγει τις ανωτέρω φόρμες προκειμένου αυτές να συμπληρώνονται κατάλληλα σε κάθε επίσκεψη που θα πραγματοποιεί το συνεργείο του αναδόχου. Διευκρινίζεται ότι η φόρμα καταγραφής ατυχήματος θα συμπληρώνεται μόνο στις περιπτώσεις που υπάρχει σχετικό συμβάν.

Οι είκοσι πέντε (25) παιδικές χαρές του Δήμου μας, στις οποίες θα γίνονται οι εργασίες είναι οι εξής:

|  |  |
| --- | --- |
| **Α/Α** | **ΠΑΙΔΙΚΗ ΧΑΡΑ** |
| 1 | Σωκράτους, Χλόης και Πλάτωνος |
| 2 | Κολοκοτρώνη και Βίτσι |
| 3 | Κολοκοτρώνη και Τριπόλεως |
| 4 | Μενελάου, Τερτσέτη και Κωνσταντοπούλου |
| 5 | Αγίου Λουκά |
| 6 | Βούλγαρη - Αμοργού |
| 7 | Νυμφών - Ελπίδας - Ήρας |
| 8 | Γράμμου και Σπύρου Μελά |
| 9 | Χρυσανθέμων - Χαράς - Αναστασάκη - Ελπίδος |
| 10 | Πευκών και Ρόδων |
| 11 | Κ. Αιτωλού και Γ. Παπά |
| 12 | Ποσειδώνος - Αρτέμιδος - Ζωοδόχου Πηγής |
| 13 | Μουσών και Κουντουριώτη |
| 14 | Πρασίνου Λόφου και Αττικής Οδού |
| 15 | Καζαντζάκη - Λογοθετίδη - Αργυροπούλου |
| 16 | Ελευθερωτών και Φαιστού |
| 17 | Μακεδονίας και Χρυσανθέμων |
| 18 | Φιλικής Εταιρείας 43 και Ισαάκ |
| 19 | Αναγεννήσεως και Θεσπρωτίας |
| 20 | Δρυάδων και Αχαιών |
| 21 | Μακεδονίας και Σουλίου |
| 22 | Ιωαννίνων και Καρυωτάκη |
| 23 | Ορφέως και Πυθαγόρα |
| 24 | Μενελάου και Αριστοτέλους |
| 25 | Ιεράπετρας, Ζαΐμη, Σφακίων & Βάρναλη |

Σε όλα τα κατωτέρω άρθρα περιλαμβάνεται η αποξήλωση του φθαρμένου υλικού, η προμήθεια, μεταφορά και τοποθέτηση του νέου εξαρτήματος, τα απαραίτητα υλικά, μικροϋλικά και ανταλλακτικά, καθώς και η λειτουργική αποκατάσταση του οργάνου.

**Α.Τ.1 ΑΝΤΙΚΑΤΑΣΤΑΣΗ ΤΣΟΥΛΗΘΡΑΣ HPL**

Αντικατάσταση τσουλήθρας (σκάφης) σε σύνθετο όργανο κατασκευασμένη από πολυεστέρα (PET) πάχους κατάλληλων διαστάσεων και πλαϊνά ασφαλείας από HPL κατάλληλων διαστάσεων, για μακροχρόνια αντοχή στις καταπονήσεις.

Διαστάσεις κατάλληλες για την ομαλή λειτουργία σε πατάρι ύψους μέχρι 1,68m. Θα περιλαμβάνει όλα τα απαραίτητα υλικά στήριξης.

**Α.Τ.2 ΑΝΤΙΚΑΤΑΣΤΑΣΗ ΣΥΣΤΗΜΑΤΟΣ ΕΞΟΔΟΥ ΤΣΟΥΛΗΘΡΑΣ ΜΕ HPL (ΣΕΤ)**

Τα πλαϊνά ασφαλείας σχήματος Γ κατασκευάζονται από HPL πάχους 12mm. Στο κενό μεταξύ των πλαϊνών ασφαλείας και των υποστυλωμάτων προσαρμόζονται δύο ανοξείδωτοι σωλήνες σε κάθε πλευρά. Στο άνω μέρος, σε ύψος 750mm από τη σκάφη, τα πλαϊνά ασφαλείας ενώνονται με την μπάρα κρατήματος κατασκευασμένη από σωλήνα βαρέως τύπου. H μπάρα κρατήματος και τα πλαϊνά αναγκάζουν το παιδί να βρεθεί σε καθιστή θέση προκειμένου να κατέβει από την τσουλήθρα. Θα περιλαμβάνει όλα τα απαραίτητα υλικά στήριξης.

**Α.Τ.3 ΠΡΟΣΑΡΤΗΣΗ ΤΣΟΥΛΗΘΡΩΝ ΣΥΝΘΕΤΟΥ**

Προσάρτηση των τσουληθρών σύνθετων οργάνων όπου εμπεριέχεται η προσθήκη κατάλληλων εξαρτημάτων, μετά των απαραίτητων υλικών στήριξής, με τον κατάλληλο τρόπο προκειμένου να μην υφίσταται κενά παγίδευσης σύμφωνα με τα πρότυπα EN 1176.

**Α.Τ.4 ΑΝΤΙΚΑΤΑΣΤΑΣΗ ΠΑΝΕΛΟΥ ΠΥΡΓΟΥ**

Αντικατάσταση προστατευτικού πανέλου από HPL σε σύνθετα όργανα, κατάλληλων διαστάσεων. Θα περιλαμβάνει όλα τα απαραίτητα υλικά στήριξης.

**Α.Τ.5 ΑΝΤΙΚΑΤΑΣΤΑΣΗ ΔΑΠΕΔΟΥ ΠΥΡΓΟΥ**

Αντικατάσταση δαπέδου πύργου σύνθετου οργάνου από πλακάζ θαλάσσης, κατάλληλων διαστάσεων. Θα περιλαμβάνει όλα τα απαραίτητα υλικά στήριξης.

**Α.Τ.6 ΑΝΤΙΚΑΤΑΣΤΑΣΗ ΠΑΤΑΡΙΟΥ ΠΟΛΥΣΥΝΘΕΤΟΥ ΟΡΓΑΝΟΥ**

Πατάρι πολυαιθυλενίου χαμηλής πυκνότητας 935mmx935mm και πάχους 85mm. Πρέπει να είναι διάσπαρτο με εκατοντάδες οπές διαμέτρου 7,80 mm για να επιτρέπει στο νερό να περάσει. Η αντιολισθητική επένδυση αποφεύγει τυχόν περιστατικό ακόμη και με το υγρό δάπεδο. Το πατάρι πρέπει να παράγεται από χύτευση με έγχυση που προσφέρει αντοχή και αντίσταση καθ’ όλη τη διάρκεια των ετών. Θα περιλαμβάνει τις εργασίες αποξήλωσης του παλαιού παταριού και τις εργασίες τοποθέτησης του νέου συμπεριλαμβανομένων όλων των απαραίτητων υλικών στήριξης.

**Α.Τ.7 ΑΝΤΙΚΑΤΑΣΤΑΣΗ ΚΑΓΚΕΛΟΥ ΓΕΦΥΡΑΣ**

Αντικατάσταση προστατευτικού κάγκελου σε γέφυρα σύνθετου με κάθετο κάγκελο από πλακάζ. Θα περιλαμβάνει όλα τα απαραίτητα υλικά στήριξης.

**Α.Τ.8 ΑΝΤΙΚΑΤΑΣΤΑΣΗ ΞΥΛΙΝΟΥ ΣΤΟΙΧΕΙΟΥ ΣΕ ΔΑΠΕΔΟ ΓΕΦΥΡΑΣ**

Αντικατάσταση ξύλινου στοιχείου σε δάπεδο γέφυρας σύνθετου κατάλληλων διαστάσεων. Θα περιλαμβάνει όλα τα απαραίτητα υλικά στήριξης.

**Α.Τ.9 ΑΝΤΙΚΑΤΑΣΤΑΣΗ ΠΛΑΪΝΟΥ ΠΡΟΣΤΑΤΕΥΤΙΚΟΥ ΠΑΝΕΛΟΥ ΣΕ ΣΚΑΛΑ ΑΝΟΔΟΥ**

Αντικατάσταση πλαϊνού προστατευτικού πανέλου σε σκάλα ανόδου σύνθετου οργάνου από HPL ή αντίστοιχου υλικού, κατάλληλων διαστάσεων. Θα περιλαμβάνει όλα τα απαραίτητα υλικά στήριξης.

**Α.Τ.10 ΑΝΤΙΚΑΤΑΣΤΑΣΗ ΚΟΥΠΑΣΤΗΣ ΣΕ ΣΚΑΛΑ ΑΝΟΔΟΥ**

Αντικατάσταση κουπαστής σε σκάλα ανόδου κατάλληλωνδιαστάσεων περίπου. Θα περιλαμβάνει όλα τα απαραίτητα υλικά στήριξης.

**Α.Τ.11 ΑΝΤΙΚΑΤΑΣΤΑΣΗ ΞΥΛΙΝΟΥ Ή ΜΕΤΑΛΛΙΚΟΥ ΠΑΤΗΜΑΤΟΣ ΣΚΑΛΑΣ**

Αντικατάσταση ξύλινου ή μεταλλικού πατήματος σε σκάλα ανόδου σύνθετου παιχνιδιού, κατάλληλων διαστάσεων. Θα περιλαμβάνει όλα τα απαραίτητα υλικά στήριξης.

**Α.Τ.12 ΑΝΤΙΚΑΤΑΣΤΑΣΗ ΞΥΛΙΝΗΣ ΓΕΦΥΡΑΣ**

Ο σκελετός αποτελείται από δύο παράλληλους κοιλοδοκούς κατάλληλης διατομής στα άκρα των οποίων συγκολλούνται λάμες, για τη στερέωση τους στα υποστυλώματα των πύργων. Στην άνω πλευρά των κοιλοδοκών εφαρμόζεται το δάπεδο που αποτελείται από ξύλα κατάλληλης διατομής. Η κατασκευή συμπληρώνεται με δύο κουπαστές εκατέρωθεν με κάθετο πλακάζ κάγκελο.

**Α.Τ.13 ΑΝΤΙΚΑΤΑΣΤΑΣΗ ΠΛΑΣΤΙΚΟΥ ΤΟΥΝΕΛ ΣΥΝΘΕΤΩΝ ΟΡΓΑΝΩΝ**

Αντικατάσταση πλαστικού τούνελ σύνθετων οργάνων κατάλληλων διαστάσεων. Το τούνελ πρέπει να έχει εσωτερική διάμετρο 546mm και μήκος 985mm και να είναι κατασκευασμένο από γραμμικό πολυαιθυλένιο χαμηλής πυκνότητας (LLDPE).

**Α.Τ.14 ΑΝΤΙΚΑΤΑΣΤΑΣΗ ΒΙΔΑΣ**

Αντικατάσταση βίδας σε σύνθετο όργανο σε σημεία που υπάρχουν άλλα ακατάλληλα υλικά στήριξης (π.χ. καρφιά).

**Α.Τ.15 ΑΝΤΙΚΑΤΑΣΤΑΣΗ ΠΡΟΣΤΑΤΕΥΤΙΚΗΣ ΤΑΠΑΣ ΣΕ ΣΤΡΙΦΟΝΙ**

Αντικατάσταση προστατευτικής τάπας σε στριφόνι στο οποίο είχε τοποθετηθεί η αντίστοιχη τάπα και έχει υποστεί βλάβη.

**Α.Τ.16 ΤΟΠΟΘΕΤΗΣΗ ΠΡΟΣΤΑΤΕΥΤΙΚΩΝ (ΤΑΠΕΣ) ΣΕ ΣΩΛΗΝΕΣ ΚΥΚΛΙΚΗΣ ΔΙΑΤΟΜΗΣ**

Τοποθέτηση προστατευτικών (τάπες) σε σωλήνες κυκλικής διατομής Φ6 και Φ8 περίπου σε παιχνίδι τραμπάλας. Θα περιλαμβάνει όλα τα απαραίτητα υλικά στήριξης.

**Α.Τ.17 ΤΟΠΟΘΕΤΗΣΗ ΠΡΟΣΤΑΤΕΥΤΙΚΩΝ (ΤΑΠΕΣ) ΣΕ ΥΠΟΣΤΥΛΩΜΑΤΑ ΤΕΤΡΑΓΩΝΙΚΗΣ ΔΙΑΤΟΜΗΣ**

Τοποθέτηση προστατευτικών (τάπες) σε υποστυλώματα τετραγωνικής διατομής σε σύνθετα όργανα στα οποία απουσιάζουν τα προστατευτικά ή έχουν υποστεί φθορές. Θα περιλαμβάνει όλα τα απαραίτητα υλικά στήριξης.

**Α.Τ.18 ΣΦΙΞΙΜΟ ΣΚΕΛΕΤΟΥ** **ΣΥΝΘΕΤΟΥ ΟΡΓΑΝΟΥ Ή ΜΕΡΩΝ ΑΥΤΟΥ**

Σφίξιμο σκελετού σύνθετου οργάνου ή μερών αυτού προκειμένου να αποκατασταθεί η ευστάθειά του.

**Α.Τ.19 ΑΝΤΙΚΑΤΑΣΤΑΣΗ ΑΝΑΡΡΙΧΗΤΙΚΟΥ ΣΤΥΛΟΥ**

Είναι κατασκευασμένος από γαλβανισμένο και επικαλυμμένο με σκόνη σωλήνα εξοπλισμένος με πέντε πατήματα LDPE διαμέτρου 380 mm. Ο γαλβανισμένος στύλος έχει μήκος 1,5 μέτρων. Θα περιλαμβάνει τις εργασίες αποξήλωσης του παλαιού στύλου και τις εργασίες τοποθέτησης του νέου συμπεριλαμβανομένων όλων των απαραίτητων υλικών στήριξης.

**Α.Τ.20 ΑΝΤΙΚΑΤΑΣΤΑΣΗ ΔΙΧΤΥΟΥ ΑΝΑΡΡΙΧΗΣΗΣ ΤΣΟΥΛΗΘΡΑΣ ΣΥΝΘΕΤΩΝ ΟΡΓΑΝΩΝ**

Ένα δίχτυ αναρρίχησης το οποίο πρέπει να περιλαμβάνει πρόσβαση στο τούνελ στο πατάρι στα 1,20m. Το πλαίσιο πρέπει να κατασκευάζεται από γαλβανισμένο στρογγυλό χαλύβδινο σωλήνα διαμέτρου 38mm. Το σχοινί πρέπει να έχει 16mm διάμετρο και να είναι από γαλβανισμένο χάλυβα καλώδιο κάλυψης με πολυεστέρα. Τα καλώδια πρέπει να κρατούνται στη θέση τους και συνδέονται με συνδέσμους αλουμινίου. Ένα σχοινί ασφαλείας μήκους 1900mm πρέπει να βοηθά τα παιδιά να ανέβουν και να φτάσουν στο τούνελ.

**Α.Τ.21 ΑΝΤΙΚΑΤΑΣΤΑΣΗ ΣΧΟΙΝΙΟΥ ΣΕ ΚΑΜΠΥΛΗ ΑΝΑΡΡΙΧΗΣΗΣ**

Αντικατάσταση σχοινιού σε καμπύλη αναρρίχησης σύνθετου οργάνου, κατασκευασμένου από σχοινί πολυπροπυλενίου Φ22mm περίπου με κόμπους. Η στήριξή του γίνεται με προσαρμογή στον πύργο και στην καμπύλη αναρρίχησης. Θα περιλαμβάνει όλα τα απαραίτητα υλικά στήριξης.

**Α.Τ.22 ΑΝΤΙΚΑΤΑΣΤΑΣΗ ΑΝΑΡΡΙΧΗΤΙΚΟΎ ΔΙΧΤΥΟΥ ΔΙΠΛΗΣ ΑΝΑΡΡΙΧΗΣΗΣ**

Το όργανο αποτελείται από δύο αναρριχητικά δίχτυα με ξύλινο πλαίσιο, εξωτερικών διαστάσεων 1500x1300mm με δοκούς διατομής 90x90mm. Στο πλαίσιο πρέπει να πακτώνεται κοχλιωτά το αναρριχητικό δίχτυ που να εμφανίζει καρέ 250x250mm. Το αναρριχητικό δίχτυ πρέπει να αποτελείται από συρματόσχοινο επενδυμένο με PVC και πρέπει να φέρει στις άκρες του πρεσσαριστά περικόχλια για τη σύνδεσή του. Στις πλαϊνές άκρες του πλαισίου πρέπει να φέρει σανίδα 25mm πάχους, ενώ στην πάνω πλευρά πρέπει να φέρει ξύλινη κουπαστή διατομής 140 x 35mm.

**Α.Τ.23 ΑΝΤΙΚΑΤΑΣΤΑΣΗ ΓΑΝΤΖΟΥ ΣΕ ΠΑΙΧΝΙΔΙ ΑΝΑΡΡΙΧΗΣΗΣ**

Αντικατάσταση γάντζου σε παιχνίδι αναρρίχησης, κατασκευασμένου από σχοινί πολυπροπυλενίου Φ22mm περίπου. Θα περιλαμβάνει όλα τα απαραίτητα υλικά στήριξης.

**Α.Τ.24 ΑΝΤΙΚΑΤΑΣΤΑΣΗ ΚΟΥΖΙΝΕΤΟΥ ΣΕ ΚΟΥΝΙΑ**

Αντικατάσταση κουζινέτου σε σκελετό κούνιας, στην οποία έχει τοποθετηθεί ακατάλληλο κουζινέτο ή έχει υποστεί φθορές. Θα περιλαμβάνει τις εργασίες αποξήλωσης της παλαιού κουζινέτου και τις εργασίες τοποθέτησης του νέου συμπεριλαμβανομένων όλων των απαραίτητων υλικών στήριξης.

**Α.Τ.25 ΑΝΤΙΚΑΤΑΣΤΑΣΗ ΚΑΘΙΣΜΑΤΟΣ ΠΑΙΔΩΝ**

Συμπλήρωση καθίσματος παίδων που περιλαμβάνει τις κατάλληλες αλυσίδες, γαλβανισμένες εν θερμώ με άνοιγμα κρίκου μικρότερο των 8 mm. Το κάθισμα θα έχει αντιολισθητική επιφάνεια και θα είναι ανθεκτικό σε φθορά από χημικές ουσίες, θα περιέχει σταθεροποιητές, ώστε να υπάρχει αντίσταση σε υπεριώδεις ακτινοβολίες και να παρέχει αντιστατική προστασία. Το κάθισμα θα φέρει εσωτερικά σκληρό πυρήνα κατάλληλου υλικού και κατάλληλων διαστάσεων και θα περιβάλλεται πλήρως από καουτσούκ, ώστε το κάθισμα να είναι αναπαυτικό και άνετο στη χρήση. Το κάθισμα θα πληροί τις προδιαγραφές ασφαλείας κατά ΕΝ 1176. Θα περιλαμβάνει όλα τα απαραίτητα υλικά ανάρτησης.

**Α.Τ.26 ΑΝΤΙΚΑΤΑΣΤΑΣΗ ΚΑΘΙΣΜΑΤΟΣ ΝΗΠΙΩΝ**

Αντικατάσταση καθίσματος νηπίων που περιλαμβάνει τις κατάλληλες αλυσίδες, γαλβανισμένες εν θερμώ με άνοιγμα κρίκου μικρότερο των 8 mm. Το κάθισμα θα είναι κατασκευασμένο εσωτερικά από σκληρό πυρήνα κατάλληλου υλικού που θα περιβάλλεται πλήρως από καουτσούκ και θα φέρει πλαστικό κλωβό περιμετρικά για την αποφυγή πτώσεων. Το κάθισμα θα πληροί τις προδιαγραφές ασφαλείας κατά ΕΝ 1176:2008 ή ισοδύναμο. Θα περιλαμβάνει όλα τα απαραίτητα υλικά ανάρτησης.

**Α.Τ.27 ΑΝΤΙΚΑΤΑΣΤΑΣΗ ΣΚΕΛΕΤΟΥ ΔΙΘΕΣΙΑΣ ΚΟΥΝΙΑΣ**

Αντικατάσταση σκελετού διθέσιας κούνιας κατασκευασμένη από οριζόντιο μεταλλικό άξονα και τέσσερα υποστυλώματα διατομής 95 x 95mm περίπου και μήκους 2400mm. Οι γενικές διαστάσεις του σκελετού θα είναι περίπου 2900x1800mmx2400mm (ύψος). Στις εργασίες περιλαμβάνονται όλα τα απαραίτητα υλικά για την πάκτωση ή το βίδωμα του σκελετού σύμφωνα με τις υποδείξεις της υπηρεσίας. Η τοποθέτηση θα γίνει με τρόπο κατά τον οποίο θα τηρούνται οι απαιτήσεις του ΕΝ 1176-7.

**Α.Τ.28 ΑΝΤΙΚΑΤΑΣΤΑΣΗ ΚΑΘΙΣΜΑΤΟΣ ΚΟΥΝΙΑΣ ΤΥΠΟΥ ΦΩΛΙΑΣ**

Το κάθισμα της κούνιας (φωλιά) πρέπει να είναι ενδεικτικής διαμέτρου Φ1200 mm και κατασκευασμένο από πλέγμα σχοινιών διατομής Φ16 με 6 κλώνους κατασκευασμένο από πολυπροπυλένιο το οποίο είναι υλικό με μεγάλη αντοχή σε ψηλές ή χαμηλές θερμοκρασίες. Δεν θα πρέπει να είναι απορροφητικό σε νερά, θα πρέπει να έχει μεγάλη αντοχή σε διάτμηση και εφελκυσμό και πολύ μικρή ελαστικότητα. Το μεταλλικό δαχτυλίδι πρέπει να είναι κατασκευασμένο από χάλυβα υψηλής αντοχής και να καλύπτεται από υλικό απορρόφησης κραδασμών, πάνω από το οποίο πρέπει να τοποθετείται το σχοινί Φ16. Το κάθισμα θα πληροί τις προδιαγραφές ασφαλείας κατά ΕΝ 1176. Θα περιλαμβάνει όλα τα απαραίτητα υλικά ανάρτησης και τις κατάλληλες αλυσίδες.

**Α.Τ.29 ΑΝΤΙΚΑΤΑΣΤΑΣΗ ΞΥΛΙΝΟΥ ΣΤΟΙΧΕΙΟΥ ΣΕ ΠΑΓΚΑΚΙ**

Αντικατάσταση ξύλινου στοιχείου σε παγκάκι, κατάλληλων διαστάσεων. Θα περιλαμβάνει όλα τα απαραίτητα υλικά στήριξης.

**Α.Τ.30 ΣΥΜΠΛΗΡΩΣΗ ΣΤΟΙΧΕΙΟΥ ΞΥΛΙΝΗΣ ΠΕΡΙΦΡΑΞΗΣ**

Συμπλήρωση κατακόρυφου στοιχείου ξύλινης περίφραξης κατάλληλων διαστάσεων. To ξύλινο στοιχείο θα βιδώνεται στα οριζόντια στοιχεία της περίφραξης. Θα περιλαμβάνει όλα τα απαραίτητα υλικά στήριξης.

**Α.Τ.31 ΣΥΜΠΛΗΡΩΣΗ ΣΤΟΙΧΕΙΟΥ ΜΕΤΑΛΛΙΚΗΣ ΠΕΡΙΦΡΑΞΗΣ**

Συμπλήρωση στοιχείου μεταλλικής περίφραξης με σιδηροκόλληση, κατάλληλων διαστάσεων.

**Α.Τ.32 ΤΟΠΟΘΕΤΗΣΗ ΠΡΟΣΤΑΤΕΥΤΙΚΩΝ ΕΛΑΣΤΙΚΩΝ ΣΤΗ ΒΑΣΗ ΚΑΘΙΣΜΑΤΩΝ ΤΡΑΜΠΑΛΑΣ**

Τοποθέτηση προστατευτικών ελαστικών στη βάση καθισμάτων τραμπάλας κατάλληλου πάχους, που χρησιμεύουν στην απορρόφηση των κραδασμών κατά την επαφή με το έδαφος. Θα περιλαμβάνει όλα τα απαραίτητα υλικά στήριξης.

**Α.Τ.33 ΑΝΤΙΚΑΤΑΣΤΑΣΗ ΚΑΘΙΣΜΑΤΩΝ ΤΡΑΜΠΑΛΑΣ**

Αντικατάσταση καθισμάτων τραμπάλας με ξύλινο κάθισμα από πλακάζ θαλάσσης πάχους 20mm περίπου. Θα περιλαμβάνει τις εργασίες αποξήλωσης του παλαιού καθίσματος και τις εργασίες τοποθέτησης του νέου συμπεριλαμβανομένων όλων των απαραίτητων υλικών στήριξης.

**Α.Τ.34 ΑΝΤΙΚΑΤΑΣΤΑΣΗ ΧΕΙΡΟΛΑΒΗΣ - ΑΝΑΒΟΛΕΑ ΔΙΠΛΟΥ ΕΛΑΤΗΡΙΟΥ**

Τοποθέτηση χειρολαβής-αναβολέα σε διπλό παιχνίδι ελατηρίου, κατασκευασμένης από μεταλλική σωλήνα κατάλληλης διατομής που λειτουργεί αντίστοιχα ως χειρολαβή ή αναβολέας. Θα αποτελείται από δύο τεμάχια (σετ) .

**A.T.35 ΑΝΤΙΚΑΤΑΣΤΑΣΗ ΕΛΑΤΗΡΙΟΥ ΜΕ ΠΙΑΤΟ ΚΟΜΠΛΕ**

Αντικατάσταση ελατηρίου (κομπλέ) από ταλαντευόμενο παιχνίδι ελατηρίου που αποτελείται από ελατήριο και βάση, κατάλληλων διαστάσεων. Η βάση αποτελείται από ελατήριο ύψους 400 mm, διαμέτρου 200 mm και πάχους σπείρας 20 mm, δύο μεταλλικά καπάκια σύσφιξης (άνω και κάτω καπάκι) και πλάκα αγκύρωσης. Θα περιλαμβάνει τις εργασίες αποξήλωσης του παλαιού ελατηρίου και τις εργασίες τοποθέτησης του νέου, συμπεριλαμβανομένων όλων των απαραίτητων υλικών στήριξης.

**A.T.36 ΑΝΤΙΚΑΤΑΣΤΑΣΗ ΦΟΡΕΑ ΔΙΠΛΟΥ ΕΛΑΤΗΡΙΟΥ ΚΟΜΠΛΕ**

Αντικατάσταση φορέα ελατηρίου παιχνιδιού, κατάλληλων διαστάσεων. Ο φορέας αποτελείται από δύο (2) παραπέτα (αριστερά και δεξιά του οργάνου) και κατασκευάζονται από πανέλα HPL πάχους 12mm. Θα περιλαμβάνει τις εργασίες αποξήλωσης του παλαιού φορέα και τις εργασίες τοποθέτησης του νέου συμπεριλαμβανομένων όλων των απαραίτητων υλικών στήριξης.

**Α.Τ.37 ΕΠΙΣΚΕΥΗ – ΑΠΟΚΑΤΑΣΤΑΣΗ ΧΥΤΟΥ ΕΛΑΣΤΙΚΟΥ ΔΑΠΕΔΟΥ ΑΠΟ ΑΝΑΚΥΚΛΩΜΕΝΟ ΕΛΑΣΤΙΚΟ**

Η επισκευή – αποκατάσταση του χυτού ελαστικού δαπέδου, από ανακυκλωμένο ελαστικό, θα γίνεται ως εξής : Το προϊόν θα είναι κατασκευασμένο από δύο στρώσεις. Η πάνω στρώση, πάχους 10mm, κατασκευάζεται από μίγμα κόκκων φυσικού ελαστικού (EPDM–χρώματος επιλογής της Υπηρεσίας) και κόλλας πολυουρεθάνης δύο συστατικών, σε ποσοστό 20% κόλλα και 80% κόκκους. Η κάτω στρώση, πάχους 50mm κατασκευάζεται από μίγμα κόκκων ανακυκλωμένου ελαστικού (SBR) και κόλλας πολυουρεθάνης δύο συστατικών, σε αναλογία περίπου 10% κόλλα και 90% κόκκους. To προϊόν οφείλει να εξασφαλίζει το απαραίτητο ύψος πτώσης κατά EN1177. Η επίστρωση γίνεται επί τόπου στον χώρο εγκατάστασης, από εξειδικευμένο προσωπικό, με τη χρήση μηχανήματος ηλεκτρονικού διαστρωτή χυτού δαπέδου, τύπου PlanoMatic P207. Η άνω τελική επιφάνεια υπόκειται σε ειδική επεξεργασία, ώστε να προσφέρεται η μέγιστη αντοχή σε φθορά λόγω τριβής.

**Α.Τ.38 ΣΥΜΠΛΗΡΩΣΗ ΔΑΠΕΔΟΥ ΑΣΦΑΛΕΙΑΣ**

Συμπλήρωση δαπέδου ασφαλείας με πλακίδια ασφαλείας διαστάσεων 0,50mX0,50m. Κατασκευασμένο από μίγμα ανακυκλωμένων κόκκων φυσικού ελαστικού και σκούρας κόκκινης ή πράσινης πολυουρεθάνης. Η τοποθέτηση των δαπέδων θα γίνεται με κόλλα πολυουρεθάνης δυο συστατικών. Το δάπεδο ασφαλείας θα φέρει πιστοποίηση κατά EN 1177-2008.

**Α.Τ.39 ΑΠΟΞΗΛΩΣΗ ΟΡΓΑΝΟΥ**

Αποξήλωση φθαρμένων, κατεστραμμένων οργάνων από τη θέση τους. Οι εργασίες θα πραγματοποιηθούν με τρόπο ώστε να λειτουργεί απρόσκοπτα και με ασφάλεια η παιδική χαρά. Την απομάκρυνση από το χώρο αναλαμβάνει η Υπηρεσία.

**Α.Τ.40 ΑΠΟΞΗΛΩΣΗ ΚΑΙ ΕΠΑΝΑΤΟΠΟΘΕΤΗΣΗ ΜΙΚΡΟΥ ΟΡΓΑΝΟΥ ΣΕ ΝΕΑ ΘΕΣΗ**

Αποξήλωση και επανατοποθέτηση μικρού σε μέγεθος οργάνου όπως ελατήριο και τραμπάλα, σε νέα θέση. Μπορεί επίσης να αφορά την αποξήλωση πλαστικής τσουλήθρας (σκάφης) από άλλο χώρο παιδικής χαράς και τοποθέτησή της σε σύνθετο όργανο που θα υποδείξει η Υπηρεσία. Μετά την επανατοποθέτηση τα όργανα θα πρέπει να λειτουργούν και πάλι κανονικά.

**Α.Τ.41 ΑΠΟΞΗΛΩΣΗ ΚΑΙ ΕΠΑΝΑΤΟΠΟΘΕΤΗΣΗ ΜΕΣΑΙΟΥ ΟΡΓΑΝΟΥ ΣΕ ΝΕΑ ΘΕΣΗ**

Αποξήλωση και επανατοποθέτηση μεσαίου σε μέγεθος οργάνου όπως μύλος, κούνια διθέσια σε νέα θέση. Μετά την επανατοποθέτηση τα όργανα θα πρέπει να λειτουργούν και πάλι κανονικά.

**Α.Τ.42 ΑΠΟΞΗΛΩΣΗ ΚΑΙ ΕΠΑΝΑΤΟΠΟΘΕΤΗΣΗ ΜΕΓΑΛΟΥ ΟΡΓΑΝΟΥ ΣΕ ΝΕΑ ΘΕΣΗ**

Αποξήλωση και επανατοποθέτηση μεγάλου σε μέγεθος οργάνου όπως κούνια τετραθέσια και σύνθετα όργανα, σε νέα θέση. Μετά την επανατοποθέτηση τα όργανα θα πρέπει να λειτουργούν και πάλι κανονικά.

**Α.Τ.43 ΑΠΟΚΑΤΑΣΤΑΣΗ ΑΛΛΩΝ ΒΛΑΒΩΝ ΞΥΛΙΝΩΝ ΜΕΡΩΝ**

Αποκατάσταση άλλων βλαβών σε ξύλινα μέρη που περιλαμβάνουν καθαίρεση ή και επανατοποθέτηση ξύλινων μερών οργάνου παιδικής χαράς.

**Α.Τ.44 ΑΠΟΚΑΤΑΣΤΑΣΗ ΒΛΑΒΩΝ ΜΕΤΑΛΛΙΚΩΝ ΜΕΡΩΝ**

Αποκατάσταση άλλων βλαβών σε μεταλλικά μέρη που μπορεί να περιλαμβάνουν και σιδηροκόλληση (π.χ. μεταλλικά καπάκια).

**Α.Τ.45 ΣΥΜΠΛΗΡΩΣΗ ΠΟΡΤΑΣ ΠΕΡΙΦΡΑΞΗΣ**

Συμπλήρωση πόρτας περίφραξης. Η πόρτα στερεώνεται στην περίφραξη με δύο μεντεσέδες, έτσι ώστε να επιτρέπεται η κίνησή της.

**Α.Τ.46 ΣΥΜΠΛΗΡΩΣΗ ΞΥΛΙΝΗΣ Ή ΜΕΤΑΛΛΙΚΗΣ ΠΕΡΙΦΡΑΞΗΣ**

Συμπλήρωση κάθετων ή/ και οριζόντιων στοιχείων της ξύλινης ή της μεταλλικής περίφραξης.

**Α.Τ.47 ΤΟΠΟΘΕΤΗΣΗ ΠΙΝΑΚΙΔΑΣ ΕΙΣΟΔΟΥ ΠΑΙΔΙΚΗΣ ΧΑΡΑΣ**

Τοποθέτηση πινακίδας εισόδου παιδικής χαράς, κατάλληλων διαστάσεων. Κατασκευασμένη από προ βαμμένο αλουμίνιο πάχους 1mm στην οποία θα εγγράφονται ευκρινώς τα απαιτούμενα της υπ΄ αριθ. 27934 Υ.Α. (ΦΕΚ 2029/Β΄/25-7-2014). Η πινακίδα θα τοποθετηθεί στην υφιστάμενη σταθερή περίφραξη και σε σημείο που θα υποδείξει η υπηρεσία.

**Α.Τ.48 ΚΑΘΑΡΙΣΜΟΣ ΕΠΙΦΑΝΕΙΩΝ**

Απόξεση και καθαρισμός επιφάνειας επιστρώσεων από διάφορα κολλώδη η μη υλικά με πιεστικά καθαρισμού και σκούπισμα.

**Α.Τ.49 ΕΠΙΣΚΕΥΕΣ ΚΑΤΑΣΚΕΥΩΝ**

Eπισκευές, διορθώσεις, αποκαταστάσεις διάφορων βλαβών στοιχείων εγκαταστάσεων, παιδικών χαρών, μικρής κλίμακας. Απασχόληση εξειδικευμένου τεχνίτη έως τρεις εργατοώρες ανά τεμάχιο επισκευής.

**Α.Τ.50 ΕΛΑΙΟΧΡΩΜΑΤΙΣΜΟΙ**

Ελαιοχρωματισμοί κοινοί σιδηρών η ξυλίνων κατασκευών. Απόξεση και καθαρισμός, υλικά και μικροϋλικά επί τόπου και εργασία.

**Α.Τ.51 ΕΠΑΝΑΤΟΠΟΘΕΤΗΣΗ ΠΑΛΑΙΩΝ ΕΠΙΣΤΡΩΣΕΩΝ**

Επανατοποθέτηση παλαιών επιστρώσεων που έχουν εξαχθεί.

**Α.Τ.52 ΟΠΤΙΚΟΣ ΚΑΙ ΛΕΙΤΟΥΡΓΙΚΟΣ ΕΛΕΓΧΟΣ ΚΑΙ ΕΚΔΟΣΗ ΔΥΟ ΜΗΝΙΑΙΩΝ ΕΚΘΕΣΕΩΝ (ΔΕΛΤΙΑ ΕΛΕΓΧΟΥ)**

Στην κάθε παιδική χαρά του Δήμου θα πραγματοποιούνται οι απαραίτητες εργασίες όλων των ελέγχων των εν ισχύ προτύπων και προδιαγραφών (ΕΝ 1176 (ΕΝ 1176), ΕΝ 1176-1, ΕΝ 1177 (EN 1177), ΕΝ 71-3 ή ισοδύναμα αυτών) και κατ’ ελάχιστο δύο επισκέψεις μηνιαία από το συνεργείο ελέγχου και συντήρησης του αναδόχου προκειμένου να διαπιστώνεται και να καταγράφεται το επίπεδο ασφάλειας του χώρου.

Κατά τον έλεγχο θα ελέγχονται όλα τα όργανα, ο εξοπλισμός, τα εξαρτήματα, ο φωτισμός, οι επιφάνειες πτώσης και τα δάπεδα ασφαλείας, η περίφραξη, ο περιβάλλον χώρος, καθώς και οι είσοδοι των παιδικών χαρών.

Ειδικότερα για τα φωτιστικά σώματα, ο ανάδοχος έχει την υποχρέωση να ενημερώνει εγγράφως την Τεχνική Υπηρεσία και να καταγράφει κάθε ζημιά ή βανδαλισμό στη φωτιστική επιφάνεια και στο σώμα του φωτιστικού, προκειμένου να ειδοποιείται άμεσα το συνεργείο του Δήμου για τη σχετική παρέμβαση.

Τα είδη ελέγχων που θα πραγματοποιούνται στις παιδικές χαρές αναλύονται παρακάτω :

1. Συνήθης οπτικός έλεγχος. Πραγματοποιείται σε 15ήμερη βάση, σύμφωνα με το πρόγραμμα ελέγχου και επιτρέπει τον προσδιορισμό των προφανών κινδύνων που μπορεί να προκύψουν από βανδαλισμό, τη χρήση ή και τις καιρικές συνθήκες.

Σε περίπτωση επαναλαμβανόμενων βανδαλισμών ή πρόκλησης φθορών από έντονη χρήση ο έλεγχος θα επαναλαμβάνεται σε συντομότερα διαστήματα.

1. Λειτουργικός έλεγχος. Είναι πιο λεπτομερής με σκοπό την εξέταση της σταθερότητας και της λειτουργίας του εξοπλισμού. Πραγματοποιείται, σύμφωνα με το πρόγραμμα ελέγχου, σε μηνιαία βάση ή όπως υποδεικνύεται από τον κατασκευαστή σε περίπτωση νέου οργάνου.

Επιπρόσθετα, μετά από αναφορά ή καταγγελία από οποιαδήποτε πηγή, θα πρέπει να πραγματοποιείτε έκτακτος έλεγχος.

Συγκεκριμένα κατά τους προγραμματισμένους ελέγχους, θα ελέγχεται:

* η καθαριότητα,
* οι αποστάσεις εδάφους του εξοπλισμού,
* η κατάσταση του δαπέδου ασφαλείας,
* εκτεθειμένα θεμέλια,
* αιχμηρά άκρα,
* εξαρτήματα που λείπουν,
* υπερβολική φθορά κινητών μερών και δομική αρτιότητα.
* Ιδιαίτερη προσοχή θα δίδεται στα στοιχεία στερέωσης του εξοπλισμού κλειστού τύπου (ρουλεμάν, αρθρώσεις, κουζινέτα), καθώς και σε πλαστικά ενισχυμένα από ίνες γυαλιού (κυρίως σε τσουλήθρες), όταν οι ίνες είναι πλέον ορατές.
* Επίσης όταν η ευστάθεια του εξοπλισμού βασίζεται σε ένα στύλο, πρέπει να παρακολουθείται η φθορά της βάσης και να απομακρύνεται έγκαιρα το φθαρμένο στοιχείο
* Γενικές παρατηρήσεις

Η τυπική φόρμα ελέγχου (δελτίο ελέγχου), παραδίδεται από την Τεχνική Υπηρεσία του Δήμου Ηρακλείου Αττικής στον ανάδοχο στην αρχή της εργολαβίας για κάθε μία από τις παιδικές χαρές του.

Ο ανάδοχος θα αναπαράξει τις ανωτέρω φόρμες και θα εφοδιάσει με αυτές το συνεργείο ελέγχου. Στο τέλος κάθε μήνα θα παραδίδει κατ’ ελάχιστο δύο δελτία ελέγχου προκειμένου αυτά να καταχωρηθούν στον φάκελο κάθε παιδικής χαράς.

Οι έλεγχοι θα γίνονται σύμφωνα με τα εν ισχύ πρότυπα ΕΝ 1176 (ΕΝ 1176), ΕΝ 1176-1, ΕΝ 1177 (EN 1177), ΕΝ 71-3 ή ισοδύναμα αυτών.

**Α.Τ.53 ΣΥΝΗΘΗΣ ΚΑΙ ΔΙΟΡΘΩΤΙΚΗ ΣΥΝΤΗΡΗΣΗ (ΕΠΙΣΚΕΥΕΣ) ΚΑΙ ΕΚΔΟΣΗ ΜΙΑΣ ΜΗΝΙΑΙΑΣ ΕΚΘΕΣΗΣ (ΔΕΛΤΙΟ ΣΥΝΤΗΡΗΣΗΣ)**

Η συντήρηση κάθε παιδικής χαράς πραγματοποιείται στη συνέχεια των ελέγχων του ανωτέρω άρθρου.

Ο ανάδοχος πρέπει να οργανώσει κατάλληλο συνεργείο και να προβαίνει άμεσα στις απαραίτητες εργασίες συντήρησης που διακρίνονται σε δύο κατηγορίες:

1. Συνήθης συντήρηση (προληπτική). Η συνήθης συντήρηση πραγματοποιείται σύμφωνα με το πρόγραμμα τακτικής συντήρησης (χρονοδιάγραμμα συντήρησης) και έχει προληπτικό χαρακτήρα. Σκοπός της είναι η διατήρηση του επιπέδου ασφαλείας της παιδικής χαράς και η συνεχιζόμενη συμμόρφωση με τις απαιτήσεις των ευρωπαϊκών προτύπων. Περιλαμβάνει σειρά προληπτικών εργασιών, όπως:

* σφίξιμο των συνδέσεων
* εκ νέου βάψιμο και εκ νέου κατεργασία των επιφανειών
* συντήρηση των επιφανειών απορρόφησης κρούσεων (με καθαρισμό και αντικαταστάσεις)
* λίπανση των εδράνων
* χαραγή ή βαφή στον εξοπλισμό για την στάθμη των χαλαρών υλικών πλήρωσης
* καθαρισμό (επιφάνειες οργάνων και επιφάνειες πτώσης)
* αφαίρεση σπασμένων γυαλιών ή άλλων θραυσμάτων ή ρύπων
* συντήρηση των ελεύθερων χώρων

Επίσης στην προληπτική συνήθη συντήρηση θα πραγματοποιούνται κάθε είδους άμεσες επί τόπου επιδιορθώσεις που δεν απαιτούν την προμήθεια ανταλλακτικού (όπως επιδιόρθωση των αλυσίδων στις κούνιες, ρύθμιση συνδέσμων, καθαρισμός των επιφανειών των τσουληθρών, απομάκρυνση σκουριάς σε στοιχεία των οργάνων, επικόλληση ελαστομερών κομματιών δαπέδων ασφαλείας που έχουν αποκολληθεί, έλεγχο στα σχοινιά και τα αναρριχητικά δίχτυα, έλεγχο στο τέντωμα των χαλύβδινων καλωδίων, έλεγχο φθοράς των μικρούλικων (όπως βίδες, τάπες, παξιμάδια, ράουλα, ροδέλες κ.λπ.).

1. Διορθωτική συντήρηση (επισκευές). Η διορθωτική συντήρηση πραγματοποιείται έκτακτα, σε περίπτωση που απαιτηθεί άμεση επέμβαση για την αποκατάσταση οποιασδήποτε φθοράς στην παιδική χαρά, όπως:

* αντικατάσταση των συνδέσεων
* συγκόλληση ή επισκευές συγκόλλησης
* αντικατάσταση φθαρμένων ή ελαττωματικών τμημάτων
* αντικατάσταση ελαττωματικών δομικών εξαρτημάτων και τοποθέτηση νέων
* τροποποιήσεις σε τμήματα του εξοπλισμού ή της κατασκευής

Όλες οι ανωτέρω εργασίες στις οποίες θα προβεί ο ανάδοχος θα πρέπει να είναι σύμφωνες με τα εν ισχύ πρότυπα ΕΝ 1176 (ΕΝ 1176), ΕΝ 1176-1, ΕΝ 1177 (EN 1177), ΕΝ 71-3 ή ισοδύναμα αυτών, έτσι ώστε να είναι δυνατή ή έκδοση ετησίου πιστοποιητικού συμμόρφωσης.

Συγκεκριμένα για τις ξύλινες, τις μεταλλικές και πλαστικές επιφάνειες των οργάνων, των καθιστικών και των περιφράξεων οι επισκευές και η συντήρηση ενδεικτικά θα περιλαμβάνουν:

* Συγκόλληση του ξύλου όπου απαιτείται, όπου θα γίνεται με κόλλες τύπου PVA (οξικό πολυβινύλιο) και καταλύτη βασικό ισοκυάνιο ή αντίστοιχο.
* Τρίψιμο με γυαλόχαρτο ή τριβείο της ξύλινης επιφάνειας έως αποκαλύψεως του υγιούς, καθαρού μέρους του ξύλου, με το τυχόν απαιτούμενο ψιλοστοκάρισμα.
* Επάλειψη ξύλινων επιφανειών με μυκητοκτόνα σκευάσματα για την προστασία του ξύλου έναντι προσβολής από μικροοργανισμούς (παράσιτα, μύκητες, κ.λπ).
* Ελαιοχρωματισμοί κοινοί ξύλινων επιφανειών (στιλπνοί ή ματ ή σαγρέ), ή με χρώμα νερού. Υλικά επί τόπου και εργασία, σύμφωνα με την μελέτη και την ΕΤΕΠ 03-10-05-00 "Χρωματισμοί ξύλινων επιφανειών".

Τα βερνίκια και τα χρώματα που θα χρησιμοποιηθούν θα πρέπει να είναι υδατοδιαλυτά με βάση το νερό, να είναι ακίνδυνα για τους χρήστες και μη τοξικά ώστε να επιτρέπεται η χρήση από παιδιά καθώς επίσης και να προστατεύουν τα ξύλινα μέρη από τις υπεριώδεις ακτίνες και από την υγρασία. Τα χρώματα να συμμορφώνονται με τις απαιτήσεις της σειράς προτύπων ΕΝ.

* Εφαρμογή αντισκωριακής βαφής στις σιδηρές επιφάνειες με την απαιτούμενη προετοιμασία της, σύμφωνα με την μελέτη και την ΕΤΕΠ 03-10-03-00 "Αντισκωριακή προστασία και χρωματισμός σιδηρών επιφανειών".
* Στερέωση και στήριξη οργάνων (με χρήση μικροϋλικών, όπως βίδες, προστατευτικές τάπες επικάλυψης βιδών και παξιμαδιών, δοκοθήκες κ.λπ.).
* Τα μεταλλικά στοιχεία που θα χρησιμοποιηθούν για τη σύνδεση του εξοπλισμού θα είναι κατασκευασμένα από μέταλλα είτε θερμογαλβανισμένα, είτε ηλεκτρογαλβανισμένα είτε ανοξείδωτα.
* Όλες οι βίδες που εξέχουν από τον εξοπλισμό πάνω από 5χιλ. καλύπτονται με πλαστικές τάπες πολυπροπυλενίου (ΡΡ), οι οποίες είναι ακίνδυνες για την ασφάλεια και την υγεία των παιδιών. Σε κάθε άλλη περίπτωση θα τροχίζονται οι ακμές των βιδών με ακτίνα καμπυλότητας min 3mm και μέγιστο μήκος προεξοχής 8mm.
* HPL (High Pressure Laminate): Υλικό ανθεκτικό στις πιο ακραίες κλιματολογικές συνθήκες θα αποτελείται από κυτταρινικές ίνες εμποτισμένες σε φαινολικές ρητίνες, συγκολλημένες σε συνθήκες υψηλής πίεσης και θερμοκρασίας. Η εξωτερική επιφάνεια αποτελείται από έγχρωμο διακοσμητικό φύλλο εμποτισμένο σε αμινοπλαστικές ρητίνες και αδιάβροχο επικάλυμμα ανθεκτικό στην ηλιακή ακτινοβολία. Το HPL θα συνοδεύεται από γραπτή εγγύηση καλής λειτουργίας διάρκειας 10 ετών για το χρώμα και την επιφάνεια του υλικού και 20 ετών για μηχανική αντοχή.
* Τα πλαστικά στοιχεία που θα χρησιμοποιηθούν για τη συντήρηση των οργάνων και του εξοπλισμού πρέπει να έχουν μεγάλη αντοχή στην υπεριώδη ακτινοβολία και σε αντίξοες καιρικές συνθήκες. Για τα παραπάνω θα χρησιμοποιούνται υλικά που έχουν και τη δυνατότητα ανακύκλωσης όπως το πολυαιθυλένιο (PE), πολυπροπυλένιο (PP) και πολυαμίδιο (PA) τα οποία και θα φέρουν σταθεροποιητές για την προστασία από τις υπεριώδεις ακτινοβολίες του ήλιου
* Αντικατάσταση των κατεστραμμένων στοιχείων του οργάνου και τοποθέτηση νέων.

Τα υλικά, μικροϋλικά και ανταλλακτικά που θα απαιτηθούν για την ανωτέρω συνήθη και τη διορθωτική συντήρηση, συμπεριλαμβάνονται στην προσφερόμενη τιμή που θα δοθεί από τον ανάδοχο και θα είναι σύμφωνα με τα πρότυπα ΕΝ 1176 (ΕΝ 1176), ΕΝ 1176-1, ΕΝ 1177 (EN 1177), ΕΝ 71-3 ή ισοδύναμα αυτών. Στα ανωτέρω υλικά, μικροϋλικά και ανταλλακτικά, περιλαμβάνονται κάθε τύπου υλικά πέραν αυτών που περιγράφονται αναλυτικά στα κατωτέρω άρθρα, ήτοι καθίσματα παίδων και νήπιων, καθίσματα τραμπάλας, χειρολαβές, κουζινέτα, αλυσίδες, δίχτυα και σχοινιά αναρρίχησης, αύλακες τσουλήθρας κ.λπ.

Επίσης όταν θα αντικαθίσταται επιφάνειες ξύλινης κατασκευής (πάνελ), αυτό θα υλοποιείται με ξυλεία κόντρα πλακέ ή HPL.

Για τα υπάρχοντα συνθετικά δάπεδα ασφαλείας όπου παρουσιάζονται αποκολλήσεις και ανασηκώσεις θα εφαρμόζεται κατάλληλη κόλα και τοποθέτηση πίρων ώστε η τελική επιφάνεια να επανέλθει σε απόλυτα οριζόντια θέση. Ο ανάδοχος είναι υποχρεωμένος να διατηρεί τις επιφάνειες πτώσης απαλλαγμένες από ξένα σώματα.

Όταν θα διαπιστώνει κατά την περιοδική του επίσκεψη ότι έχουν εισχωρήσει χαλίκια στους αρμούς των πλακιδίων ασφαλείας, είναι συμβατική του υποχρέωση να τα αφαιρέσει άμεσα, προκειμένου να γίνεται με ασφάλεια η χρήση του οργάνου της παιδικής χαράς.

Επίσης στις συμβατικές υποχρεώσεις του αναδόχου συμπεριλαμβάνεται και η τοπική αντικατάσταση τεμαχίων του δαπέδου ασφαλείας που λείπουν ή η τοπική αποκατάσταση του χυτού δαπέδου ασφαλείας, που θα έχουν υποστεί απομείωση του πάχους του υλικού λόγω της χρήσης.

Δεδομένου ότι με βάση την Τεχνική Έκθεση της παρούσας ο ανάδοχος θα πρέπει να παραβρίσκεται στον χώρο της κάθε μίας από τις παιδικές χαρές του Δήμου, προκειμένου να συντάξει τα προβλεπόμενα δελτία ελέγχου του προηγηθέντος άρθρου δύο φορές μηνιαία, κατ’ ελάχιστο, για τον λόγο αυτό το εξειδικευμένο συνεργείο του αναδόχου θα πρέπει να είναι κατάλληλα εξοπλισμένο, προκειμένου να είναι σε θέση να αντιμετωπίσει άμεσα, αν αυτό είναι δυνατό, τα παρουσιαζόμενα προβλήματα και το αργότερο εντός δύο (2) εργάσιμων ημερών.

Στη συνέχεια το συνεργείο θα συμπληρώνει την τυπική φόρμα ελέγχου (δελτίο συντήρησης), σύμφωνα με το εγκεκριμένο χρονοδιάγραμμα της κάθε παιδικής χαράς, η οποία παραδίδεται από την Τεχνική Υπηρεσία του Δήμου Ηρακλείου Αττικής στον ανάδοχο στην αρχή της εργολαβίας για κάθε μία από τις παιδικές χαρές.

Ο ανάδοχος θα έχει αναπαράξει την ανωτέρω φόρμα και θα εφοδιάσει με αυτή το συνεργείο ελέγχου.

Στο τέλος κάθε μηνός θα παραδίδει (1) ένα δελτίο συντήρησης προκειμένου αυτό να καταχωρηθεί στον φάκελο κάθε παιδικής χαράς.

Το μηνιαίο δελτίο συντήρησης θα πρέπει να συντάσσεται για κάθε παιδική χαρά. Στο μηνιαίο δελτίο συντήρησης, θα καταγράφονται αναλυτικά όλες οι εργασίες που έχουν πραγματοποιηθεί, καθώς και τα υλικά/εξαρτήματα/ανταλλακτικά που έχουν χρησιμοποιηθεί, και θα συνοδεύονται από την απαραίτητη φωτογραφική τεκμηρίωση.

Η συντήρηση θα γίνεται σύμφωνα με τους προβλεπόμενα των εν ισχύ προτύπων ΕΝ1176.

Για οποιαδήποτε άλλη βλάβη που απαιτεί την προμήθεια άλλων υλικών ή την παρέμβαση για τη συμμόρφωση του οργάνου, σύμφωνα με τα ισχύοντα πρότυπα και τις παρατηρήσεις των εκθέσεων επιθεώρησης του πιστοποιημένου φορέα, ο ανάδοχος καταρχήν εφόσον το θεωρήσει αναγκαίο, σημαίνει ευκρινώς την απαγόρευση χρήσης του οργάνου (με τη χρήση ταινίας σήμανσης) και ενημερώνει εγγράφως την Τεχνική Υπηρεσία. Εν συνεχεία, ο Δήμος οφείλει να απαντήσει σχετικά με τη διατήρηση ή μη της ταινίας, τη συμφωνία του με την αποκατάσταση ή μη της βλάβης ή την ολική αποξήλωση του οργάνου εντός πέντε (5) ημερών. Στο μεσοδιάστημα αυτό ουδεμία ευθύνη φέρει ο ανάδοχος για τυχόν ατυχήματα που μπορεί να προκύψουν από την παράβλεψη των χρηστών για την προστατευτική κορδέλα. Μετά την έγγραφη συμφωνία του Δήμου για την παρέμβαση αποκατάστασης της βλάβης, η βλάβη αποκαθίσταται από τον ανάδοχο εντός πέντε (5) εργάσιμων ημερών.

Η παρεχόμενη εγγύηση ποιότητας των εκτελεσθεισών εργασιών συντήρησης, καθώς και η εγγύηση των νέων αντικειμένων (ανταλλακτικά, μικροϋλικά, τμήματα εξοπλισμού κ.λπ) που θα δοθεί από τον κατασκευαστή ή τον αντιπρόσωπο στον ανάδοχο, θα είναι τουλάχιστον για ένα (1) έτος.

Ο Υποψήφιος Ανάδοχος απαιτείται να διαθέτει Βεβαίωση από Διαπιστευμένο φορέα στο όνομα του υπεύθυνου της συντήρησης, ότι εφαρμόζει διαδικασίες που καλύπτουν τις απαιτήσεις του προτύπου ΕΛΟΤ 1176-7 που αφορά τον «Εξοπλισμό Παιχνιδότοπων – Μέρος 7 – Καθοδήγηση για την εγκατάσταση, τον Έλεγχο, τη Συντήρηση και τη Λειτουργία» επί ποινή αποκλεισμού.

Επίσης στις περιπτώσεις που γνωστοποιηθεί στις υπηρεσίες του Δήμου ή στον συντηρητή, οποιοδήποτε ατύχημα εντός του χώρου της παιδικής χαράς, αυτό θα καταγράφεται από τον ανάδοχο, σε κατάλληλη «φόρμα καταγραφής ατυχήματος» που θα πρέπει να περιέχει κατά το δυνατόν, τα κάτωθι στοιχεία

* Ημερομηνία και ώρα του ατυχήματος
* Διεύθυνση της παιδικής χαράς
* Ηλικία και το φύλλο του θύματος, ο ρουχισμός του, συμπεριλαμβανομένων των υποδημάτων του
* Ο εμπλεκόμενος εξοπλισμός
* Ο αριθμός των παιδιών στο χώρο την ώρα του ατυχήματος
* Περιγραφή του ατυχήματος
* Τα τραύματα, με αναφορά στα μέλη του σώματος που επλήγησαν
* Οι ληφθείσες ενέργειες
* Οι καταθέσεις των αυτοπτών μαρτύρων
* Οποιαδήποτε επακόλουθη τροποποίηση του εξοπλισμού
* Οι καιρικές συνθήκες
* Οποιαδήποτε άλλη σχετική πληροφορία

Αυτές οι πληροφορίες θα χρησιμεύσουν στη βελτίωση του χώρου της παιδικής χαράς και θα διατηρούνται στον φάκελό της, στην αρμόδια υπηρεσία του Δήμου. Σύμφωνα με τα οριζόμενα από τον Γενικό Κανονισμό Προστασίας Δεδομένων 2016/679EE και τον N. 4624/2019, οι πληροφορίες αυτές θα θεωρούνται εμπιστευτικές, για τον λόγο αυτό προβλέπεται το σχετικό παράρτημα Σύμβασης Ανάθεσης Επεξεργασίας κατά την υπογραφή της σύμβασης από τον ανάδοχο.

Η ανωτέρω καταγραφή αποτελεί συμβατική υποχρέωση του αναδόχου η οποία συμπεριλαμβάνεται στην παρούσα.

**ΓΕΝΙΚΕΣ ΠΑΡΑΤΗΡΗΣΕΙΣ**

Όλα τα ανωτέρω θα είναι αρίστης ποιότητας και προδιαγραφών, χωρίς στρεβλώσεις από κακή αποθήκευση και χτυπήματα, ανθεκτικά στις καιρικές μεταβολές και σύμφωνα με τους ισχύοντες κανονισμούς και πρότυπα.

Οποιαδήποτε εργασία πραγματοποιείται σε κάθε Παιδική Χαρά δεν πρέπει να θέτει σε κίνδυνο την υγεία και την ασφάλεια των παιδιών. Για το λόγο αυτό ο ανάδοχος είναι υποχρεωμένος να χρησιμοποιεί υλικά που να ικανοποιούν τις απαιτήσεις ασφαλείας (π.χ. οι γωνίες να είναι στρογγυλεμένες, να μη γίνεται χρήση αμιάντου, τοξικών χρωμάτων, εύφλεκτων υλικών κ.λ.π.). Τα υλικά όπως καθίσματα και δάπεδα ασφαλείας πρέπει να πληρούν τις προδιαγραφές που προβλέπονται στη σειρά προτύπων ΕΛΟΤ : ΕΝ 1176 (ΕΝ 1176), ΕΝ 1176-1, ΕΝ 1177 (EN 1177), ΕΝ 71-3 ή ισοδύναμα αυτών, όπως εκάστοτε ισχύουν, να φέρουν βεβαίωση ελέγχου και πιστοποιητικό συμμόρφωσης με το αντίστοιχο πρότυπο, τα οποία θα καταθέσει ο ανάδοχος στο φάκελο της προσφοράς, με υπεύθυνη δήλωσή του**.**

Μετά το τέλος κάθε εργασίας συντήρησης για κάθε όργανο θα συνταχθεί πρωτόκολλο ελέγχου στο οποίο θα αναγράφονται αναλυτικά οι εργασίες που έχουν υλοποιηθεί. Το αρχείο αυτό συνοδευόμενο με το απαραίτητο φωτογραφικό υλικό θα παραδοθεί σφραγισμένο και υπογεγραμμένο μέχρι το τέλος της επόμενης εργάσιμης ημέρας στην επιβλέπουσα Υπηρεσία .

Τέλος, ο ανάδοχος θα ενημερώνει την Υπηρεσία για οποιοδήποτε πρόβλημα, που ενδεχομένως δεν κατονομάζεται στην παρούσα, έχει εντοπίσει στο χώρο και κατά την κρίση του επηρεάζει την ασφαλή λειτουργία της παιδικής χαράς.

Ο Ανάδοχος είναι υποχρεωμένος να συγκροτήσει τα συνεργεία διεξαγωγής της εργασίας και ευθύνεται για την ακρίβεια των στοιχείων και για την καλή και σωστή εκτέλεση της εργασίας.

Τα εξαρτήματα των οργάνων, οι κατασκευές και οι επιφάνειες πτώσης, θα πρέπει να πληρούν όλες τις προδιαγραφές της σειράς προτύπων ΕΛΟΤ : ΕΝ 1176 (ΕΝ 1176), ΕΝ 1176-1, ΕΝ 1177 (EN 1177), ΕΝ 71-3 ή ισοδύναμα αυτών, τις οδηγίες του κατασκευαστή και τη συχνότητα χρήσης του εξοπλισμού, όπως ορίζεται στο ΦΕΚ 931Β/18-05-2009 και ΦΕΚ 2029Β/25-07-2014, όπως εκάστοτε ισχύουν.

Ο ανάδοχος της εργασίας υποχρεούται να επισκέπτεται κάθε μία εκ των 25 παιδικών χαρών που βρίσκονται στα διοικητικά όρια του Δήμου Ηρακλείου Αττικής, δύο (2) φορές το μήνα, εκτός από τις περιπτώσεις εκείνες που, κατόπιν υπόδειξης της υπηρεσίας, χρήζουν συχνότερης επίσκεψης.

Θα επιθεωρεί τον εξοπλισμό, το δάπεδο, το χώρο των παιδικών χαρών, την καθαριότητα και αποκατάσταση του εξοπλισμού του δαπέδου και του χώρου κάτω και γύρω από τα όργανα των παιδικών χαρών, των εκτεθειμένων θεμελιώσεων, των αιχμηρών άκρων, της καλής λειτουργίας, της ασφάλειας και τη σταθερότητας του εξοπλισμού, της δομικής αρτιότητας, θα ελέγχει την καλή λειτουργία, την ασφάλεια και τη σταθερότητα του εξοπλισμού, θα εντοπίζει τις υπάρχουσες φθορές, θα τις καταγράφει - φωτογραφίζει (με αναγραφή της ημερομηνίας στη φωτογραφία) και θα ενημερώνει σχετικά την Υπηρεσία.

Θα προβαίνει σε διορθωτικές επεμβάσεις συντήρησης και αποκατάστασης βλαβών οι οποίες πρέπει να είναι σύμφωνες με τις γενικές αρχές της τέχνης, της ασφάλειας και της επιστήμης και γενικότερα να πληρούν τις προδιαγραφές που προβλέπονται στη σειρά προτύπων ΕΛΟΤ, που αναφέρονται παραπάνω ,ή ισοδύναμα αυτών.

Μετά την ολοκλήρωση των εργασιών συντήρησης ή επισκευής εκάστου οργάνου, θα συντάσσεται πρωτόκολλο ελέγχου ,στο οποίο θα αναγράφονται αναλυτικά οι εργασίες που έχουν υλοποιηθεί.

Το αρχείο αυτό συνοδευόμενο με το απαραίτητο φωτογραφικό υλικό, θα παραδίδεται στην επιβλέπουσα Υπηρεσία.

Καθ’ όλη τη διάρκεια εκτέλεσης της παροχής υπηρεσιών, ο ανάδοχος θα πρέπει να συνεργάζεται στενά με την επιβλέπουσα υπηρεσία, υποχρεούται δε να λαμβάνει υπόψη του οποιεσδήποτε παρατηρήσεις τους σχετικά με την εκτέλεση της παροχής υπηρεσιών.

Ο Ανάδοχος θα είναι πλήρως και αποκλειστικά μόνος υπεύθυνος για την τήρηση της ισχύουσας νομοθεσίας ως προς το απασχολούμενο από αυτόν προσωπικό για την εκτέλεση των υποχρεώσεων της σύμβασης.

Σε περίπτωση οποιασδήποτε παράβασης ή ζημίας που προκληθεί σε τρίτους, υποχρεούται μόνος αυτός προς αποκατάστασή της.

## ΠΑΡΑΡΤΗΜΑ ΙV – ΕΕΕΣ

Ο (υπό) φάκελος των δικαιολογητικών συμμετοχής περιλαμβάνει το Ευρωπαϊκό Ενιαίο Έγγραφο Σύμβασης (Ε.Ε.Ε.Σ) σύμφωνα με τα άρθρα 79 και 79Α του ν. 4412/2016 και υποβάλλεται σύμφωνα με τις ακόλουθες προβλέψεις:

α. Η αναθέτουσα αρχή:

**1.** Δημιουργεί μέσα από την ιστοσελίδα:

[https://espd.eprocurement.gov.gr/](https://espdint.eprocurement.gov.gr/)

το Ε.Ε.Ε.Σ που καλύπτει τις ανάγκες της παρούσας διακήρυξης, συμπληρώνοντας και επιλέγοντας τα κατάλληλα πεδία.

**2.** Στο τέλος της διαδικασίας δημιουργίας του Ε.Ε.Ε.Σ, επιλέγει εξαγωγή.

**3.** Το αρχείο που εξάγεται είναι σε μορφή .xml και δεν είναι αναγνώσιμο (δεν «ανοίγει» με κάποιο γνωστό πρόγραμμα που έχουμε στους Η/Υ). Το αρχείο αυτό το αναρτά στο ΕΣΗΔΗΣ μαζί με τα υπόλοιπα έγγραφα της διακήρυξης.

**β.** Ο οικονομικός φορέας:

**1.** Πρέπει να «κατεβάσει» το εν λόγω αρχείο από το ΕΣΗΔΗΣ, να το αποθηκεύσει στον Η/Υ του και να μεταβεί στην ιστοσελίδα:

[https://espd.eprocurement.gov.gr/](https://espdint.eprocurement.gov.gr/)

Στην ιστοσελίδα αυτή, πρέπει να επιλέξει «Εισαγωγή Ε.Ε.Ε.Σ» και να «ανεβάσει» το αρχείο του συγκεκριμένου Ε.Ε.Ε.Σ του διαγωνισμού που «κατέβασε» από το ΕΣΗΔΗΣ.

**2.** Στην ανωτέρω ιστοσελίδα, συμπληρώνει και επιλέγει ηλεκτρονικά, τα κατάλληλα πεδία που έχουν καθοριστεί από την Αναθέτουσα Αρχή, καθώς και τα πεδία με την ημερομηνία και τον τόπο σύνταξης. Αν είναι δυνατό, υπογράφει ψηφιακά στο κατάλληλο σημείο.

**3.** Επιλέγει «Εκτύπωση». Το αρχείο εμφανίζεται σε εκτυπώσιμη μορφή και είναι πλέον δυνατή η εκτύπωση του με χρήση κάποιου προγράμματος εκτυπωτή σε μορφή .pdf. Σε περιβάλλον Microsoft Windows, το eΕ.Ε.Ε.Σ μπορεί να εκτυπωθεί ως αρχείο PDF μέσω του Chrome (έχει ήδη ενσωματωμένη λειτουργία εκτύπωσης PDF). Διαφορετικά, μπορεί να χρησιμοποιήσει οποιοδήποτε πρόγραμμα δημιουργίας αρχείων PDF που διατίθεται δωρεάν στο διαδίκτυο. Σε περιβάλλον Mac OSX ή Linux, το eΕ.Ε.Ε.Σ μπορεί να εκτυπωθεί από κάθε φυλλομετρητή.

**4.** Υπογράφει ψηφιακά το αρχείο .pdf που εκτύπωσε (ακόμη κι αν το έχει υπογράψει ψηφιακά στην ιστοσελίδα).

**5.** Υποβάλλει το αρχείο του Ε.Ε.Ε.Σ στο φάκελο της προσφοράς του με τα δικαιολογητικά συμμετοχής.

**γ.** Η Επιτροπή διενέργειας του διαγωνισμού ,

Αξιολογεί το Ε.Ε.Ε.Σ

* Επισημαίνονται τα ακόλουθα, προκειμένου να αποφευχθούν πλημμέλειες κατά τη συμπλήρωση του Ε.Ε.Ε.Σ που επισύρουν τον αποκλεισμό του εκάστοτε οικονομικού φορέα από τη συνέχιση της διαγωνιστικής διαδικασίας:

α. Στην περίπτωση που ένας οικονομικός φορέας συμμετέχει μόνος του στο διαγωνισμό και δεν στηρίζεται στις ικανότητες άλλων οντοτήτων προκειμένου να ανταποκριθεί στα κριτήρια επιλογής, συμπληρώνει και υποβάλλει ένα (1) Ε.Ε.Ε.Σ.

β. Στην περίπτωση που ένας οικονομικός φορέας συμμετέχει μόνος του στο διαγωνισμό, αλλά στηρίζεται στις ικανότητες μίας ή περισσότερων άλλων οντοτήτων προκειμένου να ανταποκριθεί στα κριτήρια επιλογής, πρέπει να μεριμνά ώστε η Αναθέτουσα Αρχή να λαμβάνει το δικό του Ε.Ε.Ε.Σ μαζί με χωριστό Ε.Ε.Ε.Σ, όπου παρατίθενται οι σχετικές πληροφορίες για κάθε μία από τις οντότητες στις οποίες στηρίζεται.

γ. Στην περίπτωση συμμετοχής στο διαγωνισμό από κοινού ομίλων οικονομικών φορέων (λ.χ ενώσεων, κοινοπραξιών, συνεταιρισμών κλπ), πρέπει να δίνεται, για κάθε έναν συμμετέχοντα οικονομικό φορέα, χωριστό Ε.Ε.Ε.Σ, στο οποίο παρατίθενται οι πληροφορίες που απαιτούνται στα μέρη ΙΙ έως V αυτού.

δ. Αναφορικά με τη συμπλήρωση και υπογραφή του Ε.Ε.Ε.Σ ισχύουν τα ακόλουθα:

(1) To Ε.Ε.Ε.Σ συμπληρώνεται και υπογράφεται επί ποινή αποκλεισμού από τον εκπρόσωπο του οικονομικού φορέα (Ν.4497/2017).

(2) Το ίδιο ισχύει και για τα τυχόν Ε.Ε.Ε.Σ που θα υποβληθούν σύμφωνα με τις προβλέψεις των παρ.2 (β-γ) του παρόντος άρθρου

(3) Κατά το στάδιο υποβολής των δικαιολογητικών κατακύρωσης, σύμφωνα με τη διαδικασία που περιγράφεται στο άρθρο 3.2, ο οικονομικός φορέας, εκτός των άλλων, οφείλει να υποβάλλει τα σχετικά νομιμοποιητικά έγγραφα εξουσιοδότησης του/των προσώπου/ων που συμπλήρωσαν και υπέβαλαν το Ε.Ε.Ε.Σ.

(4) Η ίδια διαδικασία ακολουθείται κατά το στάδιο υποβολής των δικαιολογητικών κατακύρωσης και για τα τυχόν Ε.Ε.Ε.Σ που θα υποβληθούν σύμφωνα με τις προβλέψεις των παραπάνω (β-γ) του παρόντος άρθρου.

## ΠΑΡΑΡΤΗΜΑ V – ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ

**ΕΛΛΗΝΙΚΗ ΔΗΜΟΚΡΑΤΙΑ**

**NOMOΣ ΑΤΤΙΚΗΣ**

**ΔΗΜΟΣ ΗΡΑΚΛΕΙΟΥ**

ΠΡΟΣ

ΤΗΝ ΕΠΙΤΡΟΠΗ ΔΙΑΓΩΝΙΣΜΟΥ ΤΗΣ ΔΙΑΚΗΡΥΞΗΣ …………./2024

ΓΙΑ ΤΗΝ ΥΠΗΡΕΣΙΑ «ΣΥΝΤΗΡΗΣΗ ΚΑΙ ΕΠΙΣΚΕΥΗ ΟΡΓΑΝΩΝ ΠΑΙΔΙΚΩΝ ΧΑΡΩΝ »

ΔΙΑΡΚΕΙΑΣ ΤΕΣΣΑΡΩΝ (4) ΕΤΩΝ, ΠΡΟΚΕΙΜΕΝΟΥ ΝΑ ΚΑΛΥΦΘΟΥΝ ΟΙ ΑΝΑΓΚΕΣ ΤΟΥ ΔΗΜΟΥ ΗΡΑΚΛΕΙΟΥ ΑΤΤΙΚΗΣ

|  |
| --- |
| ΣΤΟΙΧΕΙΑ ΠΡΟΣΦΕΡΟΝΤΟΣ ΠΡΟΜΗΘΕΥΤΗ:  ΔΙΕΥΘΥΝΣΗ:  ΤΗΛΕΦΩΝΑ:  FAX:  MAIL: |

**ΘΕΜΑ:** Οικονομική προσφορά

**1. Στο πλαίσιο διενέργειας Διεθνούς Ανοικτού Ηλεκτρονικού Διαγωνισμού, σύμφωνα με την υπ. Αριθμ. 19854/2024 Διακήρυξη και τις σχετικές ανακοινώσεις – δημοσιεύσεις, σας υποβάλλουμε την ακόλουθη προσφορά:**

**ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Α/Α** | **ΠΕΡΙΓΡΑΦΗ ΕΡΓΑΣΙΑΣ** | **ΜΟΝΑΔΑ ΜΕΤΡΗΣΗΣ** | **ΤΙΜΗ ΜΟΝΑΔΑΣ ΥΛΙΚΩΝ (€)** | **ΤΙΜΗ ΜΟΝΑΔΑΣ ΕΡΓΑΣΙΑΣ (€)** | **ΕΝΙΑΙΟ**  **ΠΟΣΟΣΤΟ**  **ΈΚΠΤΩΣΗΣ ΓΙΑ ΤΗΝ ΠΡΟΜΗΘΕΙΑ ΥΛΙΚΩΝ %** | **ΤΙΜΗ ΜΟΝΑΔΟΣ ΜΕΤΑ ΤΗΝ**  **‘ΕΚΠΤΩΣΗ ΓΙΑ ΤΗΝ ΠΡΟΜΗΘΕΙΑ ΥΛΙΚΩΝ (€)** | | **ΕΝΙΑΙΟ**  **ΠΟΣΟΣΤΟ**  **ΈΚΠΤΩΣΗΣ ΓΙΑ ΤΗΝ ΕΡΓΑΣΙΑ%** | **ΤΙΜΗ ΜΟΝΑΔΟΣ ΜΕΤΑ ΤΗΝ**  **‘ΕΚΠΤΩΣΗ ΓΙΑ ΤΗΝ ΕΡΓΑΣΙΑ(€)** |
|  | ΑΝΤΙΚΑΤΑΣΤΑΣΗ ΤΣΟΥΛΗΘΡΑΣ HPL | ΤΕΜ | 590.00 | 60,00 |  |  | |  |  |
|  | ΑΝΤΙΚΑΤΑΣΤΑΣΗ ΣΥΣΤΗΜΑΤΟΣ ΕΞΟΔΟΥ ΤΣΟΥΛΗΘΡΑΣ ΜΕ HPL (ΣΕΤ) | ΤΕΜ | 350,00 | 20,00 |  |  | |  |  |
|  | ΠΡΟΣΑΡΤΗΣΗ ΤΣΟΥΛΗΘΡΩΝ ΣΥΝΘΕΤΟΥ | ΤΕΜ | 7,00 | 30,00 |  |  | |  |  |
|  | ΑΝΤΙΚΑΤΑΣΤΑΣΗ ΠΑΝΕΛΟΥ ΠΥΡΓΟΥ | ΤΕΜ | 200,00 | 25,00 |  |  | |  |  |
|  | ΑΝΤΙΚΑΤΑΣΤΑΣΗ ΔΑΠΕΔΟΥ ΠΥΡΓΟΥ | ΤΕΜ | 300,00 | 25,00 |  |  | |  |  |
|  | ΑΝΤΙΚΑΤΑΣΤΑΣΗ ΠΑΤΑΡΙΟΥ ΠΟΛΥΣΥΝΘΕΤΟΥ ΟΡΓΑΝΟΥ | ΤΕΜ | 450,00 | 50,00 |  |  | |  |  |
|  | ΑΝΤΙΚΑΤΑΣΤΑΣΗ ΚΑΓΚΕΛΟΥ ΓΕΦΥΡΑΣ | ΤΕΜ | 300,00 | 34,50 |  |  | |  |  |
|  | ΑΝΤΙΚΑΤΑΣΤΑΣΗ ΞΥΛΙΝΟΥ ΣΤΟΙΧΕΙΟΥ ΣΕ ΔΑΠΕΔΟ ΓΕΦΥΡΑΣ | ΤΕΜ | 20,00 | 1,50 |  |  | |  |  |
|  | ΑΝΤΙΚΑΤΑΣΤΑΣΗ ΠΛΑΪΝΟΥ ΠΡΟΣΤΑΤΕΥΤΙΚΟΥ ΠΑΝΕΛΟΥ ΣΕ ΣΚΑΛΑ ΑΝΟΔΟΥ | ΤΕΜ | 250,00 | 50,00 |  |  | |  |  |
|  | ΑΝΤΙΚΑΤΑΣΤΑΣΗ ΚΟΥΠΑΣΤΗΣ ΣΕ ΣΚΑΛΑ ΑΝΟΔΟΥ | ΤΕΜ | 30,00 | 2,00 |  |  | |  |  |
|  | ΑΝΤΙΚΑΤΑΣΤΑΣΗ ΞΥΛΙΝΟΥ Ή ΜΕΤΑΛΛΙΚΟΥ ΠΑΤΗΜΑΤΟΣ ΣΚΑΛΑΣ | ΤΕΜ | 30,00 | 5,00 |  |  | |  |  |
|  | ΑΝΤΙΚΑΤΑΣΤΑΣΗ ΞΥΛΙΝΗΣ ΓΕΦΥΡΑΣ | ΤΕΜ | 300,00 | 260,00 |  |  | |  |  |
|  | ΑΝΤΙΚΑΤΑΣΤΑΣΗ ΠΛΑΣΤΙΚΟΥ ΤΟΥΝΕΛ ΣΥΝΘΕΤΩΝ ΟΡΓΑΝΩΝ | ΤΕΜ | 400,00 | 20,00 |  |  | |  |  |
|  | ΑΝΤΙΚΑΤΑΣΤΑΣΗ ΒΙΔΑΣ | ΤΕΜ | 5,00 | 0,30 |  |  | |  |  |
|  | ΑΝΤΙΚΑΤΑΣΤΑΣΗ ΠΡΟΣΤΑΤΕΥΤΙΚΗΣ ΤΑΠΑΣ ΣΕ ΣΤΡΙΦΟΝΙ | ΤΕΜ | 6,00 | 0,90 |  |  | |  |  |
|  | ΤΟΠΟΘΕΤΗΣΗ ΠΡΟΣΤΑΤΕΥΤΙΚΩΝ (ΤΑΠΕΣ) ΣΕ ΣΩΛΗΝΕΣ ΚΥΚΛΙΚΗΣ ΔΙΑΤΟΜΗΣ | ΤΕΜ | 12,00 | 1,80 |  |  | |  |  |
|  | ΤΟΠΟΘΕΤΗΣΗ ΠΡΟΣΤΑΤΕΥΤΙΚΩΝ (ΤΑΠΕΣ) ΣΕ ΥΠΟΣΤΗΛΩΜΑΤΑ ΤΕΤΡΑΓΩΝΙΚΗΣ ΔΙΑΤΟΜΗΣ | ΤΕΜ | 3,00 | 0,45 |  |  | |  |  |
|  | ΣΦΥΞΙΜΟ ΣΚΕΛΕΤΟΥ ΣΥΝΘΕΤΟΥ ΟΡΓΑΝΟΥ Ή ΜΕΡΩΝ ΑΥΤΟΥ | ΤΕΜ | 220,00 | 33,00 |  |  | |  |  |
|  | ΑΝΤΙΚΑΤΑΣΤΑΣΗ ΑΝΑΡΡΙΧΗΤΙΚΟΥ ΣΤΥΛΟΥ | ΤΕΜ | 200,00 | 5,00 |  |  | |  |  |
|  | ΑΝΤΙΚΑΤΑΣΤΑΣΗ ΔΙΧΤΥΟΥ ΑΝΑΡΡΙΧΗΣΗΣ ΤΣΟΥΛΗΘΡΑΣ ΣΥΝΘΕΤΩΝ ΟΡΓΑΝΩΝ | ΤΕΜ | 600,00 | 30,00 |  |  | |  |  |
|  | ΑΝΤΙΚΑΤΑΣΤΑΣΗ ΣΧΟΙΝΙΟΥ ΣΕ ΚΑΜΠΥΛΗ ΑΝΑΡΡΙΧΗΣΗ | ΤΕΜ | 100,00 | 12,00 |  |  | |  |  |
|  | ΑΝΤΙΚΑΤΑΣΤΑΣΗ ΑΝΑΡΡΙΧΗΤΙΚΟΎ ΔΙΧΤΥΟΥ ΔΙΠΛΗΣ ΑΝΑΡΡΙΧΗΣΗΣ | ΤΕΜ | 800,00 | 50,00 |  |  | |  |  |
|  | ΑΝΤΙΚΑΤΑΣΤΑΣΗ ΓΑΝΤΖΟΥ ΣΕ ΠΑΙΧΝΙΔΙ ΑΝΑΡΡΙΧΗΣΗΣ | ΤΕΜ | 10,00 | 1,50 |  |  | |  |  |
|  | ΑΝΤΙΚΑΤΑΣΤΑΣΗ ΚΟΥΖΙΝΕΤΟΥ ΣΕ ΚΟΥΝΙΑ | ΤΕΜ | 35,00 | 4,20 |  |  | |  |  |
|  | ΑΝΤΙΚΑΤΑΣΤΑΣΗ ΚΑΘΙΣΜΑΤΟΣ ΠΑΙΔΩΝ | ΤΕΜ | 80,00 | 11,70 |  |  | |  |  |
|  | ΑΝΤΙΚΑΤΑΣΤΑΣΗ ΚΑΘΙΣΜΑΤΟΣ ΝΗΠΙΩΝ | ΤΕΜ | 150,00 | 21,00 |  |  | |  |  |
|  | ΑΝΤΙΚΑΤΑΣΤΑΣΗ ΣΚΕΛΕΤΟΥ ΔΙΘΕΣΙΑΣ ΚΟΥΝΙΑΣ | ΤΕΜ | 400,00 | 284,00 |  |  | |  |  |
|  | ΑΝΤΙΚΑΤΑΣΤΑΣΗ ΚΑΘΙΣΜΑΤΟΣ ΚΟΥΝΙΑΣ ΤΥΠΟΥ ΦΩΛΙΑΣ | ΤΕΜ | 725,00 | 20,00 |  |  | |  |  |
|  | ΑΝΤΙΚΑΤΑΣΤΑΣΗ ΞΥΛΙΝΟΥ ΣΤΟΙΧΕΙΟΥ ΣΕ ΠΑΓΚΑΚΙ | ΤΕΜ | 40,00 | 3,75 |  |  | |  |  |
|  | ΣΥΜΠΛΗΡΩΣΗ ΣΤΟΙΧΕΙΟΥ ΞΥΛΙΝΗΣ ΠΕΡΙΦΡΑΞΗΣ | ΤΕΜ | 9,00 | 2,00 |  |  | |  |  |
|  | ΣΥΜΠΛΗΡΩΣΗ ΣΤΟΙΧΕΙΟΥ ΜΕΤΑΛΛΙΚΗΣ ΠΕΡΙΦΡΑΞΗΣ | ΤΕΜ | 50,00 | 4,50 |  |  | |  |  |
|  | ΤΟΠΟΘΕΤΗΣΗ ΠΡΟΣΤΑΤΕΥΤΙΚΩΝ ΕΛΑΣΤΙΚΩΝ ΣΤΗ ΒΑΣΗ ΚΑΘΙΣΜΑΤΩΝ ΤΡΑΜΠΑΛΑΣ | ΤΕΜ | 70,00 | 4,50 |  |  | |  |  |
|  | ΑΝΤΙΚΑΤΑΣΤΑΣΗ ΚΑΘΙΣΜΑΤΩΝ ΤΡΑΜΠΑΛΑΣ | ΤΕΜ | 30,00 | 2,55 |  |  | |  |  |
|  | ΑΝΤΙΚΑΤΑΣΤΑΣΗ ΧΕΙΡΟΛΑΒΗΣ-ΑΝΑΒΟΛΕΑ ΔΙΠΛΟΥ ΕΛΑΤΗΡΙΟΥ | ΤΕΜ | 15,00 | 22,50 |  |  | |  |  |
|  | ΑΝΤΙΚΑΤΑΣΤΑΣΗ ΕΛΑΤΗΡΙΟΥ ΜΕ ΠΙΑΤΟ ΚΟΜΠΛΕ | ΤΕΜ | 200,00 | 22,50 |  |  | |  |  |
|  | ΑΝΤΙΚΑΤΑΣΤΑΣΗ ΦΟΡΕΑ ΔΙΠΛΟΥ ΕΛΑΤΗΡΙΟΥ ΜΕ ΠΛΑΙΝΑ ΚΟΜΠΛΕ | ΤΕΜ | 300,00 | 90,00 |  |  | |  |  |
|  | ΕΠΙΣΚΕΥΗ – ΑΠΟΚΑΤΑΣΤΑΣΗ ΧΥΤΟΥ ΕΛΑΣΤΙΚΟΥ ΔΑΠΕΔΟΥ ΑΠΟ ΑΝΑΚΥΚΛΩΜΕΝΟ ΕΛΑΣΤΙΚΟ | Μ2 | 90,00 | 6,00 |  |  | |  |  |
|  | ΣΥΜΠΛΗΡΩΣΗ ΔΑΠΕΔΟΥ ΑΣΦΑΛΕΙΑΣ | Μ2 | 40,00 | 6,00 |  |  | |  |  |
|  | ΑΠΟΞΗΛΩΣΗ ΟΡΓΑΝΟΥ | ΤΕΜ | 0,00 | 50,00 |  |  | |  |  |
|  | ΑΠΟΞΗΛΩΣΗ ΚΑΙ ΕΠΑΝΑΤΟΠΟΘΕΤΗΣΗ ΜΙΚΡΟΥ ΟΡΓΑΝΟΥ ΣΕ ΝΕΑ ΘΕΣΗ | ΤΕΜ | 0,00 | 60,00 |  |  | |  |  |
|  | ΑΠΟΞΗΛΩΣΗ ΚΑΙ ΕΠΑΝΑΤΟΠΟΘΕΤΗΣΗ ΜΕΣΑΙΟΥ ΟΡΓΑΝΟΥ ΣΕ ΝΕΑ ΘΕΣΗ | ΤΕΜ | 0,00 | 80,00 |  |  | |  |  |
|  | ΑΠΟΞΗΛΩΣΗ ΚΑΙ ΕΠΑΝΑΤΟΠΟΘΕΤΗΣΗ ΜΕΓΑΛΟΥ ΟΡΓΑΝΟΥ ΣΕ ΝΕΑ ΘΕΣΗ | ΤΕΜ | 0,00 | 110,00 |  |  | |  |  |
|  | ΑΠΟΚΑΤΑΣΤΑΣΗ ΑΛΛΩΝ ΒΛΑΒΩΝ ΞΥΛΙΝΩΝ ΜΕΡΩΝ | ΤΕΜ | 0,00 | 50,00 |  |  | |  |  |
|  | ΑΠΟΚΑΤΑΣΤΑΣΗ ΒΛΑΒΩΝ ΜΕΤΑΛΛΙΚΩΝ ΜΕΡΩΝ | Μ | 0,00 | 50,00 |  |  | |  |  |
|  | ΣΥΜΠΛΗΡΩΣΗ ΠΟΡΤΑΣ ΠΕΡΙΦΡΑΞΗΣ | ΤΕΜ | 150,00 | 20,00 |  |  | |  |  |
|  | ΣΥΜΠΛΗΡΩΣΗ ΞΥΛΙΝΗΣ Ή ΜΕΤΑΛΛΙΚΗΣ ΠΕΡΙΦΡΑΞΗΣ | Μ | 45,00 | 10,00 |  |  | |  |  |
|  | ΤΟΠΟΘΕΤΗΣΗ ΠΙΝΑΚΙΔΑΣ ΕΙΣΟΔΟΥ ΠΑΙΔΙΚΗΣ ΧΑΡΑΣ | ΤΕΜ | 270,00 | 40,00 |  |  | |  |  |
|  | ΚΑΘΑΡΙΣΜΟΣ ΕΠΙΦΑΝΕΙΩΝ | Μ2 | 0,00 | 5,00 |  |  | |  |  |
|  | ΕΠΙΣΚΕΥΕΣ ΚΑΤΑΣΚΕΥΩΝ | ΤΕΜ | 0,00 | 70,00 |  |  | |  |  |
|  | ΕΛΑΙΟΧΡΩΜΑΤΙΣΜΟΙ | Μ2 | 5,00 | 10,00 |  |  | |  |  |
|  | ΕΠΑΝΑΤΟΠΟΘΕΤΗΣΗ ΠΑΛΑΙΩΝ ΕΠΙΣΤΡΩΣΕΩΝ | Μ2 | 0,00 | 25,00 |  |  | |  |  |
|  | ΟΠΤΙΚΟΣ ΚΑΙ ΛΕΙΤΟΥΡΓΙΚΟΣ ΕΛΕΓΧΟΣ ΚΑΙ ΕΚΔΟΣΗ ΔΥΟ ΜΗΝΙΑΙΩΝ ΕΚΘΕΣΕΩΝ (ΔΕΛΤΙΑ ΕΛΕΓΧΟΥ) | ΤΕΜ  25 | 0,00 | 25,00 |  |  | |  |  |
|  | ΣΥΝΗΘΗΣ ΚΑΙ ΔΙΟΡΘΩΤΙΚΗ ΣΥΝΤΗΡΗΣΗ (ΕΠΙΣΚΕΥΕΣ) ΚΑΙ ΕΚΔΟΣΗ ΜΙΑΣ ΜΗΝΙΑΙΑΣ ΕΚΘΕΣΗΣ (ΔΕΛΤΙΟ ΣΥΝΤΗΡΗΣΗΣ) | ΤΕΜ  25 | 0,00 | 50,00 |  |  | |  |  |
| **ΠΟΣΟΣΤΙΑΙΑ ΜΕΣΗ ΕΚΠΤΩΣΗ ΕΡΓΑΣΙΑΣ ΚΑΙ ΤΙΜΗΣ ΠΡΟΜΗΘΕΙΑΣ** | | | | | | | | | |
| **Ποοστιαία Μέση Έκπτωση = 0,60\* α + 0,40\* β** | | | | | | | | | |
| **Π.Μ.Ε. =0,60\* α + 0,40 \* β = ………………...…………….** | | | | | ………………….........… % (αριθμητικώς) | | ………………………………......… % (ολογράφως) | | |

**Οι εργασίες συντήρησης ή τα είδη προς προμήθεια που δεν περιγράφονται παραπάνω, θα έχουν προσφερόμενο κόστος ..............€.**

Ο ΠΡΟΣΦΕΡΩΝ

………………………………………………

(Ημερομηνία και υπογραφή)

**Σημείωση: Η παρούσα υποβάλλεται σε μορφή .pdf στον υποφάκελο της οικονομικής προσφοράς, φέροντας την ψηφιακή υπογραφή του προσφέροντος.**

## ΠΑΡΑΡΤΗΜΑ VΙ – Υποδείγματα Εγγυητικών Επιστολών

**ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ**

Εκδότης (Πλήρης επωνυμία Πιστωτικού Ιδρύματος ……………………………. /

Ημερομηνία έκδοσης: ……………………………..

Προς: (Πλήρης επωνυμία Αναθέτουσας Αρχής/Αναθέτοντος Φορέα1).............................

(Διεύθυνση Αναθέτουσας Αρχής/Αναθέτοντος Φορέα2) .........................................

Εγγύηση μας υπ’ αριθμ. ……………….. ποσού ………………….……. ευρώ3.

Έχουμε την τιμή να σας γνωρίσουμε ότι εγγυόμαστε με την παρούσα επιστολή ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως μέχρι του ποσού των ευρώ ……………4 υπέρ του

|  |  |  |  |  |  |  |
| --- | --- | --- | --- | --- | --- | --- |
| (i) [σε περίπτωση φυσικού προσώπου]: (ονοματεπώνυμο, πατρώνυμο) | | | | | .......................... | , ΑΦΜ: ……........... |
| (διεύθυνση) | ……………………….., ή | | |  |  |  |
| (ii) [σε περίπτωση νομικού προσώπου]: (πλήρη επωνυμία) ....................... | | | | | , ΑΦΜ: ................. |  |
| (διεύθυνση) …………………..…….. ή | | |  | |  |  |
| (iii) [σε περίπτωση ένωσης ή κοινοπραξίας:] των φυσικών / νομικών προσώπων | | | | | |  |
| α) (πλήρη επωνυμία) | | ........................, ΑΦΜ: ...................... | (διεύθυνση) ………….………………………………….. | | | |
| β) (πλήρη επωνυμία) | | ........................, ΑΦΜ: ...................... | (διεύθυνση) ………….………………………………….. | | | |
| γ) (πλήρη επωνυμία) | | ........................, ΑΦΜ: ...................... | (διεύθυνση) ………….…………………………………5 | | | |

ατομικά και για κάθε μία από αυτές και ως αλληλέγγυα και εις ολόκληρο υπόχρεων μεταξύ τους, εκ της

|  |  |
| --- | --- |
| ιδιότητάς τους ως μελών της ένωσης ή κοινοπραξίας, |  |
| για τη συμμετοχή του/της/τους σύμφωνα με την (αριθμό/ημερομηνία) | ..................... Διακήρυξη/Πρόσκληση/ |
| Πρόσκληση Εκδήλωσης Ενδιαφέροντος .................................................... | 6 της/του (Αναθέτουσας Αρχής / |

Αναθέτοντος φορέα), η οποία έχει καταληκτική ημερομηνία υποβολής προσφορών την …./…./…….. και αφορά την ανάδειξη αναδόχου για την ανάθεση της σύμβασης: (τίτλος σύμβασης)/ για το/τα τμήμα/τα

* παρούσα εγγύηση καλύπτει μόνο τις από τη συμμετοχή στην ανωτέρω απορρέουσες υποχρεώσεις του/της (*υπέρ ου η εγγύηση*) καθ’ όλο τον χρόνο ισχύος της.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε ....................ημέρες 8 από την απλή έγγραφη ειδοποίησή σας.

* παρούσα ισχύει μέχρι και την ………………………………………………….. 9. ή

Η παρούσα ισχύει μέχρις ότου αυτή μας επιστραφεί ή μέχρις ότου λάβουμε έγγραφη δήλωσή σας ότι μπορούμε να θεωρήσουμε την Τράπεζα μας απαλλαγμένη από κάθε σχετική υποχρέωση εγγυοδοσίας μας.

Σε περίπτωση κατάπτωσης της εγγύησης το ποσότης κατάπτωσης υπόκειται στο εκάστοτε ισχύον πάγιο τέλος χαρτοσήμου.

Αποδεχόμαστε να παρατείνομε την ισχύ της εγγύησης ύστερα από έγγραφο της Υπηρεσίας σας, στο οποίο επισυνάπτεται η συναίνεση του υπέρ ου για την παράταση της προσφοράς, σύμφωνα με το άρθρο ... της Διακήρυξης/Πρόσκλησης/Πρόσκλησης Εκδήλωσης Ενδιαφέροντος, με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της10.

Βεβαιώνουμε υπεύθυνα ότι το ποσό των εγγυητικών επιστολών που έχουν δοθεί, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχουμε το δικαίωμα να εκδίδουμε11.

(Εξουσιοδοτημένη Υπογραφή)

|  |  |
| --- | --- |
| 1. | Όπως ορίζεται στα έγγραφα της σύμβασης. |
| 2 | Όπως ορίζεται στα έγγραφα της σύμβασης. |
| 3 | Το ύψος της εγγυητικής επιστολής συμμετοχής καθορίζεται στα έγγραφα της σύμβασης σε συγκεκριμένο χρηματικό ποσό και δε μπορεί να υπερβαίνει το 2% της εκτιμώμενης αξίας της σύμβασης. Αναγράφεται ολογράφως και σε παρένθεση αριθμητικώς. Στο ποσό δεν υπολογίζεται ο ΦΠΑ (άρθρο 72 Ν. 4412/2016). |
| 4 | όπως. υποσ. 3. |
| 5 | Συμπληρώνεται με όλα τα μέλη της ένωσης / κοινοπραξίας. |
| 6 | Συνοπτική περιγραφή των προς προμήθεια αγαθών / υπηρεσιών, κλπ |
| 7 | Εφόσον η εγγυητική επιστολή αφορά σε προσφορά τμήματος/τμημάτων της Διακήρυξης/Πρόσκλησης/Πρόσκλησης Εκδήλωσης Ενδιαφέροντος, σύμφωνα με τα οριζόμενα στα έγγραφα της σύμβασης, συμπληρώνεται ο αύξων αριθμός του/ων τμήματος/τμημάτων για το/α οποίο/α υποβάλλεται προσφορά. |
| 8 | Να οριστεί ο χρόνος σύμφωνα με τις κείμενες διατάξεις. |
| 9 | ΣΗΜΕΙΩΣΗ ΓΙΑ ΤΗΝ ΤΡΑΠΕΖΑ: Ο χρόνος ισχύος πρέπει να είναι μεγαλύτερος τουλάχιστον κατά τριάντα (30) ημέρες του χρόνου ισχύος της προσφοράς, όπως αυτός ορίζεται στα έγγραφα της σύμβασης (άρθρο 72 Ν. 4412/16).  10 Άρθρο 72 Ν. 4412/2016.  11 Ο καθορισμός ανωτάτου ορίου έκδοσης των εγγυητικών επιστολών από τις τράπεζες που λειτουργούν στην Ελλάδα θεσμοθετήθηκε με την υπ'αριθ. 2028691/4534/03.08.1995 (ΦΕΚ Β' 740/28.08.1995) απόφαση του Υπουργού Οικονομικών, με την οποία και κατέστη υποχρεωτική και η αναγραφή της σχετικής υπεύθυνης δήλωσης στην εγγυητική επιστολή |

**ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ**

Εκδότης (Πλήρης επωνυμία Πιστωτικού Ιδρύματος ……………………………. /

Ημερομηνία έκδοσης ……………………………..

Προς: (Πλήρης επωνυμία Αναθέτουσας Αρχής/Αναθέτοντος Φορέα1).................................

(Διεύθυνση Αναθέτουσας Αρχής/Αναθέτοντος Φορέα)2................................

Εγγύηση μας υπ’ αριθμ. ……………….. ποσού ………………….……. ευρώ3.

Έχουμε την τιμή να σας γνωρίσουμε ότι εγγυόμαστε με την παρούσα επιστολή ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως μέχρι του ποσού των ευρώ………………………………………………………………………..4

|  |  |  |  |  |  |
| --- | --- | --- | --- | --- | --- |
| υπέρ του: |  |  |  | |  |
| (i) [σε περίπτωση φυσικού προσώπου]: (ονοματεπώνυμο, πατρώνυμο) | | | ..................... | | , ΑΦΜ: ................ |
| (διεύθυνση) .......................…….., ή | |  |  | |  |
| (ii) [σε περίπτωση νομικού προσώπου]: (πλήρη επωνυμία) ………………. | | | , ΑΦΜ: | | …................. |
| (διεύθυνση).......................…….. ή | |  |  | |  |
| (iii) [σε περίπτωση ένωσης ή κοινοπραξίας:] των φυσικών / νομικών προσώπων | | | | |  |
| α) (πλήρη επωνυμία) ................... | , ΑΦΜ: ................. | . (διεύθυνση)...... | |
| β) (πλήρη επωνυμία) .................... | , ΑΦΜ: ...................... | (διεύθυνση).... | |  |  |
| γ) (πλήρη επωνυμία) ........................ | , ΑΦΜ: ...................... | (διεύθυνση).... | |  | (συμπληρώνεται με όλα τα |
| μέλη της ένωσης / κοινοπραξίας) |  |  | |  |  |

ατομικά και για κάθε μία από αυτές και ως αλληλέγγυα και εις ολόκληρο υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας,

|  |  |  |
| --- | --- | --- |
| για την καλή εκτέλεση του/ων τμήματος/των ..5/ της υπ αριθ ..... | | σύμβασης (τίτλος σύμβασης)”, σύμφωνα με |
| την (αριθμό/ημερομηνία) ........................ | Διακήρυξη / Πρόσκληση / Πρόσκληση Εκδήλωσης Ενδιαφέροντος 6 | |

........................... της/του (Αναθέτουσας Αρχής/Αναθέτοντος φορέα).

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε ....…. ημέρες7 από την απλή έγγραφη ειδοποίησή σας.

Η παρούσα ισχύει μέχρι και την ............... (αν προβλέπεται ορισμένος χρόνος στα έγγραφα της σύμβασης8) ή

μέχρις ότου αυτή μας επιστραφεί ή μέχρις ότου λάβουμε έγγραφη δήλωσή σας ότι μπορούμε να θεωρήσουμε την Τράπεζα μας απαλλαγμένη από κάθε σχετική υποχρέωση εγγυοδοσίας μας.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Βεβαιώνουμε υπεύθυνα ότι το ποσό των εγγυητικών επιστολών που έχουν δοθεί, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχουμε το δικαίωμα να εκδίδουμε9.

(Εξουσιοδοτημένη Υπογραφή)

|  |  |  |  |
| --- | --- | --- | --- |
| 1 | | Όπως ορίζεται στα έγγραφα της σύμβασης. | |
| 2 | | Όπως ορίζεται στα έγγραφα της σύμβασης. | |
| 3 | | Ολογράφως και σε παρένθεση αριθμητικώς. Στο ποσό δεν υπολογίζεται ο ΦΠΑ. | |
| 4 | | Όπως υποσημείωση 3. | |
| 5 | Εφόσον αφορά ανάθεση σε τμήματα συμπληρώνεται ο α/α του/ων τμήματος/των για τα οποία υπογράφεται η σχετική σύμβαση. | |
| 6 | Συνοπτική περιγραφή των προς προμήθεια αγαθών / υπηρεσιών, | |
| 7 | Να οριστεί ο χρόνος σύμφωνα με τις κείμενες διατάξεις | |
| 8 | Σύμφωνα με το άρθρο 72 του Ν. 4412/2016, ο χρόνος ισχύος της εγγύησης πρέπει να είναι μεγαλύτερος από τον συμβατικό χρόνο φόρτωσης ή παράδοσης, για το διάστημα που θα ορίζεται στα έγγραφα της σύμβασης | |
| 9 | Ο καθορισμός ανωτάτου ορίου έκδοσης των εγγυητικών επιστολών από τις τράπεζες που λειτουργούν στην Ελλάδα θεσμοθετήθηκε με την υπ'αριθ. 2028691/4534/03.08.1995 (ΦΕΚ Β' 740/28.08.1995) απόφαση του Υπουργού Οικονομικών, με την οποία και κατέστη υποχρεωτική και η αναγραφή της σχετικής υπεύθυνης δήλωσης στην εγγυητική επιστολή. | |

## ΠΑΡΑΡΤΗΜΑ VIΙ – Ενημέρωση για την επεξεργασία προσωπικών δεδομένων

Η Αναθέτουσα Αρχή ενημερώνει υπό την ιδιότητά της ως υπεύθυνης επεξεργασίας το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι το ίδιο ή και τρίτοι, κατ’ εντολή και για λογαριασμό του, θα επεξεργάζονται τα ακόλουθα δεδομένα ως εξής:

Ι. Αντικείμενο επεξεργασίας είναι τα δεδομένα προσωπικού χαρακτήρα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται στην Αναθέτουσα Αρχή, στο πλαίσιο του παρόντος Διαγωνισμού, από το φυσικό πρόσωπο το οποίο είναι το ίδιο Προσφέρων ή Νόμιμος Εκπρόσωπος Προσφέροντος.

ΙΙ. Σκοπός της επεξεργασίας είναι η αξιολόγηση του Φακέλου Προσφοράς, η ανάθεση της Σύμβασης, η προάσπιση των δικαιωμάτων της Αναθέτουσας Αρχής, η εκπλήρωση των εκ του νόμου υποχρεώσεων της Αναθέτουσας Αρχής και η εν γένει ασφάλεια και προστασία των συναλλαγών. Τα δεδομένα ταυτοπροσωπίας και επικοινωνίας θα χρησιμοποιηθούν από την Αναθέτουσα Αρχή και για την ενημέρωση των Προσφερόντων σχετικά με την αξιολόγηση των προσφορών.

ΙΙΙ. Αποδέκτες των ανωτέρω (υπό Α) δεδομένων στους οποίους κοινοποιούνται είναι:

(α) Φορείς στους οποίους η Αναθέτουσα Αρχή αναθέτει την εκτέλεση συγκεκριμένων ενεργειών για λογαριασμό της, δηλαδή οι Σύμβουλοι, τα υπηρεσιακά στελέχη, μέλη Επιτροπών Αξιολόγησης, Χειριστές του Ηλεκτρονικού Διαγωνισμού και λοιποί εν γένει προστηθέντες της, υπό τον όρο της τήρησης σε κάθε περίπτωση του απορρήτου.

(β) Το Δημόσιο, άλλοι δημόσιοι φορείς ή δικαστικές αρχές ή άλλες αρχές ή δικαιοδοτικά όργανα, στο πλαίσιο των αρμοδιοτήτων τους.

(γ) Έτεροι συμμετέχοντες στο Διαγωνισμό, στο πλαίσιο της αρχής της διαφάνειας και του δικαιώματος προδικαστικής και δικαστικής προστασίας των συμμετεχόντων στο Διαγωνισμό, σύμφωνα με το νόμο.

IV. Τα δεδομένα θα τηρούνται για χρονικό διάστημα για χρονικό διάστημα ίσο με τη διάρκεια της εκτέλεσης της σύμβασης, και μετά τη λήξη αυτής για χρονικό διάστημα πέντε ετών, για μελλοντικούς φορολογικούς-δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας. Μετά τη λήξη των ανωτέρω περιόδων, τα προσωπικά δεδομένα θα καταστρέφονται.

V. Το φυσικό πρόσωπο που είναι είτε Προσφέρων είτε Νόμιμος Εκπρόσωπος του Προσφέροντος, μπορεί να ασκεί κάθε νόμιμο δικαίωμά του σχετικά με τα δεδομένα προσωπικού χαρακτήρα που το αφορούν, απευθυνόμενο στον υπεύθυνο προστασίας προσωπικών δεδομένων της Αναθέτουσας Αρχής.

VI. H Αναθέτουσα Αρχή έχει υποχρέωση να λαμβάνει κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση από οποιονδήποτε και κάθε άλλης μορφή αθέμιτη επεξεργασία.

## ΠΑΡΑΡΤΗΜΑ VIΙΙ – Υπόδειγμα περιεχομένου Υ.Δ. περί μη ρωσικής εμπλοκής

Το περιεχόμενο της Υ.Δ. περί της μη συνδρομής των καταστάσεων ρωσικής εμπλοκής, που περιγράφονται στην παρ. 2.2.3..5.της παρούσας, είναι το ακόλουθο:

*«Δηλώνω υπεύθυνα ότι δεν υπάρχει ρωσική συμμετοχή στον οικονομικό φορέα που εκπροσωπώ και συμμετέχει στη διαδικασία ανάθεσης της παρούσας σύμβασης, σύμφωνα με τους περιορισμούς που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της 31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/576 Κανονισμό του Συμβουλίου (ΕΕ) της 8ης Απριλίου 2022.*

*Συγκεκριμένα δηλώνω ότι:*

*(α) ο οικονομικός φορέας που εκπροσωπώ (και κανένας από τους οικονομικούς φορείς που εκπροσωπούν μέλη της ένωσης μας), [εφόσον πρόκειται για ένωση οικονομικών φορέων] δεν είναι Ρώσος υπήκοος, ούτε φυσικό ή νομικό πρόσωπο, οντότητα ή φορέας εγκατεστημένος στη Ρωσία·*

*(β) ο οικονομικός φορέας που εκπροσωπώ (και κανένας από τους οικονομικούς φορείς που εκπροσωπούν μέλη της ένωσης μας, [εφόσον πρόκειται για ένωση οικονομικών φορέων] δεν είναι νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του πενήντα τοις εκατό (50%) οντότητα αναφερόμενη στο στοιχείο α) της παρούσας παραγράφου ·*

*(γ) τόσο ο υπεύθυνα δηλώνων, όσο και ο οικονομικός φορέας που εκπροσωπώ δεν είμαστε φυσικό ή νομικό πρόσωπο, οντότητα ή όργανο που ενεργεί εξ ονόματος ή κατ’ εντολή οντότητας που αναφέρεται στα σημεία (α) ή (β) παραπάνω,*

(*δ) δεν υπάρχει συμμετοχή φορέων και οντοτήτων που απαριθμούνται στα ανωτέρω σημεία α) έως γ), άνω του 10 % της αξίας της σύμβασης των υπεργολάβων, προμηθευτών ή φορέων στις ικανότητες των οποίων να στηρίζεται ο οικονομικός φορέας τον οποίον εκπροσωπώ.»*

ΗΜΕΡΟΜΗΝΙΑ

ΥΠΟΓΡΑΦΗ